Khiyaanaathuge Masslaagai Himeney Meehun Haama Kuumah Govaalaa Kulli Massala Eh! - Vaguthu\nޚިޔާނާތުގެ މައްސަލާގައި ހިމެނޭ މީހުން ހާމަކުރަން ގޮވާލާ ކުއްލި މައްސަލައެއް\nއެމްއެމްޕީއާރުސީގެ ބޮޑު ޚިޔާނާތުގެ މައްސަލާގައި ބައިވެރިވުން އޮތް ކަމަށް ތުހުމަތު ކުރެވޭ އެންމެހާ މީހުންގެ ނަންތަކާއި ބޮޑެތި ޖިނާއީ ކުށްތަކުގެ ބައިވެރިވުން އޮތް ކަމުގެ ތުހުމަތު އޮތް މީހުންގެ ނަންތައް ހާމަ ކުރަން ގޮވާލައި ރައްޔިތުންގެ މަޖިލީހަށް ކުއްލި މައްސަލައެއް ވައްދައިފި އެވެ.\nމި މައްސަލަ މަޖިލީހަށް ވެއްދީ ހެންވޭރު ހުޅަނގު ދާއިރާގެ މެންބަރު ހަސަން ލަތީފު އެވެ. އެމައްސަލަ ބަލައިގަތުމަށް ތާއިދު ކުރައްވާކަމަށް ނިންމީ 42 މެމްބަރުންގެ ވޯޓުންނެވެ.\nހަސަން ލަތީފު ހުށަހެޅުއްވި މައްސަލާގައި ވަނީ މިދިޔަ ރިޔާސީ އިންތިހާބާއި ރައްޔިތުންގެ މަޖިލީހުގެ އިންތިހާބުގައި އެމްޑީޕީއަށް ދިވެހި ރައްޔިތުންގެ އަޣުލަބިއްޔަތު ވޯޓު ދިން އެންމެ ބޮޑު ސަބަބަކީ ދައުލަތުގެ ހާޒާނާއިން ވައްކަން ކުރި މީހުން އާއި އެކަމުގައި ބައިވެރިވި މީހުން ދެނެގަނެ އެ މީހުންނާ ދޭތެރޭ ފިޔަވަޅު އަޅައި ގޮތް ނޭނގޭ ގޮތަށް މަރާލާފައިވާ އަދި ގެއްލުވާލާފައިވާ މީހުންގެ މައްސަލަތަކުގައި ޝާމިލުވާ މީހުން ދެނެގަނެ އެ މީހުންނާ ދޭތެރޭ ފިޔަވަޅު އެޅުން ކަމަށެވެ.\nމިމައްސަލަ މަޖިލީހަށް ވައްދާފައި މިވަނީ، މާލިއްޔަތު ކޮމެޓީއަށް ވަޑައިގެން، ޕީޖީ ބިސާމް ދެއްކެވި ވާހަކަތަކަކާ ގުޅިގެންނެވެ. އެގޮތުން ބިސާމް ވަނި ވަޒީރުންނާއި ފަނޑިޔާރުންގެ އިތުރުން އެ ކޮމިޓީގައި ތިއްބެވި މެންބަރުންގެ ތެރޭގައި ވެސް ހިޔާނާތުގެ ބައިވެރިން ތިބި ކަމަށް ތުހުމަތު ކުރައްވާފައެވެ.\nހުވާ ބަދަލުކުރިޔަސް ފުލުހުންގެ އަޤީދާއެއް ބަދަލެއް ނުވާނެ - ހަސަން ލަތީފް\nއޮކްޓޯބަރ 23, 2019 10:08\nއޮކްޓޯބަރ 23, 2019 10:56\nޑެފިނިޝަން އޮފް އަ މޯލްޑިވިއަން: އޮޅަލިކުލައިގެ، އިސްކޮޅުން މާދިގުނޫން، ފައިސާއާހެދި ހެސްގަނެފަތިބޭ ގަބޫލުކުރާ ސިޔާސީ ލީޑަރަކީ ހުރިހާ ރަނގަޅެއް އެއްކޮށްލައިގެން އުފެދިފަހުރި މީހެއްކަމަށްދެކޭ މީހުން.\nމިސަރުކާރު އައިފަހުން 11 މަސްވީ. ތިލިސްޓަކީ، 2017 ވަނަ އަހަރުން ފެށިގެން އޮތް އެއްޗެއް.. އަދި އޭސީސީން ތަހްގީގު ނިމި ރިޕޯޓް ހާމަކޮށްފި. ނަންތަކުން ބައެއް އުނިވެފައިއޮތީ. އެހުރިހާ މައުލޫމާތެއް ސަރުކާރުގައި ހުރެ ހާމަ ނުކުރާނީ މިސަރުކާރުގެ މަސްލަހަތު އެކަމުގައި ބޮޑުވީމަނު.\nއޮކްޓޯބަރ 23, 2019 12:46\nއަނހާ ހަތަރުކަށިމަތި! ކަލޭ މޮޅިން ހުންނަ ދުވަސްކޮޅެއް. ނިކަން އަރުވާޖަހާފަ މަ ހަތަރުކަށިމަތި މާލެއޭ ކިޔައި އެތިވަރު ގޮވަމުން ދުވެބަލަ. ތިއެއް ނޫނޭ ކޮބާތަ އެންގްރީބާރޑް އިމްތިޔާޒު ކަލޯ؟\nއޮކްޓޯބަރ 23, 2019 12:50\nލާދީނީންގެ ވާހަކަ އޮއްބާލަން ހާދަ ހިތްވަރެކޭ ތިކުރަނީ. ކަލޯ ބުނަން ވާހަކައެއް. ދިވެހިންނަށް މާތްވެގެންވާ އިސްލާމްދީން ދިފާއު ކުރުމަށްވުރެ މުހިންމު އެހެން ކަމެއް ކަލޭމެން ހޭބަލިވިޔަސް ނުނެރެވޭނެ. ޖެހޭނީ މޮޔަވާން.\nއޮކްޓޯބަރ 23, 2019 10:12\nހިޔާނާތެއްނޫނޭ މިހާރު ބޭނުމީ. އެފައިސާ ލިބޭނެ ގޮތެއްވެސް ނެތް. މިހާރު މިގޮވަނީ، އިސްލާމްދީނުގެ އަދުއްވުން ކަމުގައިވާ މޑނ ގެ އިސްމީހުން ހައްޔަރު ކުރުމަށް. އަދި ގާނޫނުންދެވެންއޮތް އެންމެ ބޮޑު އަދަބެއް ދިނުމަށް.\nއޮކްޓޯބަރ 23, 2019 10:14\nފައިސާއަކީ ދިވެހިންގެ ހެއްލުން. އެކަމަކު އެއީ، ﷲ ގެ ދީނަށްވުރެ އިސް އެއްޗެއްނޫން. ފުރަތަމަ މޑނ ގެ ރިޕޯޓް ނެރުން މީހުންގެ މައްސަލަ ކޯޓަށް ފޮނުވާ. ދެން ކަލޭމެން ތިމަޖްލިހުގައި ތިކުޅޭ ފިލްމު ކުޅޭ.\nއޮކްޓޯބަރ 23, 2019 10:15\nލިސްޓުގައި ފުރަތަމަ ލިޔަން ޖެހޭނީ އިބްރާހީމް މުޙައްމދު ޞާލިޙް. އޭނައަށް އެ ޚިޔާނަތުން 33 މިލިޔަން ރުފިޔާ ވަނީ ލިބިފައި. މިހާރު ކަލޭމެން އެކަން ފޮރުވައިގެން ތިއްބަސް އަދި ދުވަހެއް އަންނާނެ!\nމިހާރު މިއުޅެނީ އަސްލު މައްސަލަ އޮއްބާލަން. ދީނުގެ ދިފާއުގައި ތިބި ބަޔަކަށް ތި ހިޔާނާތޭ ގޮވުމަކުން ވާނެ ކަމެއްނެތް. މިސަރުކާރުން 10 މަސްތެރޭ މުޅި ގައުމު ހުސްކޮށް ހަޒާނާ ދޮވެ އެއްވެސް ތަރައްޤީގެ މަޝްރޫއެއްނެތި ބޭރުގެ ދަރަނި 13 މިލިއަނަށް އިތުރުކޮށްފި. އެކަމަކުވެސް މިގޮވަނީ މޑނ ގެ ރިޕޯޓް ލިޔުނު އެންމެ ހައްޔަރުކޮށް އަދަބު ދިނުމަށް.\nއޮކްޓޯބަރ 23, 2019 10:17\nބޭން މޑނ. އިތުރު ގޮތެއްނެތް. ހުރިހާ ރަށެއްގައި މުޒާހަރާ ކުރަންވީ. ހުއްޓާނުލާ މުޒާހަރާ ކުރަންވީ. އަހަރެމެންގެ ބަލިކަށި ސިކުނޑިތަކާ ކުޅެން މމޕރސ ކިޔާނެ ކަމެއްނެތް. އެކަން ބެލިއަސް ރައްޔިތަކަށް ލިބޭނެ އެކަށްޗެއްވެސްނެތް. ކަލޭމެންގެ ހިތްވަރެއް ހުރިއްޔާ ދައުލަތުގެ މުދާ ކާ މީހުންނަށް އަދަބުދީ އެކޭ އެއްޗެއް އެމީހުންގެ އަތުން ހޯދަން އެއީ މުދަލާއި މުޅި އުމުރު ބުރަމަސައްކަތް ކުރުވައިގެން ހޯދާ ފައިސާއިންނަމަވެސް ރައްޔިތުންނަށް އެފައިސާ ހޯދަން ބިލެއް ފާސްކޮށްބަލަ.\nއޮކްޓޯބަރ 23, 2019 10:18\nކަލޭމެންގެ ހިތްވަރެއް ހުރިއްޔާ ދައުލަތުގެ މުދާ ކާ މީހުންނަށް އަދަބުދީ އެކޭ އެއްޗެއް އެމީހުންގެ އަތުން ހޯދަން އެއީ މުދަލާއި މުޅި އުމުރު ބުރަމަސައްކަތް ކުރުވައިގެން ހޯދާ ފައިސާއިންނަމަވެސް ރައްޔިތުންނަށް އެފައިސާ ހޯދަން ބިލެއް ފާސްކޮށްބަލަ.\nނިމިފައޮތް ކަމަކަށް ގާނޫނެއް ނެތުމުން ކުރެވޭނެ ކަމެއްނެތް. ރައްޔިތުންނަށް އެގެއްލުނު ފައިސާ ދެން ނުލިބޭނެ. ފަހުން ހަދާ ގާނޫނަކުން ކުރިން ކުރިކަމަކަށް އަދަބު ނުދިނުމަކީ ރޫލް އޮފް ލޯގެ އެންމެ އަސާސީ އެއް މަބްދައު.\nއޮކްޓޯބަރ 23, 2019 10:23\nރައްޔިތުންނަކީ މޮޔައިންނޭ، މިހެންކީމަ މިމީހުން މޑނގެ ރިޕޯޓްމަތިން ހަނދާނެތި ފައިސާ ލިބޭނެކަމަށް އުފަލުން އަތްޖަހާނެއޭ ކިޔާފަ ގޮތްނެތްމީހާގަނޑު ތި މައްސަލަ ތިގެނައީ. ﷲ ލައުނަތްލައްވާނެ ތިފަދަ ނުބައި ނިޔަތުގައި ގައުމެއްގެ ރައްޔިތުންނަށް ހީލަތްތެރިވާ މީހުންނަށް.\nއޮކްޓޯބަރ 23, 2019 10:28\nއޮކްޓޯބަރ 23, 2019 10:36\nއަސްލު މިހާރު މިއޮތް ބޮޑު މައްސަލަ ކަމުގައިވާ، މޑނ އިން ރަސޫލާއަށް ފުރައްސާރަކޮށް ގުރުއާން ދޮގުކޮށް ހެދުމުން އެމީހުން ހައްޔަރުކޮށް/ނުޖުތަމައުން ދުރުކޮށް ބަންދުކޮށް އެމީހުންގެ މައްސަލަ ޕީޖީއަށް ނުފޮނުވާ ދީނަށް ފުރައްސާރަ ކުރިކަން ހަނދާން ނައްތާލުމަށް، ފަގީރު މުސްލިމް ދިވެހިރައްޔިތުން ގުނބޯ ހެއްދުމުގެ ޕްރޮގްރާމް މިފެށީ ނަޝީދުގެ ބޯއީ، ހަތަރު ކަށިމަތި.\nއޮކްޓޯބަރ 23, 2019 10:40\nމި ސަރުކާރަށްވުރެ ގިނައިން5އަހަރުންވެސް ކެވިފައިނެތް. ރައްޔިތުންގެ ހަޒާނާގަ ފޮރުވާފަ ހުރި 900 މިލިއަނުން މިހާރު ހުރީ 300 މިލިއަން. އަނެއްބައި ކެއީ ކާކުތޯ ބަލާބަލަ. އާބިޓްރޭޝަނަށް ހުށަހަޅާފައޮތް މައްސަލަ އޮތްގޮތަށްއޮއްވަ 55 މިލިއަން ޑޮލަރު ދީފި. މިއީ ކޮންބައެއް. މިސަރުކާރުގެ އެންމެ އިސްމީހުން. ބިގަށް 77 މިލިއަން5މިލިއަނުގެ ބަދަލުގައި. އިތުރުވި 72 މިލިއަން ކޮންބަޔަކަށް؟ ރައްޔިތުންނޭ ސިކުނޑިން ވިސްނާ ބަޔަކަށް ނުހެއްލޭ. ﷲ ދެއްވި ބުއްދިބޭނުންކުރޭ\nއޮކްޓޯބަރ 23, 2019 10:49\nމިހާރު މިގައުމުގެ ރައީސު އިބޫ ސާލިހުވެސްހުރީ ތިޔާޚިޔާނާތުގެ ފައިސާބޭނުންކޮށްފައި، ކުރީގެ ނާއިބުރައީސު ވަގުއަދީބު އަމިއްލައަށްނޫންތޯބުނީ ރ.އިބޫސާލިހުވެސް 25މިލިޔަން ރުފިޔާ ހޯދާފައިވާކަމަށް، އިންސާފު ގާއިމުކުރުމަކީ ވަކިބަޔަކަށް ޝަރީޢަތް ހިންގުމެއްނޫން، މޫނަކަށް ކަނދުރާއަކަށްނުބަލާ އިންސާފު ގާއިމުކުރުން، ހަމަ މިއާއެކު މިގައުމުގައި އިސްލާމްދީނަށް ފުރައްސާރަކުރާ މީހުންނާއިމެދުވެސް ފިޔަވަޅު އެޅެންހެހޭނެ\nއޮކްޓޯބަރ 23, 2019 11:07\nކުދިނޭވެ ކަފަރުންގެ ރިޕޯރޓްގެ ފޯކަސް ގެއްލުވާލަން މަސައްކަތްފެށީ ޔަހޫދީން.\nއޮކްޓޯބަރ 23, 2019 11:13\nކޮބާ ހޭ 64 މެމްބަރުން 42 ވީ ދެންތިބި ބާކީ މެމްބަރުން ނަކީ އެފައިސާ ލިބިފަ ތިބި މީހުން ދޯ..ވަރައްސަލާމް އިގޭ\nއޮކްޓޯބަރ 23, 2019 11:15\nކޮބާތަ..އެބުނާ 64 މެމްބަރުން ގެ ވޯޓު ..ކަމެއްގަ ތެދުވެރިވާން ވީ 64 ނެތް ..އެޖެންޑާ 19 ވަރައްސަޅި..އޭގެން އިގޭ އެއްޗަކީ 42 އަސްލު އަދަދަކީ\nއޮކްޓޯބަރ 23, 2019 11:19\n42 ވޯތުން އެބަ އިގޭ ބާކީ ތިބި މެމްބަރުން ތިބީ ބުރޯ ދެމި ގުއި ރޯނުގަ ޖެހިފަކަން،،އެހެން ނޫން ނަމަ ކީއްވެ ވޯޓު ނުދޭންވީ..\nއޮކްޓޯބަރ 23, 2019 11:29\nސޭކް އިމްރާނު ބޭރުކުރަން ޖަހާ ލޮޓިއަކާ ވައްތަރީ!\nއޮކްޓޯބަރ 23, 2019 16:34\nލަލަލާ. ބޭ ރުއަރުވާލާނަން\nއޮކްޓޯބަރ 23, 2019 11:30\nއިންތިޚާބުގައި ރައްޔިތުން ވޯޓްދިނީއެއްނޫން، ޝަރީފް އަތުއަޅުވައިގެން ވޯޓަށް މަކަރުހެދީ!\nއޮކްޓޯބަރ 23, 2019 11:39\nމަޖިލީހު ތެރޭގައި ވަރަށް ފޯރީއާއި ޖޯޝްގައި ތެދުވެފައި އެ ޖެއްސެވީ ބޮޑުވެގެންވީ ޖަމަލު ފޮޑިއެއް! އިންސާފު އެ ޤާއިމްކުރެވުނީ!\nހަސަނާއެވެ.ލަބީބާދެމީހުން ކިތަންމެފުއްޕިއަސް 155މީހުންގެލިސްޓުއާންމުކުރާކަށްނުކެރޭނެއަދި ނުވެސްކުރާނެ ! އެލިސްޓުއާންމުކޮށްފިނަމަ މުޅިސަރުކާރުގުޑައިގެންދާނެ ! ވީމާ، މާބޮޑަށްފުއްޕަން ނޫޅުއްވާށެ! ބޭގަރާރުތިޔަވެއްދީހިތުންރައިއްޔަތުން ގުނބޯހައްދާފައެމްޑީއެންގެއަޑުމައިތިރިކުރުވާށެވެ. ޢެކަމެއްﷲގެރަހްމަތާއެކުމައިތިރިއެއްނުކުރެވޭނެ! ޝުކުރިއްޔާ\nއޮކްޓޯބަރ 23, 2019 12:24\nހިޔާނާތް ބެލުމުން ދިވެހިރައްޔިތުންގެ ހަޒާނާއިން މިސަރުކާރުން ނަގާ ހުސްކުރި 500 މިލިއަން ޑޮލަރު ވަންނާނެ ގޮތެއްނެތް. އެކަން ބާއްވާ. މިހާރުން މިހާރަށް، އެމް.ޑީ.އެންގެ ރިޕޯޓް ނެރުން މީހުންނާމެދު ގާނޫނީ ފިޔަވަޅު އަޅާ. މަޖްލިހަށްވަދެ ބޮޑު މުސާރަނަގައިގެން،3އިރު ކޮއްތު ރައްޔިތުންގެ ފައިސާއިން ހަމަޖައްސައިގައި ތިބޭނެ ބޭނުމެއް އެހެންނޫނީ ނެތް. ގައުމުގެ ދުވަސް މި އާއިލާއިން ދުއްވާލައިފި.\nއޮކްޓޯބަރ 23, 2019 12:34\nމީ ޔަހޫދީންވެސް ކުޅޭ ގޭމެކެވެ. އެމީހުން ކަމެއްކޮށްފައި އެކަމެއް އޮއްބާލަން އެހެން ކަމެއް ކުރުމެވެ. މިހާރު އެމްޑީޕީގެ ބޭނުމަކީ ކޮންމެ އެއްޗެކޭކިޔައިގެންނަމަވެސް ޝަހިންދާމެންގެ ވާހަކަ ހުއްޓުވާލައި މައްސަލަ ވަޅުޖައްސާލުމެވެ.\nއޮކްޓޯބަރ 23, 2019 12:35\nނަސީދު ވެރިކަމުގަ ތިބޭފުޅާގެ މިނިސްޓްރީން ގެއްލުނުހާލާރިޔޯ...؟؟ ގުދޯގުދޯ ނުގޮވާ މާތާހިރްމީހަކަށްވެގެން...\nއޮކްޓޯބަރ 23, 2019 16:03\nބަލަ ހަރު ކަށިމަތީ.. ހަތަރުކަށިމަތި ކިހިނއް ކޮޔާ.. ހަތަރު ކަށިމަތި ތިހެން އުޅުނަސް އެމް ޑީ އެން ގެ ވާހަކަ ދައްކާނަން އޯކޭ.\nއޮކްޓޯބަރ 23, 2019 18:23\nއެމްޑީއެމްގެ ރިޕޯޓު ކުއްވެރިކޮށް ގަރާރެއް ނޫނީ ކުއްލި މައްސަލައެއް ހުށަހަޅާލަން ކެރޭވަރުގެ މެންމަރަކުނެތީތޯ\nއޮކްޓޯބަރ 23, 2019 19:40\nއަދޭ ތިޔޯ. ފުރަތަމަ އުޅެބަލަ ބަދަލު ދިން ފައިސާ ދަވާލި ގޮތް ބަލަން. ބަދަލުގެ ނަމުގަ މަޖުލިހުގެ ރައްކާތެރިކަމާއެކު 1.7 ބިލިއަން ދަވާލި ވަގުންގެ މައްސަލަ ބަލާށޭ ހަސަނާ.


BREAKING: Covid-19 Jehigen Brazil In Ithuru 1,071 Maru - Vaguthu\nކޮވިޑް-19: ބްރެޒިލް އިން އިތުރު 1،071 މަރު\nކޮވިޑް-19 ޖެހިގެން ބްރެޒިލް އިން އިތުރު 1،071 މީހުން މަރުވެއްޖެއެވެ.\nދުނިޔޭގެ އެކިކަންކޮޅުތަކުގެ ތެރެއިން ކޮވިޑް-19 އެންމެ ހަލުވިކަމާ އެކު ފެތުރެމުން އަންނަ އެއް ގައުމަކީ ބްރެޒިލްއެވެ. ބްރެޒިލް އިން މިހާތަނަށް ބަލި ޖެހިގެން 215,299 މީހުން ވަނީ މަރުވެފައެވެ. ދުނިޔޭގެ ގައުމުތަކުގެ ތެރެއިން ދެ ވަނަ އަށް އެންމެ ގިނަ ބަޔަކު ބަލީގައި މަރުވީ ބްރެޒިލުންނެވެ.\nބްރެޒިލް އިން ފާއިތުވެދިޔަ 24 ގަޑިއިރުގެ ތެރޭގައި 55,319 މީހަކު ކޮވިޑް-19 އަށް ފައްސިވިއެވެ. އަދި މިހާތަނަށް އެ ގައުމުން 8,755,133 މީހުން ކޮވިޑް-19 އަށް ފައްސިވެފައިވެއެވެ. ބްރެޒިލްއަކީ ތިން ވަނަ އަށް އެންމެ ގިނަ މީހުން ކޮވިޑް-19 އަށް ފައްސިވި ގައުމެވެ.\nބްރެޒިލުން ބަލި ޖެހުނު މީހުންގެ ތެރެއިން 7,594,771 މީހުން ވަނީ ބަލިން ރަނގަޅުވެފައެވެ. މިވަގުތު ބައްޔަށް ފަރުވާ ހޯދަމުން ދަނީ 945,063 މީހުންނެވެ. އަދި ސީރިއަސް ހާލަތުގައި 8,318 މީހުން އެބަތިބިއެވެ.\nބްރެޒިލްގެ ރައްޔިތުންނަށް ކޮވިޑް-19 ވެކްސިން ޖެހުމަށް ބައެއް ގައުމުތަކުން މިހާރު ވަނީ އެ ގައުމަށް ވެކްސިން ފޮނުވަން ފަށައިފައެވެ. އޭގެ ތެރޭގައި ބޭހުގެ ސާމާނާއި ވެކްސިން އެންމެ ވަރުގަދަ އަށް އުފައްދަމުން އަންނަ އިންޑިއާ ވެސް ހިމެނެއެވެ.


SunOnline: Copa del Rey: Messi nethumakee Barcelona balivumah uzurakah nubuneveyne - Suarez\nމެސީ ނެތުމަކީ ބާސާ ބަލިވުމަށް އުޒުރަކަށް ނުބެލެވޭނެ: ސުއަރޭޒް\nޢަބްދުﷲ އައިމަން 24 Jan 2019, 09:57\nލުއިސް ސުއަރޭޒް ރެފްރީ އާއި ވާހަކަ ދައްކަނީ -- ފޮޓޯ / ޖޭމީ ސްމިތް\nސްޕެނިޝް ލީގު ކަޕުގެ ފުރަތަމަ ލެގުގައި ބާސެލޯނާ، ސެވިއްޔާ އަތުން 0-2ގެ ނަތީޖާއަކުން ބަލިވީ، އެޓީމުގެ ތަރި ލިއޮނަލް މެސީ ނޭރުމުން ނޫން ކަމަށް ބާސެލޯނާގެ ފޯވާޑް ލުއިސް ސުއަރޭޒް ބުނެފިއެވެ.\nއަމިއްލަ ދަނޑުގައި ރޭ ބާސާގެ މައްޗަށް ކުރި ހޯދައި ސެވިއްޔާ ވަނީ ކުއާޓާ ފައިނަލަށް ދިއުމުގެ އުންމީދު ބޮޑުކޮށްފައެވެ. ވޭތުވެ ދިޔަ ހަތަރު އަހަރުވެސް މި މުބާރާތް ކާމިޔާބު ކުރީ ބާސެލޯނާއެވެ. ނަމަވެސް ފަސް ވަނަ އަހަރަކަށް މި މުބާރާތް ކާމިޔާބު ކުރަން ބޭނުން ނަމަ މި ބުރުގެ ދެވަނަ ލެގުގައި [ބާސާގެ އަމިއްލަ ދަނޑުގައި] ކުޅޭ މެޗުން ތިން ގޯލުގެ ލީޑެއް ނަގަން ޖެހޭނެއެވެ.\nބާސެލޯނާ އަދި ސެވިއްޔާ ބައްދަލު ކުރި މެޗުގައި ސެވިލާ ގޯލު ޖެހުމަށްފަހު -- ފޮޓޯ / ޖޭމީ ސްމިތް\nރޭގެ މެޗުގެ ދެވަނަ ހާފުގައި ބާސެލޯނާގެ ކޯޗު ވަނީ އެޓީމުގެ މުހިންމު ބައެއް ކުޅުންތެރިން ކުޅެން ނެރެފައެވެ. ނަމަވެސް ޕަބްލޯ ސަރާބިއާ އަދި ވިސާމް ބެން ޔެޑަރް ވަނީ ސެވިއްޔާއަށް ގޯލު ޖަހައިދީ ބާސެލޯނާ ކުއާޓާއަށް ދިއުމަށް ހުރަސް އަޅައިފައެވެ.\nމި ސީޒަނުގައި މެސީ ނުލައި ކުޅުނު އަށް މެޗުގެ ތެރެއިން ދެ މެޗުން ބާސެލޯނާ ވަނީ ބަލިވެފައެވެ. ނަމަވެސް ރޭގެ މެޗުން ބަލިވީ މެސީ ނެތިގެން ނޫން ކަމަށް ސުއަރޭޒް ވަނީ ބުނެފައެވެ.\n"ކުރީ މެޗުގައި ވެސް އަހަރަމެން ކުޅުނީ މެސީ ނެތި. އެ މެޗުގައި ވެސް ހަމަ ރަނގަޅަށް ކުޅެގެން މޮޅުވި. އެހެންވީމަ ބަލިވުމުގެ އުޒުރަކަށް މެސީ ނެތީމައޭ ބުނެގެން މިކަން ނިންމައެއް ނުލެވޭނެ،" މެޗަށް ފަހު ނޫސްވެރިންނާއި ވާހަކަ ދައްކަމުން ސުއަރޭޒް ބުންޏެވެ.\n"މި ކަޕަކީ ވެސް އަހަރުމެންނަށް ވަރަށް މުހިންމު ކަޕެއް. އެކަމު ބޮޑަށް ޓީމު ތައްޔާރު ވަމުން މިދަނީ އަންނަ މަހު ޗެމްޕިއަންސް ލީގުގެ މެޗަށް. އަމިއްލަ ދަނޑުގައި، [ސެވިއްޔާއާ ކުޅެވޭ ދެވަނަ ލެގުގައި] ކުޅޭ މެޗުގައި މެސީގެ ފަރާތުން ތަފާތު ފެނިގެން ދާނެ ކަމަށް އުންމީދު ކުރަން،" ސުއަރޭޒް ބުންޏެވެ.\nބާސެލޯނާ އަދި ސެވިއްޔާ ބައްދަލު ކުރާ ދެވަނަ ލެގު ކުޅުމަށް ހަމަ ޖެހިފައިވަނީ އަންނަ ބުދަ ދުވަހުއެވެ. އޭގެ ކުރިން ސްޕެނިޝް ލީގުގައި ހޮނިހިރު ދުވަހު ސެވިއްޔާ، ލެވަންޓޭއާ ބައްދަލު ކުރާއިރު ޖެހިގެން އަންނަ ދުވަހު ބާސެލޯނާ ބައްދަލު ކުރާނީ ޖިރޯނާ އާއެވެ.


ދީނާއިދުނިޔެ | Page 4\n08 ޖުލައި 2010\nއިސްލާމްދީނުގެ ކުރީކޮޅުގައި މުސްލިމުން މައްކާގައި ތިބިދުވަސްވަރު، ފަޤީރުންނާއި މިސްކީނުންނާ އަޅާލުމާއި، އެމީހުންނަށްވާ މާލީ ޙައްޤުތައް ދިނުމާމެދު ޤުރުއާނުގައި އައިސްފައިވާ ބައެއް އާޔަތްތަކާއި، އަދި އެ އާޔަތްތަކުގައިވާ ގޮތާއި ވައްޓަފާޅި، ވޭތުވެދިޔަ ޞަފްޙާތަކުން އަހަރެމެންނަށް އެނގިޖެއެވެ. މި ގޮތުގެ އިތުރުން އެހެން ގޮތަކަށްވެސް، 'ޒަކާތް ދިނުމާ' ބެހޭގޮތުން ޤުރުއާނުގައި ވާހަކަދެކެވިފައިވެއެވެ. އެއީ، ޒަކާތްދޭ މީހުންނަށް ޘަނާކިޔައި، ނުދޭ މީހުން ނުބައިކުރުމެވެ. މައްކީ އެތަކެއް ސޫރަތަކުން، ސާފުކޮށް މިކަން ފެންނަން އެބަ އޮތެވެ.\nޝަރުޢީ ސުއްނީ އެކަހެރިވުމުގެ މާނައެއް އޮވެއެވެ. އެއީ ނުބައިކަންތަކާއި އޭގެ އަހުލުވެރިންނާއި، ތާކުންތާކުނުޖެހޭ އިންސާނުންނާއި، ނާޗަރަންގީގައި ޣަރަޤުވެފައިވާ މީހުންނާއި، އެކަހެރިވެ ދުރުވުމެވެ. އޭރުން ކަލެއަށް ކަލޭގެ އަމިއްލަ ނަފްސާ ބައްދަލުކުރެވޭނެއެވެ. ހަމަޖެހި، ސިކުނޑިއަށް ވަގުތުކޮޅެއް ދެވޭނެއެވެ. ޙިކުމަތުގެ މުތްތައް ހޮވޭނެއެވެ. އެނގުންތަކުގެ ބަގީޗާއިން ނިކަން ރީތި މާ ފެންނާނެއެވެ.\n15 ޖޫން 2010\n"ހަމަކަށަވަރުން، އިންސާނާ ހައްދަވާފައިވަނީ، ދަހިވެތި، ނަފްސު ނުހިފެހެއްޓޭ، ކެތްކުޑަ މީހެއްގެ ގޮތުގައެވެ. * އެ އިންސާނާއަށް، ދަތި، ނުބައިކަމެއް ޖެހިއްޖެނަމަ، އޭނާއަކީ ކެތްތެރިކަންކުޑަ ހިތާމަކުރުންބޮޑު މީހެކެވެ. * އަދި އޭނާއަށް، ތަނަވަސްކަމާއި، ރަނގަޅު ގޮތްތައް މެދުވެރިވެއްޖެނަމަ، އެއިން ހޭދަކުރުމުން މަނާވެގަނެ، ހިފަހައްޓާ މީހެކެވެ. * ނަމަވެސް އެއީ ނަމާދުކުރާ މީހުން މެނުވީއެވެ. * އެބައިމީހުންނީ، ނަމާދުކުރުންމަތީ ދެމިތިބޭ މީހުންނެވެ. * އަދި އެބައިމީހުންނީ، އެބައިމީހުންގެ މުދަލުގައި، އެނގި ކަނޑައެޅިގެންވާ ޙައްޤެއްވާ މީހުންނެވެ.* އެއީ ސުވާލުކޮށް އެދޭ މީހުންނަށާއި، ނިކަމެތި މަޙްރޫމުންނަށެވެ."\n25 މޭ 2010\nއާޚިރަތް ދުވަހުގެ މަންޒަރުތަކުގެ ތެރެއިން މަންޒަރެއް، ޤުރުއާން ގެނެސްދީފައިވެއެވެ. އެއީ، ދޮގުކޮށް ކުފުރުވެގަތް މީހުން ނަރަކައިގައި ތިބޭ މަންޒަރު ފެނިގެން، ސުވަރުގޭގައި ތިބޭ ކަނާތްފަރާތުގެ އަހުލުވެރިން، އެ ކުށްވެރިންނާމެދު އެކަކު އަނެކަކާ ސުވާލުކުރާ މަންޒަރެވެ. ނަރަކައަށް ވަނީ ކީއްވެގެންތޯ، ސުވަރުގެވެރިން ނަރަކަވެރިންނާ ސުވާލުކުރެއެވެ. ސަބަބެއް ކަމަށް، ޖަވާބުގައި ނަރަކަވެރިން ބުނަނީ، މިސްކީނުންގެ ޙައްޤުތަކާމެދު ފަރުވާކުޑަކޮށް، ބަނޑުހައިހޫނު ކަމާއި އަންނައުނު ނުލިބި އޮރިއާން ހާލުގެ ޝިކާރައަކަށް، ފަޤީރުން ދޫކޮށްލުމެވެ.\n20 މޭ 2010\nފުންހިތާމައެއްގައިވާ މީހާ ދަނީ ކާކުގާތަށްހެއްޔެވެ؟ ބޮޑު މުޞީބާތެއްގައިވާ މީހާ ދަނީ ކާކުގާތަށްހެއްޔެވެ؟ މުޅި ކާއިނާތު ބަރޯސާވަނީ ކާކަށްހެއްޔެވެ؟ ހުރިހާ މަޚްލޫޤާތުން އެދެނީ ކާކުގާތުންހެއްޔެވެ؟ ދޫތަކުގެ ކޮޅުގައިވަނީ ކާކުގެ ނަމެއްހެއްޔެވެ؟ އެއީ އިލާހުކަން ޤަބޫލުކޮށް ހިތްތައް އީމާންވަނީ ކާކަށްހެއްޔެވެ؟ ... އެއީ އަރަހުށި މާތް ﷲ އެވެ. އެކަލާނގެ ފިޔަވާ އެހެން އިލާހެއް ނުވެއެވެ.\nމިންވަރުފުޅަށް އީމާންވުމޭ، ނުވަތަ ނިޔާފުޅާއި މިންވަރުފުޅަށް އީމާންވުމޭ، މި ބުނެވޭ ބަހުގެ މުރާދަކީ، މި ކައުނު ހިނގުމަށް މާތް ﷲ ކަނޑައަޅުއްވާފައިވާ މަގެވެ. ދުނިޔެ ހިނގަމުންދާ ނިޒާމެވެ. ދުނިޔޭގައި މިވާ ޠަބީޢީ ޤާނޫނުތަކެވެ. އަދި ދުނިޔޭގައިވާހާ އެއްޗަކީ ކަނޑައެޅިފައިވާ މިންވަރަކަށް އަދި ވަކި ނިސްބަތަކަށް ލައްވާފައިވާ އެއްޗެއްކަމެވެ. އެއްޗެއް ވުޖޫދަށް އައުމުގެ މާ ކުރިންސުރެ ވެސް، ދުނިޔޭގައި އެ ހުންނާނެ މިންވަރަކާއި، އޭގައި އެކުލެވިގެންވާ ޢުންޞުރުތައް ހުންނަންވާ މިނަކާއި ވައްތަރު، އަދި އެ އެހެން އެއްޗަކާ އެކުވެ މަސްހުނިވެއްޖެނަމަ ވާނެހާ ގޮތަކާއި، ވަކިވެއްޖެނަމަ ވާނެހާ ގޮތްތަކާއި، އޭގެ ޙަރަކާތާއި ހިމޭންކަން، އަދި އޭގައި ހުންނާނެ ޒައްރާތަކުގެ ޢަދަދަށް ދާންދެން ކަނޑަނޭޅޭ ހަމަ އެއްވެސް އެއްޗެއް މި ދުނިޔޭގައި ހަމަހިލާ ނުވެއެވެ. މިހުރިހާ ކަމަކީ ވެސް އަޒަލުއްސުރެން ކަނޑައެޅި ނިމިފައިވާ ކަންކަމެވެ.\nކީރިތި ޤުރުއާނަކީ، ނަބިއްޔާ މުޙައްމަދު -ޞައްލަﷲ ޢަލައިހި ވަސައްލަމަ- އަށް މާތް ﷲ ދެއްވި މުޢްޖިޒާތެވެ. ކީރިތި ޤުރުއާނަކީ، ރަސޫލު -ޞައްލަﷲ ޢަލައިހި ވަސައްލަމަ- އަމިއްލަފުޅަށް ހައްދަވާ އަމިއްލަފުޅަށް ލިޔުއްވި އެއްޗެއްކަމަށް ބުނާ މީހުންނަށް، އިންކާރު ކުރެވެނީ އެކަލޭގެފާނުގެ ނަބީކަމެވެ. އެކަމަކު އެހެން ބުނުމުން އެމީހުންނަށް އެ ބުނެވެނީ އެކަލޭގެފާނަކީ އިލާހެކޭއެވެ. ނަމަވެސް ﷲ ފިޔަވާ އެހެން އިލާހަކު ނުވާކަމަށް، އަހަރެމެން މުސްލިމުން އީމާންވަމެވެ.\nއަހަރެން މި ބުނި އެއްޗެއްގެ މާނައަކީ، ޤުރުއާން ފަދަ ފޮތެއް ލިޔުމުގެ ކުޅަދާނަކަން އިންސާނުންނަށް ލިބގެނެއް ނުވެއެވެ. އަދި އެފަދަ ފޮތެއް ލިޔުމަކީ އިންސާނަކަށް އެކަށީގެންވާ ކަމެއްވެސް ނޫނެވެ.\nއެންމެން ވެސް މި 'ފެންނަ ދުނިޔެ' އަކީ ވާ އެއްޗެއްކަން ތެދުކޮށް އީމާންވެއެވެ. ދޮގުކުރާ އެކަކު ވެސް ނުހުރެއެވެ. އެންމެ ކުޑަމިނުން ޖަނަވާރުތައް ވެސް އެ ސޮރުމެންގެ ހިއްސުތަކުން ދުނިޔެ އެބަ އޮތްކަން ދެނެގަނެއެވެ. ވީމާ މި ދުނިޔެ އެބަ އޮތްކަމާމެދު އީމާންވުމުގައި، އެކަކު އެނެކެއްގެ މައްޗަށް ހޯދޭނެ މޮޅެއް ނެތެވެ. އެހެނީ މި ދުނިޔެ އެބަ އޮތްކަން އެނގުމަކީ އިންސާނާއަށް ކޮންމެހެން އެނގޭ ކަންތައްތަކުގެ ތެރެއިން ކަމެކެވެ. މީހުން ތަފާތުވަނީ ޣައިބުގެ ދުނިޔެއަށް އީމާންވާންޖެހޭ ހިނދުގައެވެ. ނުފެންނަ އެއްޗަކާ ބެހޭގޮތުން ލިބޭ ޚަބަރުގެ ތެދުކަމަށް ބަރޯސާވެ ޣައިބަށް އީމާންވާންޖެހޭ ހިނދުގައެވެ.\n30 އެޕްރީލް 2010\nޢުމުރުން ހަތަރު އަހަރު ވުމުގެ ކުރިން، އަހަރެމެންނަށް އަހަރެމެންގެ ނަފްސު ނޭނގެއެވެ. ތިމާ ވިހެއި ވަގުތު އެކަކު ވެސް ހަނދާނެއް ނުހުންނާނެއެވެ. ވިހެއި ވަގުތު ހަނދާން ހުރީ ކާކުހެއްޔެވެ؟ މަންމަގެ ބަނޑުގައި އޮތް އިރު ހަނދާން ހުރީ ކާކުހެއްޔެވެ؟ ވުޖޫދުގައި އޭނާ ވީ ކަން އޭނާއަށް އެނގުމުގެ ކުރިން ވެސް އޭނާ ވުޖޫދުގައި ވާ ހިނދު، އޭނާ އުފެއްދީ އޭނާ ކަމަށް ފަހެ ބުނެވިދާނެހެއްޔެވެ؟ މި އުޅޭ ކާފިރު މުލްޙިދަކު ކަލެއާ ބައްދަލުވެއްޖެނަމަ އޭނާ ގާތުން މިހެން އަހާބަލާށެވެ: ކަލޭގެ އަމިއްލަ ނަފްސު އުފެއްދީ ކަލޭގެ އަމިއްލަ އިރާދާއި އަމިއްލަ ބުއްދިން ހެއްޔެވެ؟ ކަލޭގެ މަންމަގެ ބަނޑުތެރެއަށް ކަލޭ ލީ ކަލޭ އަމިއްލައަށް ހެއްޔެވެ؟ އެ އަންހެން މީހާއަކީ ކަލޭ ވިހާނެ މަންމަ ކަމަށް އިޚްތިޔާރު ކުރީ ކަލޭ ހެއްޔެވެ؟ ދެން އެއަށް ފަހު މަންމަގެ ބަނޑުން ނުކުތުމަށް ފޫޅުމައި ގޮވައިގެން އައީ ވެސް ކަލޭ ހެއްޔެވެ؟ އުފެއްދި މީހަކު ވެސް ނެތި ނެތުމުގެ ތެރެއިން ކަލޭ އުފެދުނީ ހެއްޔެވެ؟ ޝައްކެއް ވެސް ނެތް ގޮތުގައި އެއީ މުސްތަޙީލް ކަމެކެވެ.\nކޮންމެ މީހަކު ވެސް އަލުން ދިރުއްވޭނީ، އޭނާ މަރުވި އޮތް ނަފްސީ ހާލަތުގައެވެ. އެ ހިނދު އޭނާ ހީކުރާނީ، އޭނާ މަރުވިތާ އަދި މިވީ ކުޑަ ހިނދުކޮޅެއް ކަމަށެވެ. އޭނާގެ ސިކުނޑިއަށް ހުންނާނީ، ވާހަކަ ދައްކަން ނުވަތަ ވިޔަފާރިކުރަން ހުއްޓާ ކުއްލިއަކަށް ކާރަކުން ޖެހި ދެތިން ދުވަސް ވަންދެން ހޭނެތިފައި އޮންނަ މީހަކަށް ވާ ގޮތް ވެފައެވެ. ހޭޖެހުމުން މިފަދަ މީހާ އަނެއްކާ ވެސް އޭނާގެ ކުރީގެ އާދައިގެ ޙަޔާތާއިގެން ކުރިއަށް ދާނެއެވެ. ތިން ދުވަސް ވަންދެން ހޭނެތިފައި އޮތް ކަމެއް އޭނާއަކަށް ނޭނގޭނެއެވެ. ޤިޔާމަތަށް ފަހު އަލުން ދިރުއްވުނީމާ ވެސް، އިންސާނުންނަށް ވާނީ ހަމަ މިކަހަލަ ގޮތެކެވެ. މި ސަބަބަށްޓަކައި، އަހަރެމެންގެ ނިމުން ރަނގަޅުކޮށް ދެއްވުން އެދި ދުޢާ ކުރަން ދީނުގައި ވަނީ ދަސްކޮށްދީފައެވެ.\nޖުމްލަ ޞަފްޙާ4ގެ 23


Kaashdhoo: Maa bageechaa thakaa eku2an'bah! | Mihaaru\nޝާހިދު އޭނާގެ ގޭގެ ގޯތިތެރޭގައި ހައްދާފައި ހުރި ބަގީޗާ ގަސްތަކުގެ ތެރޭގައި މަސައްކަތް ކުރަނީ: ދަނޑުވެރިކަމުގެ ގޮތުން ކާށިދޫ އަންނަނީ އިތުރު އާމްދަނީ ހޯދަމުން. --ފޮޓޯ އަހްމަދު އަބްދުﷲ ސައީދު/މިހާރު\nކ. ކާށިދޫން: އަހްމަދު އަބްދުﷲ ސައީދު\nމާލެ އަތޮޅު ކާށިދޫ، ޒަމާނުއްސުރެ މަޝްހޫރުވެފައި އޮންނަނީ ދަނޑުވެރި ރަށެއްގެ ގޮތުގަ އެވެ. ވަށައިގެން ކަނޑު އޮތަސް މަސްވެރި ރަށަކަށް ނުވުމުގައި ސަބަބުތަކެއް ވެސް އެބަ ހުއްޓެވެ. ކައިރިން އެން ހިފޭނެ ހަލެއް، ގިރިއެއް ނުވަތަ ފަޅެއް ވިޔަސް ނެތުމަކީ މައިގަނޑު ސަބަބެވެ. އެހެންކަމުން މި ރަށުގެ މީހުން އިޚްތިޔާރު ކުރީ ރަށުގައި ތިބެގެން ކުރެވޭނެ މަސައްކަތެކެވެ. ދަނޑުވެރިކަމެވެ.\nމަސްވެރިކަމާ އަޅައި ބަލާއިރު ހައްޓަށް ލުއިވެފައި ކޮންމެ ދުވަހަކު ވެސް އާއިލާއާ އެކުގައި އުޅެވެ އެވެ. ކުރާ މަސައްކަތާ އަޅައި ބަލާއިރު ލިބޭ އާމްދަނީ ކުޑައެއް ނޫނެވެ. ނަމަވެސް މިހާރު އަދި މާ އަރާމެވެ. މާ ހިތްފަސޭހަވެފައި އުފާވެރިކަން ވެސް މާ ބޮޑެވެ.\nމިއަދު ކާށިދޫގައި އޮތީ ހަމައެކަނި ފަތްކޭލައި މޭވާ އާއި ތަރުކާރީގެ ބާވަތްތަކުގެ ދަނޑުވެރިކަމެއް ނޫނެވެ. ގެއާ ދުރަށް ވަލުތެރެ އަށް ގޮސް ކުރަމުން އައި އެ ދަނޑުވެރިކަމުގެ އިތުރުން އަމިއްލަ ގޯތި ތެރޭގައި މިހާރު ވަނީ މާގަހާއި ބަގީޗާ ގަހުގެ ދަނޑުވެރިކަން ފުޅާ ކޮށްފަ އެވެ.\nކާށިދޫގެ ވަރަށް މަދު ގެއެއް ނޫނީ ކޮންމެ ގެއަކީ ވެސް މިހާރު އޭގެ ޒާތުގައި ވަކި ބަގީޗާއެކެވެ. ބޮޑެތި ގޯތިތަކުގެ ކުޑަތަންކޮޅުގައި ހަދާފައި ހުރި ގެ ފިޔަވައި، މުޅި ގޯތި ބަގީޗާ ގަސްތަކުން ފުރާލާފައިވާ ގެތައް މަދެއް ނޫނެވެ. އެމީހުން އެ ގަސްތައް ހައްދައި ބަލަހައްޓަނީ އެ ކަމަށް ވަގުތު ހުސްކޮށް ގިނަ ވަގުތުތަކެއް އެ ގަސްތަކާ އެކުގައި ހޭދަ ކުރަމުންނެވެ.\nކާށިދޫ ގެއެއްގެ ގޯތިތެރޭގައި ހައްދާފައި ހުރި ބަގީޗާ ގަސްތަކެއް: ދަނޑުވެރިކަމުގެ ގޮތުން ކާށިދޫ އަންނަނީ އިތުރު އާމްދަނީ ހޯދަމުން. --ފޮޓޯ އަހްމަދު އަބްދުﷲ ސައީދު/މިހާރު\nބައެއް މީހުން ބުނި ގޮތުގައި އެމީހުން ބަގީޗާ ގަސް ހައްދަން ފެށީ ހަމައެކަނި އަމިއްލަ އުފަލަށްޓަކަ އެވެ. އާމްދަނީ ހޯދާކަށް ނޫނެވެ. މި ރަށުގެ ބައެއް މީހުން ސިފަކުރި ގޮތުގައި ބަގީޗާ ގަސް ހައްދާ ބައެއް މީހުން، އެމީހުންގެ އުފަން ދަރިން ދެކެ ވާހާ ލޯބި އެ ގަސްތަކަށް ކުރެ އެވެ.\n"ބައެއް މީހުން ދުވާލުގެ ހުރިހާ ވަގުތެއް ހޭދަކުރާނީ، ގޯތިތެރޭގައި ހައްދާފައި ހުންނަ ގަސްތަކުގެ ތެރޭގައި. ކޮންމެ ވަގުތަކުން ދިޔަސް އެމީހުން ފެންނާނީ އެ ގަސްތަކުގެ ތެރޭގައި. އެ ގަސްތަކަށް ފެންދީ ހެއްދުމުގައި މުޅި ދުވަސް އެ ހޭދަކުރަނީ. އެހާ ވެސް ލޯބިވާނެ އެ ގަސްތައް ދެކެ. ބައެއް މީހުން ބަގީޗާތަކަށް ވަދެލީމާ ހީވާނެ އެ ގަސްތައް އެ މީހުންނާ ވާހަކަ ދައްކާހެން ވެސް. އެހާ ވެސް އެމީހުންނާ އެ ގަސްތަކާ ގުޅުން ބޮޑުވާނެ،" މި ރަށުގައި ހުންނަ އަތޮޅު މަދަރުސާގެ ހިސާބު ޓީޗަރެއް ކަމަށްވާ އިމްރާން މުހައްމަދު ވިދާޅުވި އެވެ.\nމި ރަށު ބްލެސިމް ހޯމް އަށް ވަދެލީމާ އިމްރާންގެ އެ ވާހަކަ ގަބޫލުކުރެވުނު ކަހަލަ އެވެ. އުމުރުން 14 އަހަރުން ފެށިގެން ބަގީޗާ ހެއްދުމުގައި އުޅޭ މުހައްމަދު ޝާހިދު، 46، އޭނާގެ ގޭގެ ގޯތިތެރޭގައި ހައްދާފައިވާ ހިތްގައިމު ބަގީޗާ ވަރަށް ބޮޑަށް ތަފާތެވެ. ތަފާތު މާމެލާމެލީގެ ތާޒާކަމުގެ އިތުރުން ބަގީޗާގަސްތަކުގައި ވެސް ހުރީ އާދަޔާ ޚިލާފު ދިރުމެއް ކަން ފާހަގަ ކުރެވެނެވެ.\nކާށިދޫ ގެއެއްގެ ގޯތިތެރޭގައި ހައްދާފައިވާ ބަގީޗާގައި ސައިމަލެއް ފޮޅިފައި: ދަނޑުވެރިކަމުގެ ގޮތުން ކާށިދޫ އަންނަނީ އިތުރު އާމްދަނީ ހޯދަމުން. --ފޮޓޯ އަހްމަދު އަބްދުﷲ ސައީދު/މިހާރު\n"އެހާ ކުރިން ފެށިގެން ކުރަމުން އަންނަ މަސައްކަތް މިއަދާ ހަމައަށް ވެސް މެދެއް ނުކެނޑެ. ސްކޫލްގައި ކިޔަވަން އުޅުނު އިރު ވެސް ހަމަ ގަސް ހެއްދުމުގެ މަސައްކަތް ކުރަން. މި ކަމަށް ހުރި ޝައުގެއްގެ ބޮޑުކަމުން މިހާ ދުވަހު މި ކުރެވުނީ. އެކަމު މިހާރު ވިޔަފާރި އުސޫލުން މި ކުރަނީ. އެކި މަހު އެކި ވަރަށް އާމްދަނީ މި ލިބެނީ،" ކ. އަތޮޅު މަދަރުސާގެ ސާނަވީ ދިވެހި ޓީޗަރެއްގެ ވަޒީފާގައި ހުރި ޝާހިދު ބުންޏެވެ.\nއޭނާ ބުނި ގޮތުގައި ރީތިކޮށް ތާޒާކަމާ އެކު ހެދިފައި ހުންނަ ކޮންމެ ގަހަކަށް ވެސް ޑިމާންޑް އޮވެ އެވެ. އޭގައި މާއަޅާ ގަސްތަކާއި ގޭތެރޭގައި ހައްދާ ޒާތުގެ ގަސްތަކާ ދެމެދު މާ ބޮޑު ތަފާތެއް ނެތް ކަމަށް އޭނާ ބުންޏެވެ. ގިނައިން މާލެ އަށް ގަސް ސަޕްލައިކޮށްދޭ އިރު ބައެއް ފަހަރު ރިސޯޓްތަކަށް ވެސް ގަސް ވިއްކާ ކަމަށް އޭނާ ބުންޏެވެ.\nއެ މީހުން އެހާ ލޯބިން އެ ގަސްތައް ހައްދައި ބަލަހައްޓަނީ، އެ ގަސްތަކުން މައިގަނޑު ދެ ފައިދާއެއް ލިބޭތީ އެވެ. އެއް ކަމަކީ އެ ބަގީޗާތަކަށް ވަދެލުމުން ނަފްސަށް ލިބޭ ތާޒާކަމާއި ހަމަޖެހުމެވެ. އެ ގަސްތަކުގައި ފޮޅިފައިވާ އެކި ކުލައިގެ މާމެލާމެލީގެ މީރު ވަހުން ނަފްޒު ތާޒާކޮށްދޭ އިރު، އެކި މަލުގައި ހުރި ސާފު އެ ކުލަތަކުން ސިކުނޑީގެ ވަރުބަލިކަމާއި ހާސްކަން ފިލުވައިދެ އެވެ.\nދެވަނަ ކަމަކީ އެ ގަސްތަކަށް އޮތް ޑިމާންޑެވެ. މާލެ އާއި ރިސޯޓްތަކަށް ގަސް ގަންނަން ބޭނުންވާ ވަރު ބޮޑުކަމެވެ. ގަސްތައް ވިއްކައިގެން ލިބޭ އާމްދަނީ ރަނގަޅު ވުމެވެ. އެހެންކަމުން އެ ގަސްތަކަށް އެމީހުންގެ ހިތުގައި ޚާއްސަ ލޯތްބެއް އޮވެ އެވެ. ބޮޑު ކުލުނެއް ވަނީ ޖެހިފަ އެވެ. އެ ގޭގޭގައި އުޅޭ ކުޑަކުދިން ވެސް ދެކޭ ގޮތުގައި އެ ގަސްތަކަކީ މިހާރު އެ ކުދިންގެ އާއިލާގެ މެމްބަރުންނެވެ. ގަހަކުން ފަތެއް ނުވަތަ މަލެއް ވިޔަސް ބިނދެލާކަށް ބޭނުމެއް ނޫނެވެ.\n"މިއީ މާ ބޮޑު ޚަރަދެއް ކުރަންޖެހޭ ކަމެއް ނޫން. ފެންދީ ރަނގަޅަށް ބެލެހެއްޓީމަ ގަސްތައް ވަރަށް ރީތިކޮށް ހެދޭނެ. ދެން އަނެއްކާ ތަރުކާރީ ކަހަލަ އެއްޗެހި ހައްދާއިރު، އެއް ފަހަރު ކަނޑައިފިއްޔާ މި ޖެހެނީ އަނެއްކާ މުޑުވައް ގަނެގެން އިންދައިގެން ހައްދަން. މި ކަހަލަ ގަސްތަކުގައި މިވާ ގޮތަކީ އަޅުގަނޑު މިތަނުން ގަހެއް ވިއްކާލަން ޖެހުނީ އެ ގަހުން އޮފިކޮޅެއް ކަނޑާފައި އިންދީމާ އިތުރު ގަހެއް އުފެދުނީ. މުޑުވައް ގަނެގެން އެ ޚަރަދު ކުރާކަށް ނުޖެހޭނެ،" ގޯތިތެރޭގައި މާގަސް ހެއްދުމުގެ ދަނޑުވެރިއެއް ކަމަށްވާ މުހައްމަދު ބުންޏެވެ.\nއެ ރަށުގެ އެހެން އަންހެނަކު ވެސް ބުނީ އޭނާ މާގަސް ހެއްދުމަށް މާ ބޮޑު ޚަރަދެއް ނުކުރާ ކަމަށެވެ. ނަމަވެސް އަމިއްލަ ހިތްހަމަޖެހުމަށް ހުސް ވަގުތުގައި ކުރަން ފެށި މި މަސައްކަތުން ބޮޑު އާމްދަނީއެއް ލިބެން ފެށުމުން މިހާރު ވިޔަފާރި އަށް އިސްކަން ދޭ ކަމަށް އޭނާ ބުންޏެވެ.\n"މިކަމަށް މާ ބޮޑު ޚަރަދެއް ނުކުރަން. ފްލޮރަލް ކޮޅެއް ގަންނަނީ. ދެން ފެންދީގެން ހައްދަނީ. ގަސްކާނާއެއް ވެސް އިތުރު ކެމިކަލްތަކެއް ވެސް ނާޅަން. އެހެންވީމާ ވާގޮތަކީ ލިބޭ އާމްދަނީ އަކީ ކުރާ ޚަރަދާ އަޅައި ބަލާއިރު ބޮޑު އާމްދަނީއަކަށް ވޭ. މަހަކު 3،000-4،000ރ. އެބަ ލިބޭ ހަމައެކަނި މި ކުޑަ ތަންކޮޅުން ވެސް،" ގޯތިތެރޭގައި ގަސް ހައްދާފައި އޮތް 200 ވަރަކަށް އަކަފޫޓުގެ ތަންކޮޅަށް އިޝާރާތްކޮށް އަންހެނަކު ބުންޏެވެ.\nމި ރަށުގައި އެންމެ ފުޅާ ދާއިރާއެއްގައި ދެ ބާވަތުގެ ދަނޑުވެރިކަން ވެސް ކުރާ މި ރަށު ގުރަހަ، އާދަމް އަބްދުﷲ ބުނި ގޮތުގައި ދަނޑުބިމުގައި މޭވާ އާއި ތަރުކާރީ ހައްދާފައި ގޯތިތެރޭގައި ހައްދާ ބަގީޗާ ގަސްތަކުން ވެސް ގޭގެ ހުރިހާ ޚަރަދެއް ކަނޑާފައި ރަނގަޅު ފައިދާ ލިބެ އެވެ.\n"އަޅުގަނޑުމެންގެ ހުރިހާ ޚަރަދެއް މި ކުރަނީ ހަމައެކަނި މިކަމުން. އަޅުގަނޑުމެންނަށް މި އޮންނަނީ އޯޑަރު ލިބޭ ވަރަށް ނުހެއްދިފައި. މި ރަށުން މާލެ އަށް އެބަ ދަތުރު ކުރޭ ހަފުތާއަކު ދެ ބޯޓު. އެއިން ދަތުރެއްގައި އަޅުގަނޑުމެން މާލެ އަށް ގަސް ނުފޮނުވާ ފަހަރެއް ވަރަށް މަދުވާނެ. އެންމެ ގިނަ އޯޑަރު މިހާރު ލިބިފައި ހުރީ ސަރުކާރުގެ އޮފީސްތަކުން،" އާދަމް އަބްދުﷲ ބުންޏެވެ.\nމި ރަށުގެ ޒަމާންވީ ބައެއް ގޯތިތަކަކީ އެކަށީގެންވާ ބޮޑެތި ގޯތިތަކަށް ވާއިރު، ބައެއް ގޭގޭގައި ބަގީޗާ ހައްދާފައި އޮންނަ ސަރަހައްދުގެ ބޮޑުމިން 1،000-1،500 އަކަފޫޓުވަރު ވާނެ އެވެ. އެ މީހުން މިހާރު ތިބީ މަސައްކަތުގައި އަތުކުރި އޮޅާލައިގެންނެވެ.\nމާގަހުގެ ދަނޑުވެރިކަން ކުރާ ގިނަ މީހުންނަކީ، ތަރުކާރީ އާއި މޭވާގެ ބާވަތްތަކުގެ ދަނޑުވެރިކަން ވެސް ކުރާ މީހުންނެވެ. އެހެން ކަމުން ބައެއް މީހުން ދުވާލުގެ ވަގުތުތައް އޮންނަނީ ދެ ބަޔަކަށް ބަހާލައިފަ އެވެ.\nއެއް ދަނޑުވެރިއަކު ސިފަ ކޮށްދެމުން ބުންޏެވެ؛ "މިއީ ހަމަ ދެ އަންބަތް މީހުނާ އިނދެގެން އުޅުން ކަހަލަ ކަމެއް. ދަނޑުތަކުގައި ތަރުކާރީ އާއި މޭވާ ހައްދާއިރު ބަލަހައްޓާ ވަރަށް ގޯތިތެރޭގައި ހައްދާ މި ގަސްތަކަށް ވެސް އަޅާލަން ޖެހޭ. އެއްވެސް ކޮޅަކަށް ފަރުވާ ކުޑަކުރެވިއްޖެއްޔާ ޝަކުވާ އަންނާނެ ނޫންތޯ؟"\nދަނޑުވެރިކަން ކ. ކާށިދޫ މޭވާ ތަރުކާރީ ރާއްޖޭގެ ރަށްތައް ކ. އަތޮޅު\n16 ކޮމެންޓް, 146 ރިއެކްޝަންސް\nމި ލިޔުން ކިޔާލުމުން އަހަރެން ވަރަށް ދެރަ ވެއްޖެ. އަހަންނަކީ އެންމެ ކުޑައިރުއްސުރެވެސް ވަރަށް ގަސްހައްދާ ހިއްވާ މީހެއް. 100 ފޫޓް 50 ފޫޓް ގޯތީގެ މެދުގައި ގެ ހުންނައިރު، ގޭ ދޮރުމަތީގައި މާގަހާއި ބަގީޗާ ގަސް އިންދާ ހެއްދިން. ގޭ ފުރަގަހުގައި ބަދިގެކައިރި ސަރަހައްދުގައި ތަފާތު ވައްތަރުގެ މޭވާއާ ތަރުކާރީ ހެއްދިން. އެހެނަސް އެއީ މާޒީ. މިހާރު މިއުޅެންޖެހެނީ ބޮޑު ކުއްޔެއްދީގެން ކުޑަ އެޕާޓްމަންޓެއް މާލޭން ކުއްޔަށް ހިފައިގެން. ކީއްކުރާނީ، މިއީ މިއަދުގެ މަޖުބޫރީ ހާލަތު.\nޝާހިދޫ. ޝާހިދުގެ ޚަބަރެއް ނުވާތާ ކޮންޒަމާނެއް. އެކުގައި ކިޔަވަން އުޅެފައި. ދެން ގެއްލުނު ގޮތަށް މި ފެނުނީ ނޫހުން. އެވެސް ވަރަށް ފައްކާ ކަމެއްގައި. ރަނގަޅު ކަމެއް ތީ. ކުރިއަށް ތިޔުން ރަނގަޅު.\nކާށިދޫތީ ފައްކާރަށެއް. ސަޅިރަށެއް. ސާފުވެސްރަށެއް.\nއާޗާ ހާދަ ރީއްޗޭ! ކާށިދޫ އަށް ދާހިތްވެއްޖެ އެވެ.\nކާށިދޫ މީހުންނަކީ ބަގީޗާ ހެއްދުމުިގައި ނަމޫނާ ބައެއް. ސާބަހޭ ، ޝާހިދު . ތީހަމަ ނަމޫނާ ގާޑްނާރއެއް، އޯގާތެރި ފިރިއެއް، ހުނަރުވެރި ދިވެހި ޓީޗަރެއް، މޮޅު އާޓިސްޓެއް، ޝާޢިރެއް، .\nއެހެންވީއިރު މަށަށްވެސް ހުންނާނީ ތިތަނުން ކޮންމެވެސް އަންބެއްގެ ފަރާތުން އުފާ ހާސިލު ކުރެވިފައި، ވަރަށް ފަހުން ކާށިދޫއަށް ދަތުރެއް ކުރެވުނު\nއަޅުގަޑު މިއުލެނީ ބޯހިޔާވަހިކަމަށްވެސް ބިންކޮޅެއް ނުލިބިގެން ދެން ކިހިނެއްތޯ ބަގީޗާ ދަންޑުވެރިކަން ކުރާނީ!\nކަލޭ މަޑުމަޑުން ހުރޭ. މާތްﷲ ކަލެއަށް ރަހްމައް ލައްވާށި. ފްލެޓްތަށް އެބަ އާދޭ..\nކިހާ ބޮލަށް ފަސޭހަ .. އަމިއްލަ ރަށުގައި ކުލި ނުދައްކާ އުޅެވޭނެ ބައިވަރު ގޮތްގޮތް އެބަހުރި .. ރަށުގައި ހުރެގެން ވެސް ރަނގަޅަށް ކިޔެވޭނެ .. ޚާން އެކަޑަމީގެ ބޭނުން ހިފާ .. އޯލެވެލް އިން ކީއްކުރަން އޭލެވެލް އިންވެސް ރަނގަޅު ވަނައެއް ލިބޭނެ..


ދަރިމައިވުމަށް ޙިޖާމައިން ފަރުވާ - Shuba's Hijama & Herbal Medicine Clinic\nއަޅުގަނޑުމެންގެ ތެރޭގައި މައިވަންތަކަމުގެ އުފަލުން މަޙްރޫމު ވެފައިވަނީ އެތަކެއް އުޙުތުންނެެކެެވެ. ދިރިއުޅުމުގެ ވައްޓަފާޅިއާއި ތަނަވަސްކަން ނެތުމުގެ ސަބަބުން ދުނިޔޭގެ އެކި ހިސާބުތަކުގައި ލިބޭ އަގުބޮޑު ފަރުވާ ހޯދުމަށް ގިނަބަޔަކަށް ވަނީ އުނދަގޫވެފައެވެ.\nޙިޖާމާގެ ފަރުވާއަކީ ކީރިތި ރަސޫލާ صلى الله عليه وسلم މިއުންމަތަށް ގެނެސްދެެއްވާފައިވާ ގިނަގުނަ ބަލިތަކަށް ފަރުވާލިބޭ އޭގެ ފައިދާ އެކިގޮތްގޮތުން ލިބޭ ސުންނަތުން ސާބިތުވާ ކަމެކެެވެ. ދަރިމައިވުމަށް ޙިޖާމާގެ ފަރުވާދިނުމަކީ ދުނިޔޭގެ އެެކި ހިސާބުތަކުގައި ކުރަމުން އަންނަކަމެކެެވެެ. އަދި އަޅުގަނޑުމެެންގެެ މިކުޑަކުޑަ މުޖްތަމަޢު ތޭރޭގައި މިފަހަކަށް އައިސް އަށަގަންނަމުންދާ ރީތި ސުންނަތެެކެެވެ.\nދަރިމައިނުވުމަށް ދިމާވާ ވަރަށް ގިނަ ސަބަބުތަށް ހުރެއެެވެ. އޭގެ ތެރެއިން ފާހަގަ ކޮށްލެެވޭ ބައެއް ސަބަބުތަށް ލިޔެެލާނަމެެވެ.\nފިރިމީހާގެ ދަރިފަނީގެ މޯޓިލިޓީދައްވުން\nއަންހެނުންގެ އޯވިއުލޭޝަން ގެ މައްސަލަ ދިމާވުން\nޕީސީއޯއެސް (ޕޮލިސްޓިކް އޯވަރީ ސިންޑްރޯމް) މައްސަލަހުރުން\nފެލޯޕިއަން ޓިއުބްސް އަށް ދިމާވާ މައްސަލަތައް\nބަނޑުގެ ކުރެވިފައި ހުންނަ ސަރޖަރީއަކުން\nރަޙިމުގެ ތަފާތު މައްސަލަ ހުރުމުގެ ސަބަބުން\nތައިރޮއިޑްގެ މައްސަލައާއި ހުރެ\nމަތީގައި ދަންނަވާލެވިފައި އެވަނީ ދަރިމައިނުވުމަށް ދިވެެހިންގެެ ތެެރޭޭގެއި އަޅުގަނޑުމެންނަށަ ފާހަގަ ކުރެެވޭ އެންމެ އާންމު ސަބަބުތަކެެވެ. މީގެ އިތުރުންވެސް ދިމާވާ މައްސަލަތައްހުރުން އެކަށީގެެންވެއެވެެ.\nޙިޖާމައިން ދަރިމައިވުމަށް ފަރުވާލިބޭ ގޮތްތަށް\nޙިޖާމާގެ ފަރުވާގެ ސަބަބުން ރަހިމުގެ ލޭގެހިނގުން ރަނގަޅުވެ ރަހިމު ދުޅަހެޔޮކޮށްދީ ރަޙިމުގައި ދަރިއަށަގަތުމުގެ ފުރުޞަތު ފަހި ކޮށްދިނުން\nޙިޖާމާ ފަރުވާގެ ސަބަބުން އޯވަރީގައި އުފެދޭ ސިސްޓުތަކުގެ ބާރުދަށްވެ ސިސްޓުތައް ނެތިގެން ދިއުމަށް މަގުފައިވުން.\nފައިބްރޮއިޑްސް ނުވަތަ އިންފެކްޝަނެއް އުފެދިގެން ނުވަތަ މިނޫނަސް ފެލޯޕިއަން ޓިއުބް ބެދެން މެދުވެރިވާ އެހެން ސަބަބުތަކާއި ހުރެ ބެދިފައި ހުންނަމަ ޙިޖާމާގެ ފަރުވާއިން ފެލޯޕިއަންޓިއުބް ބެދެންމެދުވެރިވާ ސަބަބުތަކުގެ ބާރުކުޑަކޮށްދީ އަދި ފެލޯޕިއަންޓިއުބްގެ ޖާގަ ތަނަވަސްކޮށް ދިނުމަށް މަގުފަހި ކޮށްދެއެވެ. އަދި ބިސް ރަހިމާއި ހަމައަށް ފަސޭހަކަމާއިއެކު ވާސިލްވުމަށް މަގުފަހި ކޮށްދެއެވެ.\nއަންހެނުންގެ ބިސްއުފައްދައިދިނުމަށް އެޅޭ ހުރަހެއްކަމުގައިވާ ގިނަދުވަސް ވެފައިހުންނަ ވިހަމާއްދާތައް އެކުލޭވޭ ބޭކާރުލޭ ޙިޖާމާގެ ފަރުވާގެ ސަބަބުން ބޭރުވުމުން ދުޅަހެޔޮ ބިހެއް އުފައްދައި ދިނުމަށް މަގުފަހިވެއެވެ.\nޙިޖާމާ ފަރުވާގެ ސަބަބުން ފިރިހެނުންގެ މައިގަނޑުޖިންސީ ހޯރމޯންސްކަމުގައިވާ ޓެސްޓޯސްޓްރޮން އަދި ދަރިފަނިއުފައްދައިދޭޭ ޓެސްޓިސްގެ ލޭގެ ހިނގުން ރަނގަޅުކޮށްދެއެވެ. އޭގެ ސަބަބުން ރަނގަޅު މިންވަރަކަށް ދަރިފަނި އުފައްދައިދިނުމަށް މަގުފަހިވެގެން ދެއެވެ.\nޙިޖާމާގެ ފަރުވާގެ ސަބަބުން ފިރިހެނުންގެ ދަރިފަނިތައް ބޭރުވުމުގެ ކުރިން ޖަމާވެފައިހުންނަ އަދި ދަރިފަނިބޭރުކުރުމަށް ދަތުރުކުރާޓިއުބް އިންނަ އެޕިޑިޑިމިސްގައި ހުންނަ އެޑީމާގެ އަސަރުކުޑަކޮށްދިނުމުގެ ސަބަބުން ލިމްފެޓިކް ނިޒާމުގެ ހިނގުން ރަނގަޅުކޮށްދެއެވެ. މީގެ ސަބަބުން ދަރިފަނިބާރު މިންގަނޑެއްގެ ބޭރުވުމަށް މަގުފަހިވެއެވެ.\nޙިޖާމާ ފަރުވާގެ ސަބަބުން ލޭގައި ދައުރުވަމުންދާ ގެއްލުންދެނިވި ވިހަމާއްދާތައް އެކުލެވޭ ލޭބޭރުވުމުން ދުޅަހެޔޮ ރަނގަޅު ދަރިފަނިއުފައްދައިދިނުމަށް އެހީވެދެއެވެ.\nނިންމާލަމުން އަޅުގަނޑުމެންގެ ދުޢާ އަކީ ކޮންމެ ދެމަފިރިއަކައްވެސް މާތްﷲ ގެ ރަޙްމަތުން ހެެޔޮލާފާ ދަރިންތަކެއް މިންވަރުކޮށްދިނުމާއި އެެކަމަށް އެދި ދުޢާ ކުރަބޭފުޅުންގެ ދުޢާ އިޖާބަކުރެއްވުމުވެެ. އާމީން.


vnews - Kanburugethakugai dhivehin ufedhdhi dhivehi hathiyaarah market beynun vefai\nކަނބުރުގެތަކުގައި ދިވެހިން އުފެއްދި ދިވެހި ހަތިޔާރަށް މާކެޓު ބޭނުންވެފައި\n13 ޑިސެމްބަރ 2017\nމުހައްމަދު އަލީ އޭނާގެ ކަނބުރުގޭގައި ކަތިވަޅިއެއްގައި މުއްޖެހުމުގެ މަސައްކަތުގައި: ކަނބުރުވެރިކަމުގެ މަސައްކަތް ދަސްކޮށްދޭން އޭނާ ބޭނުންވޭ. ފޮޓޯ: ޢަބުދުﷲ ޝާމް\nކަނބުރުވެރިކަމަކީ ދިވެހިންގެ މަސައްކަތްތެރިކަމާއި ފަންނުވެރިކަމާއި މުރާލިކަން ދައްކައިދޭ ދިވެހި މަސައްކަތެކެވެ. އިހު އެވޭލާ ޒަމާނުއްސުރެ ދިވެހިން އެމީހުންގެ ބޭނުންތަކަށް ދަގަނޑާއި އެކަތައިން އުފައްދާ ހަތިޔާރުތަކަކީ މުޅިންވެސް ދިވެހި އުފެއްދުންތައް ނަމަވެސް، މިއަދު މިމަސައްކަތްކުރާމީހުންވެސް މަދުވެ އަދި ބޭރުން އެތެރެކުރެވޭ ފަންވަރުނެތް ތަކެއްޗާއި އެކު މިމަސައްކަތްކުރާ މަދު މީހުންވެސް އުފައްދާ ތަކެއްޗަށް މާކެޓު ދަނީ ގެއްލެމުންނެވެ.\nވިޔަފާރީގެ ގޮތުގައި ކަނބުރުވެރިކަމުގެ މަސައްކަތްކުރާ ރާއްޖޭގެ މަދު މީހުންގެ ތެރޭގައި ހިމެނޭ އެކަކީ، ހދ ކުޅުދުއްފުށީ އަންދާޒް، މުޙައްމަދު އަލީއެވެ. އާއިލީ މަސައްކަތެއްގެ ގޮތުގައި ވާރުތަވި މިމަސައްކަތުން އޭނާގެ އަމިއްލަ ދިރިއުޅުން ކޮޅަށްޖަހައި ޒުވާނުންނަށް މަސައްކަތް ދަސްކޮށް ދެމުން ގެންދާއިރު، ކަނބުރުވެރި ކަމުގެ މަސައްކަތުގެ ތެރެއިން އައު އުފެއްދުމެއް އޭނާ ވަނީ އީޖާދުކޮށްފައެވެ. އެއީ ވިނަ ނޮޅުމަށް ޚާއްސަ ޑިޒައިނަކަށް އެނބުރި ދަގަނޑުގައި ތަޅާފައިވާ ވަޅިއެކެވެ.\nމުހައްމަދު އަލީ އޭނާގެ ކަނބުރުގޭގައި އުފައްދާފައިވާ ބައެއް ހަތިޔާރު ފޮޓޯ:އަބުދުﷲ ޝާމް\n"ރަށްފުށުގައި މިހެން ގޯތި ތެރޭގައި ވިނަ ނޮޅަށް ކުރަންޖެހޭ މަސައްކަތަށް ވިސްނާފައި އައި ޚިޔާލެއް މީ. ވަރަށް ގިނަ މީހުންނަށް ކަމުދާ އެއްޗަކަށް ވީ" މުހައްމަދު އަލީ ބުންޏެވެ.\nމުހައްމަދު އަލީ ބުނި ގޮތުގައި އޭނާ ކަނބުރުވެރިކަމުގެ މަސައްކަތް ދަސްކުރީ ކާފަ ކައިރިންނެވެ. އަދި އެރަށު ކުންފުނި ގޯތީގައިވެސް އަހަރުތަކެއްވާންދެން އޭނާ މަސައްކަތްކުރިއެވެ. މުހައްމަދު އަލީ ބުނީ ކާފަ ނިޔާވެ، ކާފަ މަސައްކަތްކުރި ސާމާނު ލިބުމުން އޭނާ އަމިއްލައަށް މަސައްކަތް ފަށައިގަތީ ވަރަށް އާދައިގެ ގޮތަކަށް ކަމަށެވެ. އަދި އަމިއްލަަށް މަސައްކަތް ކުރަންފެށިތާ 20 އަހަރަށް ވުރެ ގިނަ ދުވަސް ވިއިރު މިމަސައްކަތުން އެކަށީގެންވާ ނަފާއެއްވެސް ލިބޭ ކަމުގައި އޭނާ ބުންޏެވެ.\nމުހައްމަދު އަލީ އޭނާގެ ކަނބުރުގޭގައި އުފައްދާ ހަތިޔާރުތަކުގެ ތެރޭގައި، އެކިބާވަތުގެ ވަޅި، ކަތިވަޅި، ފުރޯ، އޮޑާ ހިމެނެއެވެ. މީގެ އިތުރުން ފޯއްވަޅި އާއި ލޮތާރި އަދި މިނޫންވެސް ދަނގަނޑުން އުފައްދާ ކިތަންމެ ބާވަތެއްގެ ތަކެއްޗެއް އޭނާ އުފައްދައެވެ. މުހައްމަދު އަލީ ބުނީ ޒަމާނަށް ބަދަލުއައިސް ބޭރުން އެތެރެކުރެވޭ ތަކެތީގެ ސަބަބުން ފެންވަރު ރަނގަޅު ދިވެހި އުފެއްދުންތަކަށް މިހާރު ފުރުޞަތު ހަނިވަމުންދާތީ އެއީ އޮތް ކަންބޮޑުވުމެއް ކަމަށެވެ.\n"ބޭރުން މި ކަތިވަޅި އާއި އެއްޗެހި އެތެރެކުރަނީ މިހާރު. ބައެއް މީހުން މިހީކުރަނީ ދަގަނޑުގަނޑެއް ވިއްޔާ ހަމައެއީ ވަޅިއޭ. އެކަމަކު ދިވެހިކަނބުރުގެތަކުގައި ތަޅާފައި ހުންނަ ވަޅިއަށް އިސްކަންދޭ މީހުންވެސް ހަމަ އެބަތިބި" މުހައްމަދު އަލީ ބުންޏެވެ.\nމުހައްމަދު އަލީ ބުނީ އޭނާ ވަޅިއާއި ފުރޯފަދަ ހަތިޔާރު ހަދަނީ އެކަތަ ތަޅައިގެން ކަމަށެވެ. އެކަތައަކީ ދަގަނޑުގެ އެންމެ ފަންވަރު ހުންނަ ބާވަތެވެ. މިމައުދަނުން ހަދާފައި ހުންނަ ވަޅީގެ ތޫނުކަން ގިނަ ދުވަހު ހުންނައިރު، ވަޅީގެ މިޔަ އޮޅިގެން ނުވަތަ މިޔަވެއްޓިގެނެއް ނުދާނެއެވެ.\nމުހައްމަދު އަލީ ބުނީ އޭނާ އުފައްދާ ވަޅިފަދަ ހަތިޔާރު ވިއްކަނީ މާލެއަަށް ކަމަށާއި، އަދި ކުޅުދުއްފުއްޓަށްވެސް މީހުން ވަޅި ފުރޯފަދަތަކެތި ގަތުމަށް އަންނަ ކަމަށެވެ. އަދި މުސްތަޤުބަލުގައި ޒަމާނާއި އެއްގޮތަށް އޮންލައިންކޮށް ވިޔަފާރި ފުޅާކުރުމަށް ވިސްނަމުންދާމުގައި އޭނާ ބުންޏެވެ.\nމުހައްމަދު އަލީގެ ކަނބުރުގޭގައި ވަޒީފާ އަދާކުރާ ދެޒުވާނުން މަސައްކަތުގައި: ޒުވާނުންނަށް މަސައްކަތް ދަސްކޮށްދޭން އޭނާ ބޭނުންވޭ ފޮޓޯ:ޢަބުދުﷲ ޝާމް\nމުހައްމަދު އަލީގެ މިމަސައްކަތް ޒުވާނުންނަށް ދަސްކޮށްދިނުމަކީވެސް އޭނާގެ ބޭނުމެކެވެ. މިގޮތުން އޭނާގެ ކަނބުރުގޭގައި ވަޒީފާދީގެން ގެންގުޅެނީ ދިވެހި ދެޒުވާނުންނެވެ. އެމީހުންނަކީވެސް ކުޑައިރުއްސުރެ މިމަސައްކަތުގައި ތެރޭގައި އުޅެ މަސައްކަތަށް ލޯބިޖެހިފައިވާ ދެ ޒުވާނުންނެވެ.\n"ސްކޫލު އުޅުނު އިރު މިމަސައްކަތުގެ ތެރެއަށް ވަދެވުނީ. ދެން މިހާރު ރަށުގައި އާއިލާ އާއި އެކު އުޅެމުން ރަނގަޅު މުސާރައެއްވެސް ލިބޭ މަސައްކަތެއްވީމާ މިމަސައްކަތުގައި މިކުރިޔަށްދަނީ" މުހައްމަދު އަލީގެ ކަނބުރުގޭގައި މަސައްކަތް ކުރާ ޒުވާން ކަނބުރުވެރިޔާ މުހައްމަދު ހަސަން ބުންޏެވެ.\nދިވެހި އިޤުތިޞާދު ހަރުދަނާވެ ކުރިއެރުމަށް އަމިއްލަ އުފެއްދުންތައް އިތުރު ކުރުމާއި އެފަދަ އުފެއްދުންތަކަށް ތަރުޙީބު ދިނުން އިތުރު ކުރަންޖެހެއެވެ. ބޭރުގެ ފެކްޓަރީތަކުގައި އުފައްދައިގެން ގެންނަ ވަޅި ކަތިވަޅި ފޯއްވަޅި ފަދަ ތަކެއްޗަށް ވުރެ އެކަތައިގައި ތަޅައިގެން ދިވެހި ކަނބުރުގެތަކުގައި އުފައްދާ އެބާވަތްތަކުގެ ހަތިޔާރުގެ ފެންވަރުވެސް މާބޮޑަށް ރަނގަޅެވެ. އެހެން ކަމުން ކަނބުރުވެރިކަމުގެ މަސައްކަތަކީ މުސްތަޤުބަލެއް އޮތް ދިވެހި މަސައްކަތެކެވެ.


Hifikepunye Pohamba: Miee namoonaa raees\nހިފިކިޕުންޔޭ ޕޮހަމްބާ: މިއީ ނަމޫނާ ރައީސް!\nމި ރައީސްގެ ނަމެއް ވެސް އަދި މި ރައީސް ނިސްބަތްވާ ގައުމުގެ ނަމެއް ވެސް މާގިނައިން އަޑެއް ނީވޭނެ އެވެ. މިއީ ނެމީބީއާގެ ރައީސް ހިފިކިޕުންޔޭ ޕޮހަމްބާގެ ވާހަކަ އެވެ. އޭނާ އަށް މި ވަނީ ފަރުދަކަށް ލިބޭ ފައިސާގެ އެންމެ ބޮޑު އިނާމު ކަމަށްވާ "މޯ އިބްރާހިމް" އެވޯޑް ލިބިވަޑައިގެންފަ އެވެ. އެއީ ހަމަނުޖެހުމާއި ފަގީރުކަން ބޮޑު އެފްރިކާގެ އިންތިހާބީ ރައީސުންގެ ތެރެއިން އެންމެ ރަނގަޅަށް ވެރިކަން ކުރައްވާ ލީޑަރަކަށް ދޭ އިނާމެވެ. އެއީ ފަސް މިލިއަން ޑޮލަރެވެ.\nމި އެވޯޑް ދެނީ ވެރިކަން ދޫކުރައްވައި ވަޑައިގަންނަވާއިރު ހެޔޮ ވެރިކަމެއް ކޮށްދީ ރައްޔިތުންގެ ދިރިއުޅުމުގެ ފެންވަރު މަތިކޮށްދީފައިވާ ރައީސުންނަށެވެ.\nޕޮހަމްބާގެ ރިޔާސީ ދެ ދައުރަށް ފަހު މަގާމުން ވަކިވެ ވަޑައިގަންނަވަނީ އެވެ. އެއީ 2004 ވަނަ އަހަރާއި 2009 ވަނަ އަހަރުގެ އިންތިހާބު ވެސް ކާމިޔާބު ކުރެއްވުމަށް ފަހުގަ އެވެ. އެފްރިކާގެ ގައުމެެއްގައި ވެރިކަން ކުރުމަކީ ފަސޭހަ ކަމެެއް ނޫނެވެ. ގައުމުގެ މިނިވަންކަމަށް ކުރި ހަނގުރާމައިގެ ބައިވެރިއެއް ކަމަށްވާ އަދި ސިޔާސީ ކުށްވެރިއެއް ގޮތުގައި ޖަލުގައި ވެސް އޮތް ޕޮހަމްބާ އަށް އެވޯޑް ލިބުނުކަން އިއުލާނު ކުރުމުން އެވޯޑް ކޮމިޓީން ބުނީ ނެމީބިއާ އަކީ ހެޔޮ ވެރިކަމެއް ކުރާ ގައުމެއްގެ ގޮތުގައި ރީތި ނަން ހޯދައިދެއްވީ ޕޮހަމްބާ ކަމަށެވެ. އޭނާގެ ވެރިކަމުގައި ނެމީބިއާގައި ވަނީ އެންމެންގެ ހިއްސާ އޮންނަ ފުރިހަމަ، ހަމަޖެހުން ބޮޑު ޑިމޮކްރަސީއެއް އާލާކުރައްވާފައި ކަމަށާއި މީޑިއާ އަށް ވެސް ބޮޑު މިނިވަންކަމެއް ދެއްވާފައި ކަމަށް ކޮމިޓީން ބުންޏެވެ. މީގެ އިތުރުން އިންސާނީ ހައްގުތަކަށް ވެސް ބޮޮޑު ކުރިއެރުމެއް ހޯދައިދެއްވިކަން ފާހަގަކޮށްފައިވެ އެވެ.\nޕޮހަމްބާގެ އޮފީހުން ނެރުނު ބަޔާނެއްގައި ބުނީ އިނާމުގެ ފައިސާ ހޭދަކުރާނީ ތައުލީމު ހޯދުމަށް ހުރަސްތައް ގިނަ ސަރަހައްދުތަކުގެ ކުދިންނަށް މަތީ ތައުލީމު ހޯދައިދިނުމަށް ޕޮހަމްބާ ހިންގަވާ ފައުންޑޭޝަނަށް ކަމަށެވެ.\nމޯ އިބްރާހިމް އެވޯޑަކީ ކޮރަޕްޝަނާއި ފަސާދަ އާއި ހަމަނުޖެހުންތަކުގެ ތެރޭގައި ވެސް ރައްޔިތުންނަށް މަންފާ ހޯދައިދޭ ވެރިން އުފެއްދުމަށް، މަހުޖަނެއް ކަމަށްވާ މޯ އިބްރާހިމް 2007 ވަނަ އަހަރު އިއުލާނުކުރި އެވޯޑެކެވެ. އެއީ ސޫދާން ދަރިކޮޅުގެ އިނގިރޭސިއެކެވެ. މޯބައިލް ކޮމިއުނިކޭޝަންގެ ވިޔަފާރި އެފްރިކާގެ އެކި ގައުމުތަކުގައި އިންވެސްޓްކޮށްގެން އޭނާ ވަނީ އެތައް މިލިއަން ޑޮލަރެއް ހޯދައިފަ އެވެ. ކޮންމެ އަހަރަކު ދޭ މި އެވޯޑް ތައާރަފްކުރި ފަހުން މި އެވޯޑަށް ޝަރުތު ހަމަވެ ލިބިފައި ވަނީ ތިން ވެރިއަކަށެވެ. މި އެވޯޑްގައި ދޭ ފަސް މިލިއަން ޑޮލަރު ދޭނީ 10 އަހަރަށް ބަހާލައިގެންނެވެ. އަދި އޭގެ ފަހުން އެ މީހަކު މަރުވަންދެން ކޮންމެ އަހަރަކު 200000 ޑޮލަރު ދޭނެ އެވެ.\nއިންޑިއާގައި ހަރުފަ ވިހަލައިގެން 1.2 މިލިއަން މަރު\nއޮންލައިންކޮށް ކިޔަވައިދޭނަމަ ބޭރުގެ ދަރިވަރުން ފޮނުވާލަނީ


Bayern ah furusathuge beynun nuhifunu | Mihaaru\nބަޔާނުގެ ގްނަބްރީ (ކ) ގޯލަށް ބޯޅަ ފޮނުވާލަނީ.-- ފޮޓޯ: އޭއެފްޕީ\n29 އެޕްރީލް 2019 - 09:18\nހޮނިހިރު ދުވަހުގެރޭ ޑޯޓްމަންޑް ކުޅުނު މެޗުން ވަނީ ޝާލްކާ އަތުން 4-2 އިން ބަލިވެފަ އެވެ. އެހެން ކަމުން ބަޔާނަށް ރޭގެ މެޗުން މޮޅުވެގެން ހަތަރު ޕޮއިންޓަށް ލީޑުފުޅާކުރުމުގެ ފުރުސަތު އޮތެވެ. އެކަމަކު ރޭގެ މެޗުން އެއްވަރުވުމުން ބަޔާނުގެ އޮތީ ދެ ޕޮއިންޓުގެ ލީޑެކެވެ. ކޮންމެ ޓީމެއް 31 މެޗު ކުޅެފައިވާއިރު ބަޔާން އެއް ވަނައިގައި އޮތީ 71 ޕޮއިންޓާ އެކު އެވެ. ދެ ވަނައިގައި އޮތް ޑޯޓްމަންޑަށް ލިބިފައިވަނީ 69 ޕޮއިންޓެވެ.\nއަށާރަ ޓީމު ވާދަކުރާ ޖަރުމަނު ލީގުގެ 17 ވަނައިގައި އޮތް ނިއުރެންބާގަށް ރޭގެ މެޗުގެ 18 ވަނަ މިނިޓްގައި ލީޑުނަގައިިދިނީ ދެ ވަނަ ހާފްގެ ކުރީކޮޅުގައި ކޯސްޓާ ޕެރޭރާ އެވެ. އެޑުއާޑް ލޯވެސް ފޮނުވާލި ބޯޅަ ބަޔާން ކީޕަރު ސްވެން އުލްރިއޭ އަތުގައި ޖެހިފައި ލިބުނު ބޯޅަ ޕެރޭރާ ވަނީ ފަސޭހަކަމާ އެކު ގޯލުގެ ތެރެއަށް ފޮނުވާލައިފަ އެވެ.\nނަތީޖާ ހަމަހަމަކުރަން ބަޔާނުން ކުރަމުންދިޔަ މަސައްކަތް ކާމިޔާބުވީ މެޗުގެ 75 ވަނަ މިނިޓްގަ އެވެ. ބަޔާނުގެ ލަނޑު ކާމިޔާބުކުރީ ކުރިން އާސެނަލަށް ކުޅުނު ޖަރުމަނު ގައުމީ ޓީމުގެ މިޑްފީލްޑަރު ސާޖް ގްނަބްރީ އެވެ. ކިންގްސްލީ ކޯމަން ނަގައިިދިން ހުރަހަކުން ގްނަބްރީ ވަނީ ފަސޭހަކަމާ އެކު ގޯލުގެ ތެރެއަށް ބޯޅަ ފޮނުވާލައިފަ އެވެ.\nބާކީ ތިން މެޗު އޮތްއިރު އެންމެ ފަހުން މެޗުން ބަލިވުމުން ޑޯޓްމަންޑްގެ ކޯޗު ލޫޗިއަން ފާވްރޭ ވަނީ އެ ޓީމަށް ލީގު ލިބުމުގެ ފުރުސަތު ގެއްލުމުގެ ފުރުސަތު ބޮޑުކަމަށް ބުނެފަ އެވެ. އެކަމަކު ރޭގެ މެޗުގެ ނަތީޖާ ނުކުތް ގޮތުން ޑޯޓްމަންޑަށް އަދިވެސް ފުރުސަތު އެބައޮތެވެ. އަދި ބަޔާން ކޯޗު ނިކޯ ކޮވަޗް ވެސް ބުނީ ލީގުގެ ޔަގީންކަން އޭނާގެ ޓީމަށް އަދި ނެތް ކަމަށެވެ.\n"މި ލީގު މިހާރު ދާ ގޮތުން އެއްވެސް ބަޔަކަށް ޔަގީންކަމެއް ނެތް. މި މެޗުގައި އަހަރެމެންނަކީ ފޭވަރިޓުން. އެކަމަކު ނިއުރެންބާގް ނުކުތީ ހުރިހާ ގޮތަކަށް ތައްޔާރުވެގެން. ލީގުގެ ޔަގީންކަން އެއްވެސް ޓީމަކަށް ނެތް،" ކޮވަޗް ބުންޏެވެ.\nލެވަންޑޯސްކީގެ ހެޓްރިކާ އެކު ބަޔާނަށް ބޮޑު މޮޅެއް


ރާއްޖޭގެ ސްކޫލުތަކުގައި ހެނދުނުގެ ނާސްތާ ޕްރޮގްރާމް ފެށުން އިފްތިތާޙް ކޮށްދެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު - The President's Office\nރާއްޖޭގެ ސްކޫލުތަކުގައި ހެނދުނުގެ ނާސްތާ ޕްރޮގްރާމް ފެށުން އިފްތިތާޙް ކޮށްދެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު\n11 ޖޫން 2019، ރިފަރެންސް: SA/NRFN/2019/19\nމިނިސްޓަރ އޮފް އެޑިއުކޭޝަން ޑޮކްޓަރ ޢާއިޝަތު ޢަލީ، ދައުލަތުގެ ވަޒީރުން، ތަޢުލީމީ ދާއިރާގައި މަސައްކަތް ކުރައްވާ އެންމެހައި ބޭފުޅުން، އަދި ދިވެހިރާއްޖޭގެ ހުރިހާ ސްކޫލުތަކެއްގައި މަސައްކަތް ކުރައްވާ ހީވާގި ބޭފުޅުން، އެންމެހައި ދަރިވަރުން؛\nއާދެ، އެއްވެސް ޝައްކެއްނެތް. މިއަދަކީ ވަރަށް ޚާއްޞަ ދުވަހެއް. ދިވެހި ސަރުކާރުގެ ވަރަށް މުހިންމު ވަޢުދެއް ފުރިހަމަވެގެންދާ ދުވަހެއް. އާދެ، ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙް، މި ޕްރޮގްރާމަށް އެހާމެ އިސްކަމެއް ދެއްވަނީ ވަރަށްގިނަ ސަބަބުތަކެއް ހުރެގެން. އާދެ، އަޅުގަނޑުމެން އެންމެންނަށް އެބަ އެނގޭ، އަޅުގަނޑުމެންގެ ކޮންމެ ކަމެއްވިޔަސް، ފެށުން ރަނގަޅުކޮށްފި ކަމަށްވަންޏާ ރަނގަޅު ނަތީޖާތަކެއް ހާސިލު ކުރެވޭނެކަން.\nއާދެ، އަޅުގަނޑުމެންގެ ދަރިވަރުންގެ ހެނދުނުގެ ކިޔެވުމުގެ މަސައްކަތް ފަށައިގަންނައިރު، އެކުދިންގެ ސިކުނޑިތައް ހުޅުވެން އެބަޖެހޭ. ފިލާވަޅުތަކަށް ރަނގަޅަށް ބެލޭ ދަރިވަރުންތަކަކަށް އެކުދިން ވާން އެބަޖެހޭ. އަދި މުޅި ދުވަހުގެ ކިޔެވުންތަކަށް ފުރިހަމަ ކޮންސެންޓްރޭޝަނެއް ދެވޭފަދަ ދަރިވަރުންތަކަކަށް އެކުދިންވާން އެބަޖެހޭ.\nއަޅުގަނޑުމެންނަށް، މުޅި ދުނިޔޭގެ ކުރިއަރާފައިވާ ޤައުމުތަކުގެ ތަޖުރިބާއާ އެއްކޮށް އިރާދަކުރެއްވިއްޔާ، މި ފެށޭ ޕްރޮގްރާމް ވެގެންދާނީ ދުޅަހެޔޮ ސިއްޙަތެއްގެ މަތީގައި ދަރިވަރުންނަށް ތިބެވޭނެ ޕްރޮގްރާމަކަށް. ރަނގަޅު ނަތީޖާތަކެއް ހާސިލުކުރުމަށްޓަކައި ދިވެހިރާއްޖޭގެ ދަރިވަރުންނަށް އަޅުގަނޑު ދަންނަވާނީ މިއީ އަދާ ހަމައަށް ލިބޭ އެންމެ ފަހި ފުރުޞަތޭ.\nއާދެ، އެއްވެސް ޝައްކެއްނެތް. މިފަދަ ޕްރޮގްރާމަކުން އުނގެނެނީ ދަރިވަރުންނަށް ފުރުޞަތު ލިބިގެން އެދަނީކީ ހަމައެކަނި ނާސްތާ ކުރުމުގެ ފުރުޞަތު އެކަންޏެއް ނޫން. ޙަޤީޤަތަކީ ދަރިވަރުން އުނގެނެނީ ވަރަށް މާތް މަޤްސަދެއްގައި. އުނގެނުމުގެ ތެރެއިން ދަސްކުރަންޖެހޭ ވަރަށް ގިނަގުނަ ކަންތައްތަކެއް އެބަހުރި. ތަޢުލީމް ހާސިލުކުރަނީ ރަނގަޅު ދިރިއުޅުމެއް ހޯދުމަށްޓަކައި. އެކުގައި މަސައްކަތްކުރުމަށްޓަކައި. ތިމާއާއެކު ދެން މަސައްކަތްކުރާ އެހެން އެންމެންނަށް އިޙްތިރާމްކޮށް، އެ އެންމެންގެ ޙައްޤުތަކެއްވާކަން ދަނެގެން، ރަނގަޅު ނަތީޖާތަކެއް ހާސިލުކުރުމަށްޓަކައި މަސައްކަތްތަކެއް ކުރުމަށް. އާދެ، މިއިން އިރާދަކުރެއްވިއްޔާ އަޅުގަނޑުމެންގެ ލޮބުވެތި ދަރިވަރުންނަށް ދަސްވެގެންދާނީ މި ހުރިހާ ކަމެއް.\nއާދެ، މި ޕްރޮގްރާމް މިހާ ކާމިޔާބުކަމާއެކު ފެށުމުގައި އެއްވެސް ޝައްކެއްނެތްގޮތުގައި، ވަރަށްގިނަ ބައެއްގެ ބުރަ މަސައްކަތްތަކެއް އެބަ ހިމެނޭ. އަޅުގަނޑު ހަމަ މިކަމަށްޓަކައި ޚާއްޞަކޮށް، އެޑިއުކޭޝަން މިނިސްޓްރީގެ، މިކަމުގައި މަސައްކަތް ކުރެއްވި އެންމެހާ ބޭފުޅުންނާއި އަދި ދިވެހިރާއްޖޭގެ ސްކޫލުތަކުގެ ވެރިން، ބެލެނިވެރިން، އަދި މިކަމުގައި ޝާމިލުވި އެ ހުރިހާ ފަރާތްތަކުން ކުރެއްވި މަސައްކަތްތައް ފާހަގަކޮށް، އެފަރާތްތަކަށް ނުހަނު އިޚްލާޞްތެރިކަމާއެކު ޝުކުރު ދަންނަވަން.\nއާދެ، އަޅުގަނޑުމެން އެދެނީ، އަޅުގަނޑުމެންގެ ދަރިވަރުން، ދުވަހެއް ދުވަހަކަށް ރަނގަޅު ނަތީޖާތައް ހާސިލުކުރުން. ޙަޤީޤަތަކީ މި ޤައުމުގެ މުސްތަޤްބަލު އޮތީ ތިޔަ ލޮބުވެތި ދަރިވަރުންގެ އަތްމަތީގައި. އެހެންވީމާ، ޤައުމު ތަރައްޤީކޮށް، ޤައުމަށް ރަނގަޅު ދުވަސްތަކެއް ހޯދައިދީ، ރަނގަޅު މުސްތަޤްބަލެއް ހޯދުމަށްޓަކައި މިއަދު ގަދައަޅައި ހުރިހާ ކުދިން މަސައްކަތް ކުރަން އެބަޖެހޭ. މާދަމާގެ މި ދިވެހިރާއްޖެ ވެގެންދާނީ، ތިޔަ ދަރިވަރުން ހަވާލުވާ ޤައުމަކަށް.\nއެހެންވީމާ، މިއަދު އަޅުގަނޑު ދިވެހިރާއްޖޭގެ އެންމެހާ ލޮބުވެތި ދަރިވަރުންނަށް ގޮވާލަން އޮތީ، ތިޔަ ކުދިން މިއަދު ތައްޔާރުވާށޭ. ތިޔަ ކުދިންނަކީ މުދައްރިސުންނާއި ބެލެނިވެރިންނާއި، މައިންބަފައިންގެ ބަސްއަހައިގެން ރަނގަޅަށް ފިލާވަޅުތައް ހަދައި، އެކަކު އަނެކަކާ ދޭތެރޭގައި އޯގާތެރިކަމާއި ކުލުނާއެކު ފިލާވަޅުތައް ދަސްކުރުމުގައިވެސް އަދި ސްކޫލުން ބޭރުގައި ހޭދަކުރާ ވަގުތުތަކުގައިވެސް އެގޮތަށް އުޅޭ ދަރިވަރުންތަކެއް ގޮތުގައި ވާށޭ.\nﷲ އިރާދަކުރެއްވިއްޔާ އަޅުގަނޑުމެން އެންމެން އެކުގައި މިކުރާ މަސައްކަތް އަޅުގަނޑުމެންނަށް ކާމިޔާބުވެގެންދާނެ. އަދި ދިވެހިރާއްޖޭގެ ލޮބުވެތި ދަރިވަރުންނަކީ ޤައުމަށް ފައިދާހުރި، މަންފާހުރި، ނަތީޖާ ހާސިލުކުރުވަނިވި ދަރިވަރުންތަކެއްގެ ގޮތުގައި ވެގެންދާނެ.\nއަޅުގަނޑުގެ ދުޢާއަކީ، އަޅުގަނޑުމެންގެ ލޮބުވެތި ދަރިވަރުންނަކީ، ދުޅަހެޔޮކަންމަތީގައި ފުރިހަމަ ޞިއްޙަތެއްގައި ތިބެ، ފިލާވަޅުތައް ދަސްކޮށް، މަސައްކަތްތަކާއިގެން ކުރިއަށް ދެވޭނޭފަދަ ދަރިވަރުންތަކެއް ގޮތުގައި اللّـه سبحـانـه وتعـالى ލެއްވުން.


ނަފްސުގެ ޙަޤީޤަތް – Sheikh Fikree Sheikh Fikree\nނަފްސުގެ ބައެއް ޙަޤީޤީތް ދެނެގަތުމަކީ ކުރާ އަޅުކަން ހެޔޮ ގޮތުގައި ކުރުމަށް ހުޅުވޭ ދޮރެކެވެ. ތިމާގެ ޖާހިލުކަމާއި އަމިއްލަ ނަފްސުގެ މައްޗަށް އަނިޔާވެރިވެގަތުމުގެ ސިފަޔާއި ނަފްސުގައި އެތަކެއް ޢައިބުތަކެއް އެކުލެވިގެންވާކަމާއި ނަފްސުގެ އުނިކަމާއި، އެއްވެސް މީހަކީ އެހެން ފަރާތަކަށް ބޭނުން ނުޖެހި އަމިއްލަ އަށް ފުދުންތެރިވެވޭނެ މީހެއް ނޫންކަމާއި، ނަފްސުގެ ނިކަމެތިކަމާއި އެނަފްސު ހެއްދެވި ފަރާތައް ބޭނުންޖެހިފައިވާ މިންވަރު އެނގުމަކީ ދެދުނިޔޭގެ ކާމިޔާބީއަށް ވާޞިލުކޮށްދޭ ކަމެކެވެ.\nމާތް ﷲ ވަޙީކުރައްވާފައިވެއެވެ. “وَفِي أَنْفُسِكُمْ أَفَلَا تُبْصِرُونَ” (الذاريات: 21) މާނައީ: “އަދި ތިޔަބައިމީހުންގެ އަމިއްލަ ނަފްސުތަކުގައިވެސްމެއެވެ. ފަހެ، ތިޔަބައިމީހުން ވިސްނައި ނުބަލަނީ ހެއްޔެވެ؟”\nކީރިތި ޤުރްއާނުގައި އިންސާނާގެ ނަފްސުގެ ސިފަތައް މާތް ﷲ ވަނީ އެތައް ތަނެއްގައި ޛިކުރު ކުރައްވާފައެވެ. އޭގެތެރެއިން ބައެއް ސިފަތަކަށް ބަލައިލާނަމެވެ.\nމާތް ﷲ ވަޙީކުރައްވާފައިވެއެވެ. “وَخُلِقَ الْإِنْسَانُ ضَعِيفًا” (النساء: 28) މާނައީ: “އިންސާނާ ޚަލްޤުކުރެއްވިގެންވަނީ ބަލިކަށި ކަމާއެކުގައެވެ.”\nއިންސާނާއަކީ ބަލިކަށި މީހެކެވެ. އޭނާގެ ވެރިރަސްކަލާނގެ ދެއްވާފައިވާ ބާރަކާއި އެކަލާނގެ އެހީތެރިކަމައި ލައިގެން މެނުވީ އަމިއްލަ ކުޅަދާނަކަމުގެ ތެރެއިން އެއްވެސްކަމެއް ނިންމައި ތަންފީޛުކުރުމެއް އޭނާއަކަށް ނުވެއެވެ. އެހެންކަމުން އަބަދުމެ އެކަލާނގެ ޙަޟުރަތަށް ރުޖޫޢަވެ އެކަލާނގެ ޙަޟުރަތުން ވާގިހޯދުން އޭނާއަށް ލާޒިމުވެގެންވެއެވެ.\nދޭއް: ކަންކަމުގައި ދެކޮޅުހެދުން\nމާތް ﷲ ވަޙީކުރައްވާފައިވެއެވެ. “وَإِذَا مَسَّ الْإِنْسَانَ الضُّرُّ دَعَانَا لِجَنْبِهِ أَوْ قَاعِدًا أَوْ قَائِمًا فَلَمَّا كَشَفْنَا عَنْهُ ضُرَّهُ مَرَّ كَأَنْ لَمْ يَدْعُنَا إِلَى ضُرٍّ مَسَّهُ كَذَلِكَ زُيِّنَ لِلْمُسْرِفِينَ مَا كَانُوا يَعْمَلُونَ” (يونس: 12) މާނައި: “އަދި އިންސާނާއަށް އުނދަގުލެއް ޖެހިއްޖެނަމަ، އޮށޯވެ އޮވެގެން ނުވަތަ އިށީނދެ އިނދެގެން، ނުވަތަ ކޮޅަށް ހުރެގެން، ތިމަންރަސްކަލާނގެއަށް ދުޢާކުރެތެވެ. ފަހެ، ތިމަންރަސްކަލާނގެ އެމީހެއްގެ ކިބައިން އެ އުނދަގޫ ފިއްލަވައިފުމުން، އޭނާ (އެދާ މަގުން) ހިނގައިދެއެވެ. އުނދަގުލެއްޖެހިގެން ތިމަންރަސްކަލާނގެ ޙަޟުރަތަށް ދުޢާވެސް ނުކުރާކަހަލައެވެ. ކާފަރުންނަށް އެއުރެން ކޮށްއުޅުނު ޢަމަލުތައް ޒީނަތްތެރި ކުރައްވާފައިވަނީ އެފަދައިންނެވެ.”\nގިނަ މީހުންނަކީ ދަތި ޙާލުގައި ޖެހުމުން ހެއްދެވި ފަރާތް ހަނދާންވާ މީހުންނެވެ. ބޮޑުކަމެއް، މުޞީބާތެއް ޖެހުމުން އެކަލާނގެއަށް ދުޢާކޮށް ނަމާދުކޮށް އަޅުކަންކޮށް ހަދައެވެ. ނަމަވެސް އެކަމަކުން ސަލާމަތްވުމުގެ ކޮޅުމަތި ފެނުމާއެކު އަޅުކަމަށް ފަރުވާކުޑަކުރެއެވެ. އަދި އެއްގޮތަކަށްވެސް އަޅުކަން ނުކުރާ މީހަކަށް ބަދަލުވެގެން ދެއެވެ. މާތް ﷲ ގެ ޙަޟުރަތައް އޭނާ ދުވަހަކުވެސް ބޭނުން ޖެހިފައި ނުވާފަދައެވެ.\nނިކަން ވިސްނައިލަށްވާށެވެ.! ސޫނާމީގެ ޙާދިޘާގައި ދީނަށް އެނބުރި ރުޖޫޢަވީ މީހުން މިއަދު ކޮބައިހެޔެވެ؟\nތިނެއް: އުންމީދު ކަނޑައިލުމުގެ ސިފަ\nމާތް ﷲ ވަޙީކުރައްވާފައިވެއެވެ. “وَلَئِنْ أَذَقْنَا الْإِنْسَانَ مِنَّا رَحْمَةً ثُمَّ نَزَعْنَاهَا مِنْهُ إِنَّهُ لَيَئُوسٌ كَفُورٌ” (هود: 9) މާނައީ: “އަދި ތިމަންރަސްކަލާނގެ އިންސާނާއަށް ރަޙްމަތެއް ލައްވައި، ދެން އޭނާގެ ކިބައިން ތިމަންރަސްކަލާނގެ އެ އެރަޙްމަތް ނިގުޅައިގަންނަވައިފިނަމަ، ހަމަކަށަވަރުން، އޭނާ ވަނީ، ތިމަންރަސްކަލާނގެ ރަޙްމަތުން އުންމީދުކަނޑައި، ނިޢްމަތައް ދެކޮޅުހަދާ ކާފަރަކަށެވެ.”\nއިންސާނާއަކީ ކަންކަމުގައި ވަރަށް އަވަހަށް އުންމީދު ކަނޑައިލާ، ތިމާއަށް ލިބިފައިވާ ނިޢްމަތައް ހަނދާނުން ކައްސާލާ މީހެކެވެ. “وَإِذَا أَنْعَمْنَا عَلَى الْإِنْسَانِ أَعْرَضَ وَنَأَى بِجَانِبِهِ وَإِذَا مَسَّهُ الشَّرُّ كَانَ يَئُوسًا” (الإسراء: 83) މާނައީ: “އަދި އިންސާނާއަށް، ތިމަންރަސްކަލާނގެ ނިޢްމަތް ދެއްވައިފިނަމަ، އަނެއްފަރާތަށް އެނބުރި ބޮޑާވެގަނެތެވެ. އަދި އޭނާއަށް ނުބައިކަމެއް ޖެހިއްޖެނަމަ، (އެކަލާނގެ ރަޙްމަތުން) އުންމީދު ކަނޑައިލާ މީހަކަށް ވެދެތެވެ.”\nހަތަރެއް: ނިޢްމަތްތަކަށް ޝުކުރު ނުކުރުމުގެ ސިފަ\nއިންސާނާގެ ކިބައިގައި ޠަބީޢީ ގޮތުން ލައްވާފައިވާ އަނެއް ސިފައަކީ އޭނާއަށް ދެއްވާ ނިޢްމަތްތަކަށް ކާފަރުވުމުގެ ސިފައެވެ. މާތް ﷲ އަހަރުމެންނަށް ދެއްވާފައިވާ ގިނަގުނަ ނިޢްމަތްތަކަކީ ގުނައި ޢަދުދުނުކުރެވޭހާ ގިނަ ނިޢްމަތްތަކެކެވެ. ނަމަވެސް ޤަޟާ ޤަދަރަށް އީމާންވުމަކީ މަދަބަޔަކަށް މެނުވީ ނުކުރެވޭ ކަމެކެވެ. ދަތިހާލެއް ބަލި މަޑުކަމެއް ޖެހިއްޖެނަމަ އޭނާއަށް މާތް ﷲ އެއްވެސް ނިޢްމަތެއް ނުދެއްވާފަދައޭ އޭނާ ހިތަށް އަރައެވެ. އަދި ޢަމަލުތައް ހުންނަނީ އެފަދައިންނެވެ.\nމާތް ﷲ ވަޙީކުރެއްވިއެވެ. “وَإِنَّا إِذَا أَذَقْنَا الْإِنْسَانَ مِنَّا رَحْمَةً فَرِحَ بِهَا وَإِنْ تُصِبْهُمْ سَيِّئَةٌ بِمَا قَدَّمَتْ أَيْدِيهِمْ فَإِنَّ الْإِنْسَانَ كَفُورٌ” (الشورى: 48) މާނައި: “. . . އަދި ހަމަކަށަވަރުން، ތިމަންރަސްކަލާނގެ ރަޙްމަތެއްގެ ރަހަ ތިމަންރަސްކަލާނގެ އިންސާނާއަށް ދައްކަވައިފިނަމަ، އެކަމަށް އޭނާ އުފާކުރެތެވެ. އަދި އެއުރެންގެ އަތްތަކުން އިސްކުރި ފާފަތަކުގެ ސަބަބުން އެއުރެންނަށް ނުބައިކަމެއް ޖެހިއްޖެނަމަ ފަހެ، ހަމަކަށަވަރުން، އިންސާނާއީ (ނިޢްމަތަކަށް) ދެކޮޅުހަދާ، ކާފިރުވާމީހެކެވެ.”\nފަހެއް: އަނިޔާވެރިކަމުގެ ސިފަ\nމާތް ﷲ ވަޙީކުރައްވާފައިވެއެވެ. “وَآَتَاكُمْ مِنْ كُلِّ مَا سَأَلْتُمُوهُ وَإِنْ تَعُدُّوا نِعْمَةَ اللَّهِ لَا تُحْصُوهَا إِنَّ الْإِنْسَانَ لَظَلُومٌ كَفَّارٌ” (إبراهيم: 34) މާނައީ: “އަދި އެކަލާނގެ ޙަޟުރަތަށް ތިޔަބައިމީހުން ދެންނެވި ކޮންމެ އެއްޗެއް އެކަލާނގެ ތިޔަބައިމީހުންނަށް ދެއްވިއެވެ. اللَّه ގެ ނިޢްމަތައް ތިޔަބައިމީހުން ގުނާނަމަ، ތިޔަބައިމީހުންނަކަށް އެ ނިޢްމަތްތައް ޢަދަދެއް ނުކުރެވޭހުށްޓެވެ. ހަމަކަށަވަރުން، އިންސާނާއަކީ، އަނިޔާވެރިވުން ބޮޑު، ޝުކުރު ކުރުން ނެތްމީހެކެވެ.”\nއިންސާނާއަކީ އޭނާގެ ނަފްސަށް ގިނަގިނައިން އަޔާވެރިވާ މީހެކެވެ. އޭނާއަށް ހިދާޔަތުގެ މަގު އެނގެއެވެ. ޙައްޤަކީ ކޮބައިކަމާއި ބާޠިލަކީ ކޮބައިކަން އެނގެއެވެ. މާތް ﷲ ރުއްސެވުން ލިބޭނޭމަގު ކަނޑައެޅިގެން އެނގޭމެއެވެ. ނަމަވެސް ގިނަ މީހުންނަކީ ދުވަހަކުވެސް ނުނެއްޓެވޭނެ ފަދައަކުން އެމީހުންގެ ހަވާ ނަފްސުގެ ދަލުގައި ޖެހިފައިވާ ބައެކެވެ.\nހައެއް: ޖާހިލުކަމުގެ ސިފަ\nމާތް ﷲ ވަޙީކުރައްވާފައިވެއެވ. “إِنَّا عَرَضْنَا الْأَمَانَةَ عَلَى السَّمَاوَاتِ وَالْأَرْضِ وَالْجِبَالِ فَأَبَيْنَ أَنْ يَحْمِلْنَهَا وَأَشْفَقْنَ مِنْهَا وَحَمَلَهَا الْإِنْسَانُ إِنَّهُ كَانَ ظَلُومًا جَهُولًا” (الأحزاب: 72) މާނައީ: “ހަމަކަށަވަރުން، އުޑުތަކަށާއި، ބިމަށާއި، ފަރުބަދަތަކަށް ތިމަންރަސްކަލާނގެ އަމާނަތް أمانة (އެބަހީ: ތަކުލީފުތައް) ހުށަހެޅުއްވީމެވެ. ފަހެ، އެ ތަކެތި އެކަން އުފުލުމުން އެއްކިބާވެ މަނާވެގަތެވެ. އަދި އެކަމާމެދު އެތަކެތި ބިރުވެތިވިއެވެ. އަދި އިންސާނާ އެ އަމާނާތް އުފުލިއެވެ. ހަމަކަށަވަރުން، އެ އިންސާނާވީ އަނިޔާވެރި، ތަންދޮރު ނުދަންނަ މީހަކު ކަމުގައެވެ.”\nގިނަބަޔަކީ ދުނިޔޭގެ ކަންތައްތަކުގެ މާހިރުންނެވެ. ނަމަވެސް ދީނުގެ ކަމެއްގައި ދެވާހަކައެއް އަޑު އަހާލަން ޖެހިއްޖެނަމަ އެއީ މާގިނަ ފޫހިކަމެއްކަމުގައި ދެކެއެވެ. އަޅުގަނޑުމެންގެ ގިނަ މީހުންނަށް ދަސްވެފައިވާ މުޅި އިސްލާމް ދީނަކީ ތަޢްލީމުއްދިޔާނާގެ އެއްވަނަ ބައިގެ ދެތިން ޞަފުޙާ އެކަންޏެވެ. ނަމަވެސް ދުނިޔެވީ ޢިލްމުގައި އެމީހުންނަކީ މާހިރުންނެވެ.\nމާތް ﷲ ވަޙީކުރައްވާފައިވެއެވެ. “وَلَكِنَّ أَكْثَرَ النَّاسِ لَا يَعْلَمُونَ (*) يَعْلَمُونَ ظَاهِرًا مِنَ الْحَيَاةِ الدُّنْيَا وَهُمْ عَنِ الْآَخِرَةِ هُمْ غَافِلُونَ” (الروم: 6,7) މާނައީ: “. . . މީސްތަކުންކުރެ ގިނަމީހުން (އެކަމެއް) ނުދަނެތެވެ.(6) ދުނިޔޭގެ ދިރިއުޅުމުން އެއުރެންނަށް އެނގެނީ ބޭރުފުށުގެ ކަންތަކެވެ. އަދި އެއުރެންވަނީ، އާޚިރަތް ދުވަހާމެދު ޣާފިލުވެގެންވާ ބަޔަކު ކަމުގައެވެ.(7)”\nހަތެއް: އިދިކޮޅުވެ ދެކޮޅުވެރިވުމުގެ ސިފަ\nމާތް ﷲ ވަޙީކުރައްވާފައިވެއެވ. “أَوَلَمْ يَرَ الْإِنْسَانُ أَنَّا خَلَقْنَاهُ مِنْ نُطْفَةٍ فَإِذَا هُوَ خَصِيمٌ مُبِينٌ” (يس: 77) މަނައީ: “ހަމަކަށަވަރުން، މަނިތިއްކަކުން ތިމަންރަސްކަލާނގެ އިންސާނާ ހެއްދެވިކަން،\nއެ އިންސާނާއަށް ނޭނގެނީ ހެއްޔެވެ؟ ފަހެ، އެހާރުން އޭނާވަނީ ފާޅުވެ ބަޔާންވެގެންވާ ދެކޮޅުވެރިޔަކު ކަމުގައެވެ.”\nނިކަމެތި ފެންފޮދަކުން (އެބަހީ މަނިތިއްކަކުން) މާތް ﷲ އެއިންސާނާ ޚަލްޤު ކުރެއްވުމުން، އޭނާ އެކަން ހަނދާންނެތި، މާތް ﷲ ގެ ވޮޑިގެންވުމާވެސް ދެކޮޅުހަނދަނީ މިއަދި ކިތައް މީހުންހެއްޔެވެ؟\nއަށެއް: އަވަސްއަރައިގެން އުޅުމުގެ ސިފަ\nމާތް ވަޙީކުރައްވާފައިވެއެވެ. “خُلِقَ الْإِنْسَانُ مِنْ عَجَلٍ سَأُرِيكُمْ آَيَاتِي فَلَا تَسْتَعْجِلُونِ” (الأنبياء: 37) މާނައީ: “އިންސާނާ ހެއްދެވީ، އަވަސްކަން (އޭނާގެ ޠަބީޢަތުގައި) ލައްވާފައެވެ. ތިމަންރަސްކަލާނގެ އާޔަތްތައް ނިކަންހުރެ ތިޔަބައިމީހުންނަށް ދައްކަވާހުށީމެވެ. ފަހެ، ތިޔަބައިމީހުން، ތިމަންރަސްކަލާނގެއަށް އަވަސްވުން އެދި ނޫޅޭށެވެ!”\nބައެއް މީހުންނީ ދަތިހާލުގައިވެސް ވެރިރަސްކަލާނގެ ހަނދާންނުވާ މީހުންނެވެ. އަނެއްބަޔަކީ މުޞީބާތުގެ ވަގުތުގައި އެކަލާނގެއަށް ދެތިން ފަހަރަކު ދުޢާކޮށްލުމަށްފަހު އޭނާ އެދޭފަދައިން އެކަންނުވެ ލަސްވާނަމަ ހިތްހަމަނުޖެހުމާއެކުގައި ދުޢާކުރުން ހުއްޓާއިލަނީ ކިތައް މީހުން ހެއްޔެވެ!\nމާތް ﷲ ވަޙީކުރެއްވިއެވެ. “وَلَوْ يُعَجِّلُ اللَّهُ لِلنَّاسِ الشَّرَّ اسْتِعْجَالَهُمْ بِالْخَيْرِ لَقُضِيَ إِلَيْهِمْ أَجَلُهُمْ” (يونس:11) މާނައީ: “ހެޔޮކަމާއި، ثواب އަވަސްކޮށްދެއްވުމަށް މީސްތަކުން އެދޭހިނދު، އެކަން އަވަސްކޮށްދެއްވާ ފަދައިން، اللَّه އެއުރެންނަށް ނުބަޔާއި، ޢިޤާބު އަވަސްކޮށްދެއްވާނަމަ، އެއުރެންގެ އަޖަލުޖެހި، އެހިނދު އެހިނދަށް ނިމިއްޖައީހެވެ. “\nމާތް ﷲ ވަޙީކުރައްވާފައިވެއެވެ. “قُلْ لَوْ أَنْتُمْ تَمْلِكُونَ خَزَائِنَ رَحْمَةِ رَبِّي إِذًا لَأَمْسَكْتُمْ خَشْيَةَ الْإِنْفَاقِ وَكَانَ الْإِنْسَانُ قَتُورًا” (الإسراء: 100) މާނައީ: ކަލޭގެފާނު ވިދާޅުވާށެވެ! ތިޔަބައިމީހުންނަށް ތިމަންކަލޭގެފާނުގެ ވެރިރަސްކަލާނގެ ރަޙްމަތުގެ ޚަޒާނާތައް މިލްކުވީނަމަ، ދެންއެހާރުން، ހޭދަކޮށް، ހުސްވެދާނެކަމަށް ބިރުން ތިޔަބައިމީހުން (ޚަރަދު ނުކޮށް) ހިފެހެއްޓީސްކަން ކަށަވަރެވެ. އަދި ދަހިވެތި މީހަކު ކަމުގައި އިންސާނާ ވިއެވެ.”\nދިހައެއް: ޖަދަލުކުރުމުގެ ސިފަ\nމާތް ﷲ ވަޙީކުރައްވާފައިވެއެވެ. “وَلَقَدْ صَرَّفْنَا فِي هَذَا الْقُرْآَنِ لِلنَّاسِ مِنْ كُلِّ مَثَلٍ وَكَانَ الْإِنْسَانُ أَكْثَرَ شَيْءٍ جَدَلًا” (الكهف: 54) މާނައީ: “ހަމަކަށަވަރުން، ތިމަންރަސްކަލާނގެ މި ޤުރްއާނުގައި ހުރިހާ ބާވަތަކުންވެސް މީސްތަކުންނަށް މިޘާލު ބަޔާންކުރެއްވީމެވެ. އަދި ޖަދަލުކުރުންގިނަ މީހަކުކަމުގައި އިންސާނާ ވިއެވެ.”\nއަދި މިނޫނަސް އިންސާނާގެ އެތައް ސިފަތަކެއް މާތް ﷲ ވަނީ ކީރިތި ޤުރްއާނުގައި ޞަރީޙަ ބަހުން ވަޙީކުރައްވާފައެވެ. ނަފްސު އިޞްލާޙު ކުރަން އެދޭމީހާ ކީރިތި ޤުރްއާނުގެ މާނައަށް ވިސްނައިގެން ކިޔެވުން މުހިންމެވެ. އަދި މަތީގައި ބަޔާންވެގެންވާ ސިފަތައް ބަދަލުކޮށްލައި ތިމާގެ ނަފްސު ހެޔޮމަގަށް ގެނެވޭނީ ވަރުގަދަ އީމާންކަމެއް ލިބިގެންނެވެ.\nކީރިތި ޤުރްއާނުގެ މާނައަށް ވިސްނައިގެން ގިނަގިނައިން ޤުރްއާން ކިޔެވުމަށް ވަޞިއްޔަތް ކުރަމެވެ.\n(މިލިޔުމަކީ “ރޯދައިގެ ވަޞިއްޔަތް” މިނަމުގައި ރާއްޖެއިސްލާމް ވެބްސައިޓަށް ލިޔެފައިވާ އަޅުގަނޑުގެ ލިޔުމެކެވެ.)


Maruge adhabu dheyn fashanee gaumee dhuvahu: Sirisena\nސްރިލަންކާގެ ރައީސް މައިތިރިޕާލާ ސިރިސޭނާ\nސްރިލަންކާގެ ގައުމީ ދުވަހު މަރުގެ އަބަދު ތަންފީޒު ކުރަން ފެށޭތޯ ބަލައްވާނެ ކަމަށް ސްރިލަންކާގެ ރައީސް މައިތިރިޕާލާ ސިރިސޭނާ ވިދާޅުވެއްޖެ އެވެ.\nލަންކާގެ ދަނޑުވެރިންނާއެކު އެކު ބޭއްވި ޕްރޮގްރާމެއްގައި ވާހަކަފުޅު ދައްކަވަމުން ސިރިސޭނާ ވިދާޅުވީ، މަރުގެ އަދަބު ދޭ ބިލް މަޖިލިހަށް ހުށަހަޅައިފިނަމަ ގައުމީ ދުވަހު ލަންކާގައި އަލުން މަރުގެ އަދަބު ދޭން ފަށާނެ ކަމަށެވެ.\nމަސްތުވާތަކެއްޗާ ދެކޮޅަށް ސިރިސެނާ ފަށާފައިވާ ޕްރޮގްރާމްގެ ދަށުން މަސްތުވާތަކެތީގެ ބޮޑެތި މައްސަލަތަކުގައި ޝާމިލްވާ ފަރާތްތަށް މަރުގެ އަދަބު ދޭނެ އެވެ. ލަންކާގައި އަލުން މަރުގެ އަދަބު ދޭން ފަށާތީ ދުނިޔޭގެ ނުރުހުން އަންނަނީ އަމާޒުވަމުންނެވެ.\nސިރިސެނާ ވިދާޅުވާ ގޮތުންނަމަ އެ ގައުމުގައި ހިނގާ ބޮޑެތި ކުށްތަކާއި ސަރުކާރު ތެރޭގައި އޮތް ކޮރަޕްޝަން ގުޅިފައިވަނީ މަސްތުވާތަކެތީގެ ވިޔަފާރީ އާއި އެވެ. މަސްތުވާތަކެއްޗާ ދެކޮޅަށް މަސައްކަތް ކުރަން ފެށުމުން ސްރިސޭނާއަށް ވަނީ މަރުގެ އިންޒާރުވެސް އެތަކެއް ފަހަރު މަތިން ދީފަ އެެވެ.\nލަންކާގައި މަރުގެ ހުކުމް އިއްވާފައިވާ 1000 ވުރެ ގިނަ މީހުން މިހާރުވެސް އެބަތިއްބެވެ.\nސްރީލަންކާ މަރުގެ ހުކުމް މައިތްރިޕާލާ ސިރިސޭނާ\nޖައްލާދުކަމަށް ކުރިމަތިލި މީހުން ތެރޭ ޑިގްރީ އޮތް ޒުވާނެއް


SunOnline: wireless koh charge kurevey gothah iPhone 8 nerefi\nއެޕަލް އައިފޯން 8 ވައިލެސްކޮށް ޗާޖު ކުރަނީ:\nވައިލެސްކޮށް ޗާޖު ކުރެވޭ ގޮތަށް އައިފޯން 8 ނެރެފި\n9 މަސް2ހަފްތާ ކުރިން - 12 ސެޕްޓެމްބަރ 2017 4\nވައިލެސްކޮށް ޗާޖުކުރެވޭ ގޮތަށް އައިފޯން 8، އަދި އައިފޯން 8 ޕްލަސް މިރޭ ތައާރަފްކޮށްފި އެވެ.\nއަލަށް ނެރުނު އައިފޯން 8 ގައި 4.7 އިންޗީގެ ރެޓިނާ ޑިސްޕްލޭ އެއް ވަނީ ހިމަނައިފައެވެ. އައިފޯން 8 ޕްލަސްގައި ހިމެނެނީ 5.5 އިންޗީގެ ރެޓިނާ ޑިސްޕްލޭއެކެވެ.\nއައިފޯން 8ގައި 12 މެގަޕިކްސްއެލްގެ ލެންސް އެއް ހިމަނައިފައިވާއިރު ޢޭގައި ހިމެނެނީ އެންމެ ކެމަރާ ސެންސަރެކެވެ. ނަމަވެސް 8 ޕްލަސްގައި 12 މެގަޕިކްސްއެލްގެ ދެ ކެމެރާ ސެންސަރުވަނީ ހިމަނައިފައެެވެ.\nPreorders 15 Sept\nAvailable 22 Sept#AppleEvent pic.twitter.com/3bBynmRXdT\nއަލަށް ނެރުނު ފޯނުތަކުގައި ވަނީ ޕޯޓްރެއިޓް ކިޔާ ފީޗާއެއް ވެސް ވަނީ ހިމަނާފަ އެވެ. އޭގެ ސަބަބުން ފޯނުނަގަމުންދާއިރު އަދި ނެގުމަށްފަހު ވެސް އަލިމިން ބޭނުންވާ ވަރަކަށް ބަދަލުކުރެވޭނެ އެވެ. އެ ދެ ފޯނުގައި ވަނީ އައުގްމެންޓެޑް ރިއަލިޓީގެ ފީޗާ ވެސް ހިމަނައިފަ އެވެ. ފެނާއި ހިރަފުސް ނުވަންނަ އެ ދެ ފޯނު ރިހި ކުލަ އާއި، ޕިންކްގޯލްޑް އަދި ސެޕޭސް ގްރޭ ކުލައިގެ ފޯނުތައް ހިމެނޭނެ ކަމަށް އެޕަލް އިން ބުންޏެވެ.\nއެޕަލުން ނެރުނު ފޯނުތަކުގައި ވަޔާލެސްކޮށް ޗާޖު ކުރެވޭނެ ގޮތް ވެސް ވަނީ ހަދައިފަ އެވެ. އެ ދެ އައިފޯނުގެ އަގު އުޅެނީ 699 ޑޮލަރާއި އަދި 799 ޑޮލަރާ ދެމެދުގަ އެވެ. އެ ފޯނުތައް މިމަހުގެ 22 ފެށިގެން ވިއްކަން ފަށާނެ އެވެ. ފޯނަށް ޕްރީ އޯޑަރު ކުރުމުގެ މުއްދަތު ފެށާނީ އަންނަ ހުކުރު ދުވަހުން ފެށިގެންނެވެ.\nއެޕަލް ވޮޗު3އަކާއި އެޕަލް ޓީވީގެ 4ކޭ އެޕަލް އިން މިރޭ ވަނީ ދައްކާލާފަ އެވެ.\nއަލަށް ނެރުނު އެޕަލް ވޮޗުން ހިތުގެ ވިންދުގައި މައްސަލައެއް އުލޭނަމަ އެކަން އަންގާނެއެވެ. އެ ވޮޗުން ފޯނާ ނުލައިވެސް ކޯލް ކުރެވޭނެ ގޮތް ވަނީ ހަދައިފަ އެވެ. އަދި އެ ވޮޗުން ވީޑިއޯ ކޯލް ކުރެވޭގޮތް ވެސް އެޕަލްއިން ވަނީ ހަދައިފައިވާއެިރު 40 މިލިއަން ލަވަ ވެސް ފޯނާ ނުލައި އަޑުއަހައިލެވޭނެއެވެ.\nއެ ވޮޗުގެ އަގުތައް އުޅެނީ 249 އާއި 349 އެމެރިކާ ޑޮލަރާދޭތެރޭ އަގެއްގައެވެ.\nމިރޭގެ ރަސްމިޔާތުގައި ތައާރަފްކުރި އެޕްލް ޓީޥީގެ އާ ވާޝަނުގައި4ކޭ އެޗްޑީއާރުވެސް ސަޕޯޓްކުރާނެއެވެ. 179 އެމެރިކާ ޑޮލަރަށް ވިއްކުމަށް ހަމަޖެހިފައިވާ އެ ޓީވީ ބާޒާރަށް ނެރުމަށް ހަމަޖެހިފައިވަނީ މިމަހުގެ 22 ވަނަ ދުވަހުއެވެ.\nއެޕަލްއިން ގިނަ ޝޯ ތަކަކަށް "އޯޑަރު ދެނީ"، ދައްކާނެ ޕްލެޓްފޯމެއް ނެތް! 1 ދުވަސް3ގަޑި ކުރިން\nއޯޕްރާއާ ގުޅިގެން އެޕަލްއިން އޮރިޖިނަލް ވީޑިއޯތަކެއް އުފައްދަނީ 1 ހަފްތާ7ގަޑި ކުރިން\n2009 ވަނަ އަހަރުގެ އައިފޯނު އަލުން ވިއްކަނީ 1 ހަފްތާ 10 ގަޑި ކުރިން\nއައިފޯނުގެ ޑިމާންޑް ދަށްވާކަން އެޕަލް އިން ސަޕްލަޔަރުންނަށް އަންގައިފި2ހަފްތާ 11 ގަޑި ކުރިން\nއައިފޯނު އެކްސްގެ އަގު ވަރަށް ބޮޑުތަން ހެޔޮކުރަނީ!2ހަފްތާ3ދުވަސް ކުރިން


SunOnline: Quran ge Noorun: Surah Ad Dhuha in hiyvaru libiganey\nގުރުއާނުގެ ނޫރުން: ޟުހާ ސޫރަތުގެ މި ވާހަކަތަކުން ހިތްވަރު ލިބިގަނޭ\nމިޙްނާ ނާސިހު 04 Sep 2020, 11:49\nމާޔޫސްވެ، ނާއުންމީދުވެ ހިތް މޯޅިވެގެންދާ ކޮންމެ ހިނދުކޮޅަކީވެސް ނުހަނު ނޭދެވޭ ޚިޔާލުތަކާއި ވޭންތަކެއް ހަށިގަނޑަށް ކުރުވާ ވަގުތުކޮޅެކެވެ. އަހަރެމެންނަކީ އިންސާނުންނެވެ. އެކި ޖަޒުބާތުތަކާއި އިހުސާސްތައް ވެރިވުމަކީ ހަމަ ތަބީއަތެވެ.\nމީގެ އެތައް ސަތޭކަ އަހަރެއް ކުރިން އިލާހިއްޔަ ނޫރުން ބާވާލެއްވުނު މާތް ﷲގެ ކަލާމްފުޅު ކަމުގައިވާ ކީރިތި ގުުރުއާނަކީ އަހަރެމެންގެ ހުރިހާ އިހުސާސްތަކަކަށް، އުނދަގޫތަކަކަށް އޮތް ހައްލެކެވެ. ޒަމާނީ މި ދުނިޔޭގައި ތަފާތު އެކި ބަލިތައް ދެނެގަނެވި، ނަފްސާނީ ދުޅަހެޔޮކަމަށް އަހަރެމެން ހޭލައްވާލިއިރު، ކީރިތި ގުރުއާނުގެ މޫރިތި އާޔަތްތަކަކުން މިވަނީ މިފަދަ ވަގުތުތަކުގައި ހިތަށް ތަސައްލީއެއް ހޯދައިދީފައެވެ.\nމިއީ "ސަން"އިން މުޅިން އަލަށް ފަށާ ސީރީޒް "ގުރުއާނުގެ ނޫރުން"އެވެ. މި ސީރީޒްގައި ގުރުއާނުން އިބުރަތްތެރި އެކި ވާހަކަތައް އަހަރެމެންނަށް ކިޔައިދެއްވާނީ ޝެއިޚް ނިމާލް މުހައްމަދެވެ. ނިމާލްއަކީ މަދީނާގެ އިސްލާމިްކ ޔުނިވާސިޓީއިން ޑިގްރީ، އަދި ދިވެހިރާއްޖޭގެ ގައުމީ ޔުނިވާސިޓީން މާސްޓާސް ހާސިލުކުރައްވާފައިވާ، އެ ޔުނިވާސިޓީގެ ލެކްޗަރަރެކެވެ.\n"ގުރުއާނުގެ ނޫރުން"ގެ ފުރަތަމަ އެޕިސޯޑުގައި ޝެއިޚް ނިމާލް ކިޔައިދެއްވާނީ ޟުހާ ސޫރަތުގެ ވާހަކަތަކެވެ. މި ސޫރަތަކީ ކީރިތި ރަސޫލާއަށް ބާވައިލެއްވި ދެވަނަ ވަހީއެވެ. ފުރަތަމަ ފަހަރަށް ވަހީ ބާވައިލެއްވުނުތާ ހަ މަސްދުވަސް ފަހުންނެވެ.\nރަސޫލާގެ އުމުރުފުޅުން 40 އަހަރުގައި އެންމެ ފުރަތަމަ ވަހީ ބާވާލެއްވުމަށްފަހު ގާތްގަނޑަކަށް ހަމަސް ދުވަސް ވަންދެން ވަހީ ބާވާލެއްވުން މެދުކެނޑުނެވެ. އިލްމުވެރިން ވިދާޅުވާގޮތުގައި، އެއީ ރަސޫލާގެ ހިތްޕުޅުގައި ވަހީއަށް ޝައުގުވެރިކަން އުފައްދަވާ އަދި ވަހީއަށް އިންތިޒާރުކުރައްވާ ބޭކަލެއްކަމުގައި ހެއްދެވުން ފަދަ ގިނަ ހިކުމަތްތަކަށްޓަކައި ﷲ މެދުވެރިކުރެއްވި ގޮތެކެވެ. އެހެންނަމަވެސް މި މުއްދަތުގެ ތެރޭގައި މައްކާގެ މުޝްރިކުންގެ ފަރާތުންވެސް އެތަކެއް ދުއްތުރާތަކެއް ލިބިގެން ދިޔައެވެ. އަދި އެކަލޭގެފާނުގެ ހިތްޕުޅުގައިވެސް ނުތަނަވަސްކަން ވެރިވެވަޑައިގެން ﷲ އިތުރަށް އެކަލޭގެފާނު ނަބީބޭކަލެއްގެ ގޮތުގައި އިޚްތިޔާރު ނުކުރައްވަނީތޯ ފަދަ ޚިޔާލުތަކެއްވެސް ވެރިކުރުވިއެވެ.\nމިއަދުގެ މި ހާލަތަށް ބަލާއިރުވެސް، ނާއުންމީދާއި މާޔޫސްކަން ވެރިވެފައިވާ އެތަށް ބަޔަކު ފެނިގެންދެއެވެ. ބޮޑު ބަލިމަޑުކަމެއްގެ ތެރޭގައި އާމްދަނީ ލިބޭނެ ގޮތްތައް ބަންދުވެ، ދިރިއުޅުމުގެ ކަންކަން ހަމަޖެއްސުމަށް ދަތިވެފައިވާ އެތައް މީހުންނެއް އެބަތިއްބެވެ. އަދި މިފަދަ ހާލަތެއްގައި ނޫނަސްވެސް، ދިރިއުޅުމުގައި ދިމާވާ އެކި ހާދިސާތަކާއި ގުޅިގެން ހިތްދަތިވެ އާންމު ދިރިއުޅުމަށް ބުރޫއަރާ އެތަށް ބަޔަކު އެބަތިއްބެވެ.\nމިހުރިހާ ކަމެއްގެ ޖަވާބު އެކަލޭގެފާނުގެ މައްޗަށް ބާވައްލެއްވި އާޔަތްތަކުން ﷲ މިވަނީ ދެއްވާފައެވެ. މިގޮތުން މާތް ﷲ ވަހީ ކުރެއްވިއެވެ.\nوَالضُّحَىٰ (1) وَاللَّيْلِ إِذَا سَجَىٰ (2) مَا وَدَّعَكَ رَبُّكَ وَمَا قَلَىٰ (3) [ސޫރައް އައްޟުހާ]\nމާނައީ: ދުވާލުގެ ކުރީކޮޅު ގަންދެއްވަމެވެ. އަދި ރޭގަނޑު އަދިރިކަން ފެތުރި، ހިމޭންވާހިނދު ގަންދެއްވަމެވެ. ކަލޭގެފާނުގެ ވެރިރަސްކަލާނގެ ކަލޭގެފާނު ދޫކޮށެއް ނުލައްވަތެވެ. އަދި ނުރުހުންވެވޮޑިއެއް ނުގަންނަވަތެވެ.\nމިއީ ޟުހާ ސޫރަތުގެ ފުރަތަމަ ތިން އާޔަތެވެ. މި އާޔަތްތަކުގެ ޖުމްލަ މާނައަަށް ބަލާއިރު، އެގިގެންދާ އެއް ކަމަކީ މާޔޫސްކަމާއި ހިތްދަތިކަމާއި ނުތަނަވަސްކަން ވެރިވެފައިވާ ފަރާތްތައް ދުވާލުގެ ވަގުތުގައި އެ ރީތި މަންޒަރުތައް ބަލާލުމުގެ މުހިންމުކެމެވެ. އާ ދުވަހަކާއި ކުރިމަތިލާންވީ އާ ހިތްވަރަކާއި އާ އަޒުމަކާއި އެކީގައި ކަމެވެ. އިރުއަރައިގެން އެ ފެންނަ އަދި އެލިބޭ އަލިކަމަކީ ތިމާގެ ހަޔާތަށްވެސް ލިބޭ ރޯޝަން ކަމެއްކަމުގައި ދުށުމެވެ. އަދި ނިދުމުގައި އެ ލިބޭ މަޑުމައިތިރި ހިމޭންވަގުތުގައި ނިދުމުގެ މުހިންމުކަމެވެ. ނިދުމަކީ ތިމާގެ ސިކުޑިއަށް ހަމަޖެހުން ގެނުވައިދޭ ކަމެކެވެ.\n"އަޅުގަނޑުމެންނަށް ފެނިގެން އެބަދޭ މާޔޫސްވެ ކަންބޮޑުވާ މީހުން ދުވާލު ނިދުމަށްފަހު މި ހޭލަނީ ރޭގަނޑު. އޭގެ ބަދަލުގައި ދުވާލުގެ ވަގުތު ގަންދެއްވާ ﷲ މިފަދައިން ވަހީކުރެއްވުމުން މި އެގިގެންދަނީ އިރު އަރައިގެން އަންނަ އެ ވަގުތުގެ އުޖާލާކަން ބަލައިލުމުގެ މުހިންމުކަން. މިއީ އިޝާރާތެއްކަމުގައި ބަލަންޖެހޭ،" ޝެއިޚް ނިމާލް ވިދާޅުވިއެވެ.\nމި ސޫރަތުގައި ކީރިތި ރަސޫލާ ޔަތީމު ހާލުކޮޅުގައި ވަނިކޮށް އެކަލޭގެފާނަށް މަގުދައްކަވައި، ފަގީރަުކަމުގައި ވަނިކޮށް މުއްސަނދިކުރެއްވިކަމަށްވެސް މާތްﷲ ވަހީކުރައްވައެވެ. އެހެންކަމުން އެކަލާނގެ ވަހީކުރެއްވި ބަސްފުޅުން ހަނދާންކޮށްދެނީ އުންމީދު ގެއްލުވާލައިގެން ނުވާނެ ކަމެވެ. ނިކަމެތި ހާލުގައި ވަނިކޮށް ތަނަވަސްކަމާއި ފާގަތިކަން، ބަލިހާލުގައި ވަނިކޮށް ޝިފާ، އަދި ދެރައާއި ހިތާމައިގައި ވަނިކޮށް އުފާ ފާގަތިކަން ދެއްވީވެސް ހަމަ މާތްﷲ އެވެ.\nމި އާޔަތްތަކުން އެނގި ހާމަވާ އެއްކަމަކީ ﷲ އަޅުގަނޑުމެން އެންމެންދެކެ ލޯބިވެވޮޑިގެންވާކަމާއި އެކަލާނގެ އަހަރެމެން ބާކީ އަދި ދޫވެސް ނުކޮށްލައްވާނެ ކަމެވެ. އަދި ހަމަ އެއާއެކު އެއްވެސް ކަމަކީ ތާ އަބަދުމެ ދެމިއޮންނާނެ ކަމެއް ނޫން ކަމާއި، ރޭދުވާ ބަދަލުވާ ފަދައިން ﷲ އެކަލާނގެ އިރާދަކުރައްވާ ފަރާތްތަކުގެ ހާލަތު، އިރާދަކުރައްވާ ވަގުތެއްގައި ބަދަލުކުރައްވާނެކަން އެނގި ހާމަވެއެވެ.\nއެެހެންކަމުން މިއަދު އަދި ހާލަތު ބަދަލުވެފައި ވީނަމަވެސް ދެންވެސް އެ ނިއުމަތްތަކާއި އުފާ ދެއްވަން ހުރީ ހަމަ އެފަރާތުގެ ހަޒްރަތުންކަން ހަނދާން ބަހައްޓަންޖެހެއެވެ. އަދި އެކަމަށް އެދި ދުއާކޮށް މަސައްކަތްކުރަންވެސް ޖެހެއެވެ.\nހަމައެހެންމެ ސޫރަތުގެ އެންމެ ފަހު އާޔަތެއްގެ ގޮތުގައި އެކަލާންގެ ވަހީކުރައްވާ އާޔަތަށް ބަލައިފިނަމަ ހަމަ ގައިމުވެސް މި އުންމީދުތައް އާކުރަންވީ އިތުރު ސަބަބެއް ހާމަވެއެވެ.\nفَأَمَّا الْيَتِيمَ فَلَا تَقْهَرْ (9) وَأَمَّا السَّائِلَ فَلَا تَنْهَرْ (10) [ސޫރައް އައްޟުހާ، 9-10]\nމާނައީ؛ ދަންނާށެވެ. ފަހެ، ކަލޭގެފާނު ޔަތީމު ކުއްޖާ ނިކަމެތިކޮށް ނުލައްވާށެވެ. އަދި ދަންނާށެވެ. ފަހެ ކަމަކަށް އެދި އަންނަ މީހާޔަށް، ކަލޭގެފާނު އަޑުލައި ނަހައްދަވާށެވެ.\nމިއިން އަންގައިދޭ އެއްކަމަކީ ތިމާ ހިތްދަތިވާ ކަމެއް އަދި މެދުވެރިވިޔަސް، ޝުކުރު ކުރަންވީ އެތައް ނިއުމަތެއް ﷲ ދެއްވާފައިވާކަމެވެ. އެކަންކަން ބަލައި ހޯދައިފިނަމަ އަދި އެ ސަބަބުތަކުގައި ހިފައިފިނަމަ ކުޑަނަމަވެސް ހިތްވަރެއް ލިބި ހިތަށް ތަސައްލީއެއް ލިބުމަށް މަހުފަހިކޮށްދޭނެ ކަމެވެ.\nޟުހާ ސޫރަތް މާނައާއި އެކީ ކިޔާލުމުން އެގިގެންމިދަނީ ތިމާގެ ނުތަނަވަސްކަމާއި ހިތްދަތިކަމާއި ކުރިމަތިލާންވީ ގޮތެވެ. އުންމީދުގެ ހުޅުކޮޅު ނިވިޔަ ނުދީ މުޅި ހަޔާތް ރޯޝަން ކޮށްދޭނެ އަލިގަދަ ނޫރެކެވެ.


Indiaain dhe mas thereygai blek fangasge 45,000 keys fenije - Hurihaa.mv via Habaru\nއިންޑިއާއިން ދެ މަސް ތެރޭގައި ބްލެކް ފަންގަސްގެ 45،000 ކޭސް ފެނިއްޖެ\nThu, 22 Jul 2021 06:17 AM\nView on this article on Hurihaa.mv\nނިއު ދިއްލީ (21 ޖުލައި) - މިދިޔަ ދެމަސް ދުވަހުގެ ތެރޭގައި އިންޑިއާއިން ނުރައްކާތެރި ބައްޔެއް ކަމަށްވާ ބްލެކް ފަންގަސްގެ 45،000 އަށްވުރެ ގިނަ ކޭސްތައް ފެނިފައިވާ ކަމަށް އެ ގައުމުގެ ހެލްތު މިނިސްޓްރީން ބުނެފި އެވެ.\nޖޫނިއާ ހެލްތު މިނިސްޓަރު ބަރަތީ ޕްރަވީން ގާނޫނު ހަދާ މަޖީލީހުގައި ވާހަކަ ދައްކަވަމުން ވިދާޅުވީ އެ ބަލީގައި މިހާތަނަށް އެ ގައުމުން 42،00 އަށްވުރެ ގިނަ މީހުން މަރުވެފައިވާ ކަމަށެވެ.\nކޮވިޑް -19ން ރަނގަޅުވާ ބަލި މީހުންގެ ފަރާތުން އާއްމުކޮށް ފެންނަ މި ބައްޔަކީ އެހާ ބޮޑަށް ފެތުރޭނެ ބައްޔެއް ކަމަށް ކުރިން ހީވެފައި ނެތް ނަމަވެސް ބަލިމަޑުކަން ވަނީ ވަރަށް ހަލުވި މިނެއްގައި އެ ގައުމުގައި ފެތުރިފަ އެވެ.\nބްލެކް ފަންރގަސްއަކީ ގައިންގަޔަށް އަރާ ބައްޔެއް ނޫން ނަމަވެސް، ބަލި ޖެހޭ މީހުންނަށް ފަރުވާ ދިނުމުގެ ގޮތުން އެ މީހުންގެ ހަށިގަނޑުގެ މުހިއްމު ގުނަވަންތަކެއް ވަކިކުރަން ޖެހޭ ފަހަރު އާދެ އެވެ.\nތަފާސް ހިސާބުތަކަށް ބަލާއިރު އެންމެ ބޮޑަށް ބަލި ފެތުރިފައި އޮތް މަހާރަސްތްރާއިން 9،348 ކޭސް ފެނިފައިވެ އެވެ. ޕެންޑަމިކްގެ ކުރިން އެ ގައުމުން އަހަރަކު ފެނިފައި ވަނީ ބްލެކް ފަންގަސްގެ 20 ކޭސް އެވެ.\nމާހިރުން ބުނާ ގޮތުގައި ބަލި މިހާ ބޮޑަށް އިތުރުވެފައި ވަނީ ކޮވިޑަށް ފަރުވާ ދިނުމުގައި ސްޓީރޮއިޑްސް ބޭނުން ކުރުން ގިނަވުމުގެ ސަބަބުންނެވެ. މި ފަރުވާއަކީ ބްލެކް ފަންގަސް ޖެހުމަށް މަގުފަހިވާ ފަރުވާއެކެވެ.\nއިންޑިއާގައި ކޮވިޑްގެ ކޭސްތައް މެއި މަހާއި ޖޫން މަހު ރެކޯޑް އަދަދަކަށް މަތީގައި އުޅުމަށްފަހު ދަށްވާން ވަނީ ފަށާފަ އެވެ. -- އަލް އަރަބިއްޔާ\nބްލެކް ފަންގަސް ކޮވިޑް-19 އިންޑިއާ ދުނިޔެ\nMore from Hurihaa.mv\nThu, 05 Aug 2021 10:47 PM\nތިން މަސް ފަހުން ފުވައްމުލައް ސިޓީ އާންމު ހާލަތަށް ގެނެސްފި\nThu, 05 Aug 2021 10:12 PM\nމާލެ އާއި ރިސޯޓުތަކާއި އަތޮޅުތަކުން ޖުމްލަ 104 ޕޮޒިޓިވް\nThu, 05 Aug 2021 09:54 PM\nތިން ދުވަސް ފަހުން ފުވައްމުލަކުގެ މުޅި ރަށަށް އަލުން ކަރަންޓު ދީފި\nThu, 05 Aug 2021 08:45 PM\nވެކްސިން ނުޖަހާނަމަ ކަރަންޓީނުވުމަށްފަހު ޕީސީއާރް ޓެސްޓް ހަދަން ފައިސާ ދޭން ޖެހޭ\nThu, 05 Aug 2021 04:20 PM\nޓޫރިޒަމްގެ މިސްރާބު އެބަ ރަނގަޅުވޭ، 85 ޕަސެންޓް ޓްރެފިކް ލިބިއްޖެ: ޓީއެމްއޭ\n© 2021 - Habaru - Privacy


ބުނެދެންހޭ…6– Esfiya\nލޯބި January 19, 2019\nތުބުން ރީތިލަވައެއްގެ ރާގުކުޅެމުން އައިސް ދޮރުހުޅުވާލި މިދުއާމްއަށް ދެބުމަ ގާތްކޮށްލެވުނީ އޭނާގެ މަންމަ ހުރިހާލުފެނިފައެވެ. އުފަލެއް ނޫނީ ހިތާމައެއް އަދި ބިރުވެރިކަމެއް ދިމާވިޔަސް ހިދާގެ މޫނުމަތީން ނިކަން އަވަހަށް ދާތިކީގެ އަސަރުފާލުވާކަން މިދުއާމް އަށް ވަނީ އެނގިފައެވެ. ” މަންމާ.. ކިހިނެއްވެފަ ތިހުރީ.. މީކޮންހާދަލެއް މިއޮހެރެނީ..” ހިދާގެ މުނުމަތި ފުހެލާދެމުން މިދުއާމް އެއްބުމަ އަރުވާލާފައި އަހާލިއެވެ.\n” ދަރިފުޅާ ބައްޕަ މާދާމާ އަންނާނެ.. ދަރިފުޅުވާނެ ބައްޕަ ބަލާދާން.. ހަމްޒާ މާ ކުޅަދާނަ އެކޮޅުގަ ހުރި ކްލައިންޓުންނާ ޑީލްކުރަން.. އެހެންވެ މުހިންމު ކަންކަން ކިޔާދީފަ ބައްޕަ އެއަންނަނީ ދަރިފުޅުވެސް ވަޒީފާއަށް ނިކުންނަން ވާއިރަށް ތައްޔާރީތައް ވުމަށް އަދި ބައްޕަ ބުނުއްވި މިއަދު ސަލީމްބެއާ ގުޅިވާހަކަ..” ހިދާ ވެފައިވާ އުފަލާއެކު އެއްފައްޗަކަށްއަމުނާލިއެވެ. މިދުއާމްގެ ހިތުގަ އެތަކެއްސުވާލެއް އެނބުރުނު ނަމަވެސް ކޮށްލީ އެންމެ ސުވާލެކެވެ. ” ކީއްކުރަންތޯ ސަލީމްބެއާ ވާހަކަ ދެއްކެވީ.. ؟” މިދުއާމް އެހެން އަހާލެވުމާއެކު އެއީ ސަލްވާގެ ބައްޕަކަން ހަނދާންވުމުން އިސްއޮބާލީ ރަކިވީ ވަރުންނެވެ. ނަމަވެސް ހިދާ އޭނާގެ ދަރިފުޅު އިތުރަށް ރަކިކޮށްލަން “ދެކުދިންގެ ކައިވެނީގެ ވާހަކަދައްކަން..” ށޭ ބުނެފައި މިދުއާމްގެ ކޮންޑުގައި މަޑުމަޑުން ޖަހާލިއެވެ.\nއިރުއޮއްސި ހަގަޑި ބައިވާން ވެފައި ހުއްޓައި ސަލްވާ އިތުރުގޮތެއް ނެތުމުން ބޭރަށް ނިކުމެލީ ހަމްޒާފެނޭތޯ ބަލާލާށެވެ. ތަޤުދީރު އޭނައާއި މެދުގައި ބަދަލުވަމުންދާގޮތް ނޭގޭހާލު ހިނގަމުންދިޔަ ސަލްވާ ހުއްޓުނީ ސިމާދުގެ ކޮއްކޮ އެކަނިމާއެކަނި އިންތަންފެނުމުންނެވެ. ޝަމްހާއަކީ ކުޑައިރު ސަލްވާއާއި އެކުގައި ކުޅެން އުޅުނު ކުއްޖެއްނަމަވެސް މިހާރިއެދެމެދުގައި އެހާގާތްކަމެއް ނޯވެއެވެ. ފުރާވަރަށް އެރުމާއެކު ދެކުދިންގެ އުޅުމާއި ގުޅުން ތަފާތުވުމުން ވީކަމަކަށްވެސް ވެދާނެއެވެ. ނަމަވެސް ސަލްވާ އެހުރިހާކަމެއް އެއްފަރާތް ކޮށްލުމަށްފަހު ޝަމަހާ ގާތަށް ގޮސް ހާލުއަހުވާލު އަހާލިއެވެ.\n“ސަލްވާ.. ހޫމް.. އެކަމަކު އެއިނީ އެއްކަލަ ސިމާދުގެ ކޮއްކޮކައިރީ.. އެވެސް ވަރެއްގެ އަންހެނެއް.. އެކަމަކުވެސް ސަލްވާގެ މޫނު ބަލާނުލާ ނުދެވޭނެ.. ” އިރު އޮއްސޭމަންޒަރު ބަލަން ގޮސްފައި އައި މިދުއާމްއަށް ސަލްވާ ފެނުމާއެކު ހިތާހިތާ ކިޔާލިއެވެ. ނޫން ކަމަަށް ހަދާފައި މިދުއާމްގޮސް އިށީންދެލީ އެދިމާ އަތިރީގައި ހުރި ކާނިގަހުގައި އެލުވާފައިވާ ޖޯލީގައެވެ. އެތާންގައި އިނުމުން ސީދާ ޝަމްހާއަށް އޭނާ ފެންނާނެ ނަމަވެސް ސަލްވާގެ މޫނުފެންނާނީ އެދިމާގައި ހުރެގެންނެވެ.\nމިދިލިގަސްދޮށުގައި ހުރި ހޮޅުއަށީގައި އިން ޝަމްހާއަށް ލަސްތަކެއްނުވެ ޖޯލީގައި އޮތް މިދުއާމް ފެނުމާއެކު ހަނާއަޅާލާފައި އަންނަން އެދުނެވެ. ދާން ނުދާން އޮވެފައި ކައިރީން ސަލްވާގެ މޫނުފެނުމުގެ ނަސީބު ލިބޭނީ ގޮސްގެންކަން ހިތައް އެރުމާއެކު މިދުއާމް ތެދުވެ އެދިމާއަށް މިސްރާބުޖެހިއެވެ. ސަލްވާއަށް އެވަގުތު އެދިމާއަށް ބަލާލެވުމާއެކު މިދުއާމް އާއި ދެމީހުންގެ ހަތަރުކަޅި ބައްދަލުވެގެންދިޔައެވެ. ނަމަވެސް ދާދިއަވަހަށް ސަލްވާ އިސްޖަހާލީ ހަމްޒާއަށްވުރެ މިދުއާމްގެ ލޮލުގެ ތޫނުކަން އިހްސާސްކުރެވުމުންނެވެ.\n“އެކަނިތަ.. ކޮބާ ހަމްޒާ.. ދޮންބެ ގެންދިޔަފަހުން ހަމްޒާ ފެނިވެސްނުލާ.. އެކަމަކު ދޮންބެހުރީޔާ އަބަދުހެން ގެއަށް އާދޭ.. ” މިދުއާމް ހީކުރިގޮތާ ހިލާފަށް ޝަމްހާ އަހާލީ ހަމްޒާގެ ވާހަކައެވެ. އެއީ ނަސީބެކޭ ސަލްވާ އަދި މިދުއާމްގެ ހިތަށްއެރިއެއް ކަމަކު އެކަކަށްވެސް އެއިންކަމެއް ނޭންގެއެވެ. “ހަމްޓީ ދޯ.. މިއަދު މެންދުރުވާން އުޅެނިކޮށް ފުރައިފި ޗުއްޓީ ނިމޭތީއާ ބައްޕަގެވެސް ދަތުރެއް އޮތީމަ..” މިދުއާމްގެ ފަރާތުން ލިބުނު ޖަވާބާއެކު ސަލްވާގެ ލޮލުނަ ކަރުނަހިލުނީ އެއްވެސް އެިހްތިޔާރަކާއި ނުލައެވެ.\n“އަޅެ އެކަމަކުރޭގަވެސް އެހާލޯބިން ވާހަކަ ދައްކާ ހެދިއިރުވެސް ބުނެވެސްނުލާ.. އެހެންވީމަ އަހަންނަނީ އެއްވެސް ވަރަކަށް މުހިންމު މީހަކީ ނޫނީބާ.. ވަގުތީ އުފަލެއް ހާސިލްކުރަންތަ ހަމްޒާ އަހަންނާއި ގުޅުނީ.. ނޫނީ ސިމާދުފަދައިން އެމައްސަލާގަ ބަންދުކިއްފާނެތީ އަވަހަށް ގެންދިޔައީކީ ނޫންތަ.. އަހަރެން ހަމްޒާމެންހާ ތަނަވަސް ނޫންވީމަތަ ތިހާބޮޑޮއޮޅުވާލުމެއް އޮޅުވާލީ.. ” ސަލްވާގެ ދުލާއި ހަމަޔަށް ނައިކަމުގައިވިޔަސް ހިތުގައި މިހުރިހާ ވަހަކަތަކެއް ފިތިބާރު ވެފައިވާފަދައެވެ. ލިބުނު ހިތާމަޔާއާއި މޮޅިވެރިކަމާއެކު ސަލްވާ އެތަނުގައި ހިނދުކޮޅަކުވެސް މަޑުކުރަން ބޭނުން ނުވުމުން އަވަހަށް ގެއާދިމާއަށް މިސްރާބު ޖެހިއެވެ.\n“ސަލްވާއަށް އެވީ ކިހިނެއް.. ބުނެވެސް ނުލާއެދިޔައީ.. ” ޝަމްހާ ކައިރީގައި ހުރި މިދުއާމް ކައިރީ އަހާލުމުން މިދުއާމްވެސް ދެކޮނޑު އަރުވާލިމާއެކު ދަނީކަމުގައިބުނެ އަވަހަށް ސަލްވާގެ ފަހަތުން ހިނގައިގަތެވެ. މިދުއާމް އެހާވަރުން ކައިރިއަށް އައުމުން ސަލްވާ އެހާއަވަހަށް ދިއުމުން އޭނާގެ ހިތުގައިވަނީ ބުނަންނޭންގޭ ހައިޖާނު ގަނޑެއް އުފެދިފައެވެ.\nބާރުބާރަށް ހިނގާފައި ވަދެގެންދިޔަ ސަލްވާގެ މޫނުމަތީގައިވާ ކުލަވަރުފެނިފައި ލިވިންގ ރޫމް ސޯފާގައި އިން ސަލީމްގެ ނިތުގައި ރޫގިނަވެގެން ދިޔައެވެ. ރޭގަ އެވާހަކަ ދެއްކީއްސުރެ ސަލްވާގެ މޫނުމަތިން ހިނިތުންވުމެއް ނުފެންނަތާންގައި މުޅިން ވެސް ފެންނަނީ އުދާސްކަމާއި ހިތާމައިގެ ކުލަވަރެވެ. ނަމަވެސް މިހާރު ސަލްވާ ބޭނުން ވާގޮތަށް ކަންތައް ކުރުމަށް ފުރުސަތު ދިނުމުންވެސް ހަމަޖެހުމެއް ނުފެނެއެވެ. “އަނެއްކާ ސިމާދު.. ” ހިތަށްއެރި އެއްޗަކުން ސަލީމް އަށް ބޯހޫރާލެވުނެވެ. ސަލްވާ އެކަމަށް ނުރުހޭވަރު ރޭގައި އޭނާއަށްވަނީ ފާހަގަ ކުރެވިފައެވެ. ވީއިރު ސަލްވާގެ ހަމަޖެހުމާ އުފާވެރިކަން ފޭރިގަނެގެން އެއުޅެނީ ކާކުބާއެވެ. ކޮންކަމެއް ބާއެވެ. ކޮންމެގޮތެއްވިޔަސް މިރޭ ސަލްވާ އާއި އެވާހަކަ އޭނާ ދައްކާނެއެވެ.\nސަލްވާ ގޯތިތެރެއަށް ވަނުމަށް ފަހު ދޮރުލެއްޕުމުން މިދުއާމް އިތުރަށްމަޑުނުކޮށް މިސްރާބު ޖެހީ ވަގުތު ފާއިތުވެފައިވީނަމަވެސް މަޣްރިބު ނަމާދުކޮށްލާށެވެ. އެހެން ނޫންނަމަ މަންމަގެ ސުވާލަށް ޖެހޭނީ ދޮގެއްހަދާށެވެ.\nގެއަށް ވަދެގެން އައި މިދުއާމް ފެނުމާއެކު ހިދާއަށް ބޭއިހްތިޔާރުގައި ގޮވާލެވުނީ ކަންބޮޑުވެފައި އިންވަރުންނެވެ. “ލަސްވެގެންދޯ މަންމަތީނީ.. އަސްލު ވީގޮތަކީ.. ” ހިދާ ގޮވާލިރާގުން ވީކީއްކަން އެނގުމާއެކު މިދުއާމް އަތުގައި އޮތް ކެމެރާދައްކާލަމުން ވާހަކަދެއްކިއެވެ. “އެކަމަކު ދަރިފުޅާ ދެން އެނގޭނު ބައްޕަވެސް ނެތުމާއެކު މަންމަ އެކަނިވާނެވަރު.. އަނެއްކާ އެމަންޖެ ފޮޓޯނަގާފަތަ ތިޔައައީ.. ” ވާހަކަދައްކަމުންދިޔަ ހިދާގެ ރާގު ބަދަލުކޮއްލުމާއެކު މިދުއާމް އާއި ދިމާކޮއްލީ ގާތް ރަހުމަތް ތެރިއެއްފަދައަކުންނެވެ.\nމިދުއާމްގެ މޫނަށް އެރިކުލަވަރާއެކު ހިދާ ހޭންފެށުމުން ރަކިނުވާންވެގެން މިދުއާމްވެސް ހީލުމަށް ފަހު މޮޅުވާހަކައެއް ބުނެލާފައި އަވަހަށް މައްޗަށް އަރައިގެން ދިޔައެވެ. މިދުއާމް ދިޔަ ދިމާއަށް ބަލަން އިން ހިދާއަށް ހާސްފަހަރު ﷲގެ ހަޟްރަތުގައި ޝުކުރުދެންނެވުނީ އެފަދަ ހެޔޮ ފިރިއަކާއި ހެޔޮލަފާ ދަރިން އޭނާއަށް ދެއްވިކަމަށްޓަކައެވެ.\nއިޝާނަމާދު ކޮށްލައިގެން ސަލްވާ އެނދުގައި އޮށޯވެލީ ބައްޕައަށް ދޭނޭ ޖަވާބެއް ނެތްތާންގައި ހަމްޒާ ކަންތައްކުރިގޮތުން ވިސްނާވިސްނާ ބޮލުގައި ރިއްސާވަރުންނެވެ. ނަމަވެސް ހަމަޖެހިލައިގެން ސަލްވާއަށް އޮވެވުނީ ކުޑަ ހިނދުކޮޅަކުއެވެ. ދޮރުގައި ޓަކިޖަހާލުމާއެކު ސަލްވާގެ ބައްޕަގޮވާލިއަޑު އިވުނެވެ. ބޮލުގައި އަތްފުނާއަޅާލުމާއެކު އައްސާލަމުންތެދުވެ ބުރުގާބޮލަށް މަހާލަމުން އައިސް ދޮރުހުޅުވާލިއިރު ސަލީމް އިނީ ދޮރުމަތީގައެވެ.\n“ދަރިފުޅާ ހިނގާ ކާންދާން.. މަންމަ ހިނގައްޖެ ވަފިއްޔާއާއެކު ބޭރަށް.. އަންހެނުން ކޮމެޓީގެ ބައްދަލުވުމެއް އޮތީޔޯ.. ” ދޮރުހުޅުވާލުމާއެކު ސަލްވާ ދެފަރާތަށް ލޯހިންގާލިތަން ފެނުމާއެކު ސަލީމް އަށް އެވީނުވީއެނގުމުން ވާހަކަދެއްކިއެވެ.\n“ދަރިފުޅު އަވަހަށް ކައިގެން ނިދަންވާނެ އިނގޭ ދުވަސްކޮޅަކުން ވަޒީފާއަށް ނިކުންނަން ފެށީމަ ގިނަވަގުތު ނިދާލަންވެސް ނުލިބިފަ އޮންނާނީ.. ” ފަތުސަޓަނިކޮޅެއް މިދުއާމްގެ ތައްޓަށްލަމުން ހިދާ ލޯތްބާއެކު ބުނެލިއެވެ. “ދެން މަންމާ ނުނިދުނަސް އެއީ މާބޮޑުކަމެއްނޫނޭ.. މުޖުތަމައަށް ކޮށްދެވޭ ޚިދުމަތުން ލިބޭ ހިތްހަމަ ޖެހުން މާރަނގަޅުވާނެ.. އެހެންމީހުންގެ ފަރާތުންވެސް ހެޔޮދުއާލިބިގެންދާނެ ދޯ އޭރުން.. ” ހީލާފައި މިދުއާމް ބުނެލި ވާހަކައިން ހިދާއަށް ހީލެވުމާއެކު ލޮލަށް ކަރުނަ ޖަމާވީ ހިތާއި ރޫޙަށް ލިބިގެންދިޔަ އުފަލަކުންނެވެ.\n“ކޮބާ ދަރިފުޅު ދައުވަތުދިން ކުއްޖާ.. ދަރިފުޅަށް ކަމުދާ ކުއްޖަކު ނެތީތަ.. ” ކާމޭޒުދޮށުގައި އިން ސަލްވާގެ މޫނަށް ބަލަހައްޓައިގެން ހުރެ ސަލީމް ސުވާލުކޮށްލިއެވެ. ސަލްވާ ހަމަޖެހިލުން މޫނުމަތިން ދައްކަމުން އާއެކޭބުނެލީ ހިތުގައި އަތްއަޅާއޮބާލަމުންނެވެ. ނަމަވެސް އެވަގުތުވެސް ހަމްޒާގެ ސޫރަ ސިފަވެގެންދިޔަފަދައެވެ.\n“ސަލްވާ.. ސަލްވާ.. އަހަރެންގެ ހިތާހަމަޔަށް ތިނޫންކުއްޖަކު އަދި ވާސިލްނުވެވުނު.. އަސްލުވެސް ސަލްވާ ހާދައޭ ތަފާތީ.. މަޝާﷲ..” ނަމާދުކޮށް ލައިގެންއައިސް އޮށޯވެގެން އޮތް މިދުއާމް ދެލޯމަރާލުމުންވެސް ސިފަވެގެންދިޔައީ ސަލްވާގެ ރީތިސޫރައެވެ. އެރީތި ހިނިތުންވުމެވެ. ސަލްވާގެ އެރީތި އަދާތަށްފެނި މިދުއާމްގެ ހިތްފިދާވަނީ އެޔެއްމިއެއްބަލާފައެއް ނޫނެވެ.\n“ދަރިފުޅާ ބައްޕަ އަށްފެންނަނީ އެހެންވީމަ ދަރިފުޅަށްކަމުދާ ކުއްޖަކުނެތީޔާ.. މިރަށުން ރަނގަޅު ކުއްޖަކާގުޅެން.. މިއަދު ބައްޕައަށް މިރަށުން ރަނގަޅު އާއިލާއަކުން އެދެފިދަރިފުޅުގެ ކައިވެންޏަށް.. މާދަމާއެމީހުނަށް މެންދުރުކެއުމަށް ދައުވަތުދީފިން ބައްޕަ ދަރިފުޅުވާނެ އެވަގުތު ގޭގަހުންނަން.. އިނގޭ.. އޭރަށް ޝެޝަންވެސް ނީމިފައެއްނު ހުންނާނީ.. ދޯ.. ” ސަލީމްގެ ވާހަކަ އަޑުއަހަންއިން ސަލްވާއަށް ބޯޖަހާލުން ފިޔަވައި އިތުރުކަމެއް ސަލްވާއަކަށް ނުކުރެވުނެވެ. މިއަދު އެނޫންގޮތެއްވެސް ސަލްވާއަށް ނުވިސްނުނެވެ. ހަތިޔާރު ބަހައްޓާފައި ބައްޕައަށް އާބަސްދިނީ ދެން ހަމްޒާގެ ހަނދާންތަށް ހިތުގެ ކަނެއްގައި ފަސްއަޅާފޮރުވާލަމުންނެވެ.\nހަމްޒާއަށް ކުއްލިއަކަށް ހޭލެވުނީ ނުބައިހުވަފެނެއް ފެނުމުން ސިހިފައެވެ. ކޮންމެވެސް މޯހަކުބއޭނާގެންގޮސް ބިރުވެރި ހޮހަޅައެއްގައި ހައްޔަރުކޮށްގެން އަނިޔާކުރަނީއެވެ. އެތަނުން އޭނާއަށް ސަލާމަތް ވެވޭއިރު ސަލްވާވެސް އެމީހުން އެގޮތަށް ބަންދުކޮށްގެން މިދުނިޔެދޫކޮށްފިއެވެ.\nދެފަރާތަށް ބޯހޫރާލުމާއެކު ހަމްޒާ އަވަސްވެގަތީ ސަލްވާއަށް މެސެޖް ކޮށްލުމަށެވެ. އޮންލައިންގައި ނެތް ނަމަވެސް އެކޮޅަށް އަންނަންޖެހުނީ ކީއްވެކަމާއި ނުބުނެވުނީ މައާފަށް އެދުމާއެކު އޭނާއަށް އިންތިޒާރުކުރުމަށް އެދިފައި ލޯބިވާކަން ހާމަކޮށްލަމުން މެސެޖް ސެންޓް ކޮށްލަމުން ހަމްޒާ އަވަސްވެގަތީ ފެންފޮދެއް ބޯލުމަށެވެ.\n“އެހެންވީމަ ދަރިފުޅު ގަބޫލޭތަ ތިބުނީ.. ” ސަލީމް ސީރިއަސްރާގެއްގައި އަހާލުމުން ސަލްވާ “ލައްބަ..”އޭ ބުނެފައި ކޮޓަރިއާދިމާއަށް މިސްރާބުޖެހީ ހަމްޒާގެ ހަނދާންތަކުން އުނދަގޫވާވަރުން ކެތްނުވެގެންނެވެ. ބައްޕަކުރިމަތީގައި އެންމެ ކަރުނަތިއްކެއްވެސް ވައްޓާލާކަށް ސަލްވާ ބޭނުމެއް ނުވެއެވެ.\nކޮޓަރިއަށް ގޮސްވަތް ސަލްވާއަށް ގިސްލެވެންފެށުމާއެކު އެނދުގައި އޮށޯވެލާފައި ބާލީހުން މޫނުފޮރުވާލީ އިތުރަށް އެއަޑު މީހަކަށް އިވުނަނުދިނުމަށެވެ. ހިތްފުރޭވަރަށް ރޯލުމަށްފަހު ތެދުވެ މޫނުދޮވެލާހަދައިގެން ވުޟޫކޮށްލައިގެން ނިކުމެ ސަލްވާ ދެރަކުއަތް ނަމާދެއްކޮށްލީ އެހިތަށް ހަމަޖެހުމަށް ދެއްވުމަށްއެދި ދުއާކުރަމުންނެވެ. އެތަށް އިރަކު ދެއަތްއުފުލައިގެން ދުއާކުރުމަށްފަހުގައި ތެދުވެ ލޯގަނޑުން އަމިއްލަސޫރަޔަށް ސަލްވާ ބަލަލިއެވެ. އެވަގުތު ޑްރެސިންޓޭބަލް ަމތީގައި އޮތްފޯނުން ނޮޓިފިކޭޝަން ލައިޓް ދިލޭތަން ސަލްވާއަށް ފެނުނެވެ.\nEneme furatahamavess bunelan other Thursday ga up kohnulevuneethee v.bodah sorry ey.. Layaa asslu balive ulhen hadhaigen up Koh nulevunee.. unmeedhukuran mibaivess kamudhaanekamah In Sha Allah Tuesday night ga next part up kohlaanan..\nVarah reethi insha Allah\nShukuran dhoonyaa ,?\nHii Layaa ❤❤❤???… Hws u now??? ???… Hope u are all great ???… Mi part vx v v v reethi ingey ❤❤❤????????????????????????????????????… V v v interesting ❤❤?????????????… Keep up the good work Layaa???❤❤❤??????… Curiously waiting for the next part ❤❤❤???… Avas shifaa akah edhen n lots n lots of love from shifoo ❤❤❤??????????????????????????????….\nAlhamdhulillah rangalhu mihaaru.. v ufaavey shifooge comment fenilyma.. thank you so much… ?❤\nmasha allah varah reethi vaahaka but sad\nAwwn shukuran .. but keehve dheravanee.. ?\nhey love, miadhu hama mi kiyaanamey hithaa hurihaa baeh eh faharaa kiyaa milee. vaahakaiga v maja kiyaa hiyvaa gotheh hurey. sifakoh dhinunves hama baraabau. dhen anna bayakah v inthizaaru kuran. ma sha Allah. much loves\nAlhey dhoonikolhu .. v v .. ufaavejje.. mihaadhuvasskohfa fenuneema .. waiting for ur story love.. ?? ly\nAlhey dhn next part kn iraku thr .kiyaa hithun keii nuvey mihaaru ..plxx avas khbaaa\nAvaha upkodhyba next part.plz\nKobaa tha next part… Esfiyain vaahaka kiyaa hiynuvany ehnve… Liyan fashaafa neygeyne nimmaakah..\nWhen is the next part?!!\nވީމޭ އިންތިޒާރުގައި 16 ވަނަ ބައި\nބުނާށެ ލޯބި ނުވަނީހޭ (17)\nހިތާމަ ލޯބި September 18, 2018\nއެކުގައިވާން އެދެމޭ… 17\nލޯބި March 3, 2014\nހިތް އެދުނަސް… (21)\nފެވިފާނަންތިވޭ ހިތުގާ 3\nއެހެނިހެން ލޯބި August 27, 2018\nއެހެނިހެން ދީނީ ލޯބި June 11, 2018


U-20 SAFF Championship July mahu India gai, Furathama match gai Raajje aai Nepal | Mihaaru\nކުޅިވަރު / ދިވެހި ކުޅިވަރު\n20 އަހަރުންދަށުގެ ސާފް ޗެމްޕިއަންޝިޕް ޖުލައި މަހު އިންޑިއާގައި، ފުރަތަމަ މެޗުގައި ރާއްޖެ އާއި ނޭޕާލް\n2018 ވަނަ އަހަރުގެ ބޭއްވި 18 އަހަރުން ދަށުގެ ސާފް ޗެމްޕިއަންޝިޕުގެ ފުރަތަމަ މެޗުގައި ރާއްޖޭން ނޭޕާލާ ދެކޮޅަށް ނުކުތުމުގެ ކުރިން.-- ފައިލް ފޮޓޯ: ފާއިދު އިބްރާހިމް/ އެފްއޭއެމް\n20 މެއި 2022 - 13:47\nސައުތު އޭޝިއަން ފުޓުބޯޅަ ފެޑެރޭޝަނުން މިއަހަރު ބާއްވަން ހަމަޖެހިފައިވާ 20 އަހަރުން ދަށުގެ ސާފް ޗެމްޕިއަންޝިޕް އަންނަ ޖުލައި މަހު އިންޑިއާގެ ބުބަނޭޝްވަރުގައި ބާއްވަން ތައްޔާރު ވެއްޖެ އެވެ.\nޖުލައި މަހުގެ 25 ގައި ފަށާ މި މުބާރާތުގައި ފަސް ޓީމެއް ވަނީ ބައިވެރިވެފަ އެވެ. އެއީ ނޭޕާލާއި ބަންގްލަދޭޝް އަދި ސްރީ ލަންކާ އާއި މުބާރާތް ބާއްވާ ގައުމު އިންޑިއާގެ އިތުރުން ދިވެހިރާއްޖެ އެވެ.\nފަސް ޓީމުގެ މެދުގައި ލީގު ބުރެއް ކުޅުމަށް ފަހު ފައިނަލުން ޖާގަ ލިބޭނީ އެންމެ ގިނަ ޕޮއިންޓް ހޯދާ ދެ ޓީމަކަށެވެ. ފައިނަލް މެޗް ކުޅެން ހަމަޖެހިފައި ވަނީ އޮގަސްޓް މަހުގެ ފަސްވަނަ ދުވަހު އެވެ.\nމީގެ ކުރިން ސާފް އިން 18 އަހަރުން ދަށާއި 19 އަހަރުން ދަށަށް މުބާރާތް ކުރިއަށް ގެންދިޔަ ނަމަވެސް މިފަހަތުގެ މުބާރާތް ކުރިޔަށް ގެންދަނީ 20 އަހަރުން ދަށުގެ އުމުރުފުރާއަށެވެ.\nފުރަތަމަ މެޗުގައި ރާއްޖޭން ނުކުންނާނީ އެންމެ ކާމިޔާބު ނޭޕާލާ ދެކޮޅަށް\nކަލިންގާ ސްޓޭޑިއަމްގައި ކުރިއަށް ގެންދަން ހަމަޖެހިފައިވާ މުބާރާތުގެ ޝެޑިއުލް ދެކުނު އޭޝިއާގެ ފުޓުބޯޅަ ފެޑެރޭޝަނުން އާއްމު ކޮށްފައި ވާއިރު ފުރަތަމަ މެޗުގައި ޖުލައި 25 ވަނަ ދުވަހު ރާއްޖޭން ނުކުންނާނީ ނޭޕާލާ ދެކޮޅަށެވެ. އެއަށް ފަހު 29 ވަނަ ދުވަހު ބަންގްލަދޭޝްއާ ދެކޮޅަށް ކުޅެ، ތިންވަނަ މެޗުގައި 31 ވަނަ ދުވަހު ނުކުންނާނީ ސްރީ ލަންކާއާ ދެކޮޅަށެވެ. އަދި ލީގު ބުރު ނިންމާލާނީ އޮގަސްޓް މަހުގެ ދެވަނަ ދުވަހު ރާއްޖޭން އިންޑިއާއާ ދެކޮޅަށް ކުޅޭ މެޗުންނެވެ.\nއެންމެ ފަހުން 2019 ވަނަ އަހަރު ނޭޕާލުގައި މުބާރާތް ކާމިޔާބުކުރީ އިންޑިއާގެ 18 އަހަރުން ދަށުގެ ޓީމެވެ. އޭގެ ކުރިން ބޭއްވި ދެ ފަހަރު ވެސް މުބާރާތް ކާމިޔާބުކުރީ ނޭޕާލް އެވެ. ފުރަތަމަ މުބާރާތް 19 އަހަރުން ދަށުގެ ޓީމު ކާމިޔާބު ކުރިއިރު ދެން ކާމިޔާބުކުރީ 18 އަހަރުން ދަށުގެ ޓީމެވެ.\n2018 ވަނަ އަހަރުގެ ތިންވަނަ ހޮވި މެޗު ކާމިޔާބު ކުރުމަށް ފަހު ރާއްޖޭގެ ޒުވާން ޓީމު އުފާފާޅުކުރަނީ.-- ފައިލް ފޮޓޯ: ފާއިދު އިބްރާހިމް/ އެފްއޭއެމް\nރާއްޖޭން ވަނީ މީގެ ކުރީ ތިން މުބާރާތުގައި ވެސް ވާދަ ކޮށްފަ އެވެ. ފުރަތަމަ ދެ މުބާރާތުގައި ނާކާމިޔާބު ވިޔަސް އެންމެ ފަހުން ނޭޕާލުގައި ބޭއްވި މުބާރާތުގައި ރާއްޖޭން ވަނީ ތިންވަނަ ހޯދައިފަ އެވެ. އެންމެ ފަހުން ނޭޕާލުގައި ބޭއްވި މުބާރާތުގައި ވެސް ފުރަތަމަ މެޗުގައި ބައްދަލުކުރީ ރާއްޖެ އާއި ނޭޕާލެވެ. ނޭޕާލުން ފަހަތުން އަރައި އެއްވަރު ކުރި އެ މެޗު ނިމުނީ 1-1 އިންނެވެ.\nކުރީ ދެ ފަހަރު ޗެމްޕިއަންކަން ހޯދި ނޭޕާލް ގުރޫޕް ސްޓޭޖުން ކަޓުވާލައި ސެމީ ފައިނަލުގައި ރާއްޖެ ބަލިވީ އިންޑިއާ އަތުންނެވެ. ނަމަވެސް ތިންވަނަ ހޮވި މެޗުގައި ވަނީ ބޫޓާން ބަލި ކޮށް ލޯ މެޑަލް ހޯދައިފަ އެވެ. އެ ފަހަރު ރާއްޖޭގެ ކޯޗަކަށް ހުރީ މުހައްމަދު ޝާޒްލީ (ޝާޒް) އެވެ.\nކޮވިޑް-19 އާ ގުޅިގެން ރާއްޖޭގެ ޔޫތު ފުޓުބޯޅަ މުބާރާތް ވެސް 2019 ވަނަ އަހަރަށް ފަހު މެދުކެނޑުނު ނަމަވެސް މިއަހަރުގެ ކުރީކޮޅު ވަނީ 19 އަހަރުން ދަށުގެ އެފްއޭއެމް ޔޫތު ޗެމްޕިއަންޝިޕް ބާއްވައިފަ އެވެ. އެ މުބާރާތުން ވިދާލި ޒުވާން ގިނަ ކުޅުންތެރިންތަކެއް ސީނިއާ ޓީމާއެކު ދިވެހި ޕްރިމިއާ ލީގު މެޗުތަކުން ވެސް އަންނަނީ ފުރުސަތު ހޯދައި އުންމީދީ ކުޅުމެއް ދައްކަމުންނެވެ.\nރާއްޖޭގެ ސީނިއާ ގައުމީ ޓީމުން އަންނަ ޖޫން މަހު، އޭޝިއަން ކަޕް ކޮލިފައިންގެ ފަހު ބުރަށް ތައްޔާރުވާން ނެގި ޕްރިލިމިނަރީ ސްކޮޑުގައި ވެސް ޒުވާން ކުޅުންތެރިންނަށް ކޯޗު ފްރެންޗެސްކޯ މޮރިއޭރޯ ވަނީ ފުރުސަތު ދީފަ އެވެ. އޭގެ ތެރޭގައި 2019 ވަނަ އަހަރު 18 އަހަރުން ދަށުގެ ޓީމާ އެކު ލޯ މެޑަލް ހޯދި ކުޅުންތެރިން ވެސް ހިމެނެ އެވެ.\nއަންޑަ 19 ސާފް ޗެމްޕިއަންޝިޕް 19 އަހަރުން ދަށުގެ ގައުމީ ޓީމް


Male-Thilafushi Bridge Alhan Negi Loan Adhaa Kuran Fas Aharu! - Vaguthu\n3 މަސް ކުރިން ( ފެބުރުއަރީ 14, 2021 )\nމާލެ އާއި ވިލިމާލެ އާއި ގުޅިފަޅު އަދި ތިލަފުށި ގުޅުވާލުމަށް ކުރިއަށް ގެންދާ ބުރިޖު އެޅުމުގެ މަޝްރޫއުގެ ދަށުން އިންޑިއާ އިން ދޫކުރުމަށް ހަމަޖެހިފައިވާ ލޯން ދައްކަން ޖެހޭނީ ފަސް އަހަރުގެ މުއްދަތުގެ ތެރޭގައި ކަަމަށް އިންޑިއާގެ އެގްޒިމް ބޭންކުން ބުނެފިއެވެ.\nއިންޑިއާގެ އެގްޒިމް ބޭންކަކީ މިމަޝްރޫއަށް ލޯނު ދޭ ބޭންކެވެ. މުޅި މަޝްރޫއުއަށް 500 މިލިއަން އެމެރިކާ ޑޮލަރު ޚަރަދު ވާއިރު އޭގެ ތެރެއިން 400 މިލިއަން ޑޮލަރަކީ އެގްޒިމް ބޭންކުން ލައިން އޮފް ކްރެޑިޓްގެ ގޮތުގައި ދޭ ލޯނު ފައިސާއެވެ. ބާކީ 100 މިލިއަން ޑޮލަރަކީ އިންޑިއާގެ ހިލޭ އެހީއެވެ.\nއެގްޒިމް ބޭންކުން ބުރާސްފަތި ދުވަހު ނެރުނު ބަޔާނެއްގައި ބުނީ މިދިޔަ އަހަރުގެ އޮކްޓޯބަރ 12 ވަނަ ދުވަހު ގްރޭޓާ މާލެ ކަނެކްޓިވިޓީ މަޝްރޫއު ކުރިއަށް ގެންދަން އެއްބަސްވުމަކަށް އާދެވިފައިވާ ކަމަށާއި އަދި މިއަހަރުގެ ޖަނަވަރީ މަހުގެ 28 ވަނަ ދުވަހުން ފެށިގެން މިއެއްބަސްވުމަށް އަމަލު ކުރަން ފަށާފައިވާ ކަމަށެވެ.\nބަޔާނުގައި ބުނެފައިވާ ގޮތުގައި މުޅި މަޝްރޫއު ނިމުމުން ފަސް އަހަރުގެ ތެރޭގައި ލޯން ދައްކަން ޖެހޭނެއެވެ.\n"ވަގުތަށް" އެނގިފައިވާ ގޮތުގައި މި މަޝްރޫއު ނިންމަން އަމާޒުކޮށްފައި ވަނީ ދެ އަހަރާއި ބައިގެ ތެރޭގައެވެ. އަދި މަޝްރޫއު ނިމިގެން ހޭދަވާ ފަސް އަހަރުގެ މުއްދަތުގެ ތެރޭގައި ލޯން ފައިސާ ދިވެހި ސަރުކާރުން ދައްކަން ޖެހެއެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހްގެ ސަރުކާރުން އިއުލާން ކޮށްފައިވާ އެންމެ ބޮޑު ތަރައްޤީ މަޝްރޫއު ކަމަށްވާ ގްރޭޓާ މާލެ ކަނެކްޓިވިޓީ ބްރިޖުގެ އަމަލީ މަސައްކަތް ފެށޭނެ ދުވަހެއް އަދި ނޭނގެއެވެ. މިބުރިޖު މަޝްރޫއު ވެގެން ދާނީ ރާއްޖޭގައި ކުރިއަށް ގެންދާ ބުރިޖު އެޅުމުގެ ދެވަނަ މަޝްރޫއު އަށެވެ.\nފުރަތަމަ ރާއްޖޭގައި ބުރިޖަކުން ދެރަށް ގުޅުވާލުމުގެ މަޝްރޫއެއް ކުރިއަށް ގެންދިޔައީ ކުރީގެ ރައީސް ޔާމީންގެ ވެރިކަމުގައެވެ. 2015 ވަނަ އަހަރުގެ ޑިސެމްބަރ 30 ވަނަ ދުވަހު ފެށި ސިނަމާލެ ބުރިޖުގެ މަސައްކަތް ނިންމާލީ 2018 އޮގަސްޓް 30 ވަނަ ދުވަހު އެވެ. އެމަޝްރޫއު ނިންމީ 32 މަސް ދުވަހުންނެވެ.\nސިނަމާލެ ބުރިޖު މަޝްރޫއަށް ހޭދަވީ 210 މިލިއަން ޑޮލަރެވެ. އޭގެތެރެއިން 126 މިލިއަން ޑޮލަރަކީ ޗައިނާ ސަރުކާރުގެ ހިލޭ އެހީއެވެ.\nފެބުރުއަރީ 14, 2021 10:53\nސަހަރޯ އެއް މެ ފަސް އަހަރުން އަވަހަށް ކުރިއަށް ގެންދަވާ\nފެބުރުއަރީ 14, 2021 10:54\nޔާންޓެ2އަހަރުން ނިންމާލި ހުރިހާކަމެއް. މިސަރުކާރު ހަމަ ލަހީ. ކަމެއްކުރަން ނޭންގޭ ބަޔަކަށް ހަވާލު ކުރީމަ ވާނީ މިހިން\nފެބުރުއަރީ 14, 2021 13:10\n2 އަހަރުން ނިންމީ 1.2 ކިލޯ މީޓަރި (ހިކިފަސްބައިވެސް ހިމަނަައިގެން) އަދި 30 މީޓަރު ފުންމިން.. މި ދައްކަނީ. 4.2 ކިލޯ މީޓަރު ދިގު 40 އަދި 55 މީޓަރު ފުން މިން ހުންނަ ސަރަހަށްދެއްގެ އަޅާ ބުރިޖެއްގެ ވާހަކަ..\nފެބުރުއަރީ 14, 2021 14:04\nބުރޯ ހަގީގަތް ވާނެ ގަބޫލުކުރަން. އިންޑިޔާ ޔަގީނުންވެސް ނުހުންނާނެ ގާބިލް ކަމެއް އެކޮލެޓީގަ އެހާއަވަހައް ނިންމުމުގެ. ހަމައަޅާނީ ޗައިނާއިން އެޅި ފާލަން.\nފެބުރުއަރީ 14, 2021 17:04\nބުރޯ މާ ބޮޑަށް ހަޤީޤަތް ބެލިފަ ތިއޮތީ އިންޑިއާގަ އަޅާފަ ހުރި ބުރިޖުތައް ޗައިނާއަށް ވުރެއް އެންނެ ތަންފުކެއްވެސް ދުލެއް ނުކުރާނެ ދެރައެއް ވެސް ނުވާނެ.. އެވަރުގެ ކުންފުނިތައް ވެސް އެބަތިބި.. ފާއިޒު ފުންމިންވެސް ދިމާވޭ ހައުސިންގެ ވެންސައިޓްގަ ހުރިވތަފްސީލުތައް ބަލާބަލަ އޭރުން ގެޓުވާނެ\nމާޗް 24, 2021 11:27\nބްރޯ ވާނުވާ މާބޮޑަށް ތިޔަ އެނގިގަންނަނީ އިންޑިޔާގަ ހުރި ކޮލިޓީ ބްރިޖްތައް އެޅީ ކޮންކޮން ކުންފުންނަކުންތޯ އަދީ ކުންފުރި ނިސްބަތްވަނީ ކޮންބަޔަކަށްތޯ މަސައްކަތުގެ ލީޑިންރޯލް އޮތީ ކޮންބަޔަކު ކޮށްފަތޯ ބަލާލިންތޯ. ބޯހަލާކު ރީންދޫ ސިރަޕް ތިހުރީ ފުއްޕާމެޔަށް ގޮސްފަތޯ؟\nފެބުރުއަރީ 14, 2021 14:37\nޒައިކަ ބައެއް ހިސާބުތައް މުޅިން ދިމައެއް ނުވޭ. ދިގުމިން އޯކޭ. އެކަމަކު ފުން މިނަށް ބަލާއިރު މައްސަލަތަކެއް އުޅޭ. މަސައްކަތް ކުރާ ތަނެއްގައި އޮންނަ އޮއިވަރަށް ބަލާއިރު ކުރީގެ ބުރިޖު ސަރަހައްދު މަސައްކަތަށް މާ އުނދަގޫވާނެ\nފެބުރުއަރީ 14, 2021 14:33\nޔާމިނު 2އަހަރުން ނިންމަީ ބުރިޖު އެކަންޏެއްނުން.އެކަހަ ައެތަށް ކަމެއް.ސަބަބަކި ކަންކުރެވޭދުނިޔޭގެ ޓެކުނޮލޮޖީ އާ އެކު ކަންކަން ކުރެވޭ ފަރާތް ތަށް ހިޔާރު ކުރުން، މިފަދަ ޒަމާނަކު ަކަންކުރަން ޖެހޭނީ އެގޮތަށް، މިގައުމުގަ 30 އަހަރުންކަމެ ނުކުރެވުނެކިޔާއެތައް މުޒާހަރާއެއްކޮށްފަ ވަނި އެނެއްކާ އެކަންކަން އިޔާދަ ވީމަ އެއީ ޖޯކެއް.\nފެބުރުއަރީ 14, 2021 11:08\nއިންޑިއާމީހުން5އަހަރޭ ބުނެފިއްޔާ އެއީ 20 އަހަރު. ބުރިޖުގެ އެއްބައި އަޅާފަ ވިސާ ތާށިކޮށްގެން6އަހަރު ތިބޭނީ.\nފެބުރުއަރީ 14, 2021 13:23\nއާނ ހަމަ ހުވާ ބޮޑު ވަބާއެއް\nފެބުރުއަރީ 14, 2021 11:21\nއައްދިޔޯއި!! ކިހިނެއް މިކަން މި5އަހަރު ކުރާނީ ކޮބާ މިކަގެ އިންޖިނޭރަކީ ދެން އޮތް ގޮތަކީ މި5އަހަރު ތެރޭ ރައްޔިތުން މި ބަލިމަޑުކަމުން ސަލާމަތް ކުރެވޭތޯ ބަލަންވީ ކޮތަރު އުދުހުނަކަސް އަސްދޫންޏަކަށް ނުއުދުހެވޭނެ!\nފެބުރުއަރީ 14, 2021 11:27\nޢިންޑިޔާގަ ތި ކަމުގަ ކޮލެޓީއެއް ނުހުންނާނެ، މާކުރިންވެސް އެނގޭ ތިކަން ނުކުރިޔަސް، ދެން އެހެން ބަޔަކު އައިސް ތިކަން ކުރަން ބަލާއިރު 10 އަހަރުން ސަލާމަތްނުވާ ވަރަށް ތިކަން ތާށިކޮށްފަ އޮންނާނެ. ޢެއަރޕޯރޓްކޭ އެއްގޮތަށް ދެން ތި ހަވާލުކުރާ ކުންފުންޏަކަށް ބޮޑު ބަދަލެއް ހޯދަން ދާނީ އާބިޓްރޭޝަނަށް. ޗައިނާއިން ތި ބްރިޖް ގިނަވެގެން3އަހަރުން އަޅާނެ. ޢިންޑިޔާއިން ސިނަމާލެ ބްރިޖް ވަރުގެ ޑީޕްވޯޓަރ ބްރިޖެއް އަޅަން 05 އަހަރު ނަގާނެކަން، 16 އަހަރުން އެޅި ބޮގިބީލް ބްރިޖުންވެސް އެނގޭ. ޢިންޑިޔ އައުޓް\nފެބުރުއަރީ 14, 2021 11:37\nލޮލް. މި ސަރުކާރުން ކުރަން އުޅޭ ހަމަ އެކަނި މަސައްކަތް. ތި ބްރިޖެއް އިންޑިއާ މީހުން އަޅަން އުޅެގެން 10 އަހަރުން ވެސް ނޭޅޭނެ.\nފެބުރުއަރީ 14, 2021 11:47\nކުށެއް އިޞްލާޙްކޮށްލާނަށް! ވިލިމާލޭ ގުޅިފަޅު ތިލަފަޅު ތިލަފުށި ބްރިޖަކީ ޔާމީންގެ ތަޞައްވުރެކެވެ. ކޮންމެވެސް ރައސްމިއްޔާތެއްގައި އެ މަޝްރޫޢު ޔާމީން އިޢުލާންކުރި ހަނދާނެއް އަޅުގަނޑު އެބަ ވެއެވެ. ރައްޔިތުން ދަރަނިވެރިކޮށްގެން ކޮންކްރީޓް ތަރައްޤީ ބޭނުން ނުވި މީހުން މިއަދު ރައްޔިތުން އެދަރުވާލަނީ ދަރިންނާ ދަރިންގެ ދަރިންގެ ދަރިންނާހަމައަށެވެ. ފަސްއަހަރުންވެސް ތިކަން ނުނިންމޭނޭކަމަށް ލިޔެ ސޮއިކޮށްދެން ތައްޔާރަށް ހުރީމެވެ.\nފެބުރުއަރީ 14, 2021 13:43\n2018 ގެ ރިޔާސީ އިންތިޙާބުގެ ކެންޕޭނުގައި ވިލިމާލޭ މުހިއްދީން ސްކޫލުގެ ގޯތިތެރޭގައި އޮތް ޖަލްސާއެއްގައި ތިޔަ ކަން ރައީސް ޔާމީން ޢިއްލާން ކުރެއްވިއެވެ.\nފެބުރުއަރީ 14, 2021 11:55\nފެބުރުއަރީ 14, 2021 12:05\nއިންޑިއާގެ ޓްރިވެންޑްރަމްގައި ޕާލިޔަމްއަށް ދިއުމަށް ހަދާފައިވާ އެއްގަމު ބްރިޖް ނިންމަން އެމީހުން ހޭދަކުރި7ނޫނީ 10 ވަރަކަށް އަހަރު. 2008 ޖުލައިގައި ދިޔައިރު އަދި އުޅެނީ، ބުޑުތައް ކޮނުމުގެ މަސައްކަތުގައި މަގުބައްދައިގެން. 2010 ގައި ދިޔައިރު، އަދި ކިރިޔާ ބުޑުތައް ނިމުނީ، ދާދި ފަހުން އެއްކޮށް ނިންމާ އެކަން ހުޅުވޭވަރުވީ. މިހާ ސްލޯބަޔަކަށް ކަންކަން ހަވާލު ކުރުމަށްވުރެއް ޗައިނާ މީހުނާ ހަވާލުކުރީމާ މާ ރަނގަޅުވާނެ. ފޮނި ނުކަނޑާ ތިކަމެއް ވާކަށެއްނެތް.\nފެބުރުއަރީ 14, 2021 12:12\nރީނދޫ ބަލި ޖެހިފަ ތިބި މީހުނަށް ދެންދޭނެ ވޯޓެއް ހަރާމް ވޯޓުދީގެން ހޮވީމަ އެކަމުގެ ހިތާމަ މިހާރު މިކުރަނީ ދެން ދުވަހަކުވެސް ތިޔަބައިގަނޑާ ނުގުޅޭނަން\nފެބުރުއަރީ 14, 2021 12:21\nމަ ހީ ހީ ބަލިވެއްޖެ.\nފެބުރުއަރީ 14, 2021 12:26\nއިބުރާހިމް ފިނިހަކަ ސްޕީޑު/ ޔާންޓޭ ރޮކެޓު ސުޕީޑު ތިޔަބުރިޖެއް މިސަރުކާރަކަށް ނުވެސްއެޅޭނެ! ވަކިހިސާބަކުން ރާއްޖެ ދޫކޮށްފިލާނެ! ދިވެހިންނޭ: އިންޑިޔާގައި ބުރިޖު އަޅަންވެފައިވާ އެތަކެއްތަނެއް އެއްގަމުގައި އިބަހުރި އެތަންތާންގައި ބުރިޖުނާޅައި ރާއްޖޭގެ ފުންކަޑެއްގައި އިންޑިޔާމީހުން ބުރިޖު އަޅައިދޭނެކަމަށް ނުވިސްނަވާ!\nފެބުރުއަރީ 14, 2021 12:38\nއަނެއްކާ ވީ އެއް ދައުރުދޭންތަ؟ވަރިހަމަ ދުވަހަކު ނުނިމުނަސް،ވޯޓެއްނުދޭނަން.މިހާރުވެސް މާލަސްވެއްޖެ.ދީނަށް ފުރައްސަރަކުރާ ކަރަޕްޓް ބަޔަކު އިސްސަފުގަ އުޅެނީ.ދެން މަވާ ހޯހޯ.\nފެބުރުއަރީ 14, 2021 13:15\nފަސް އަހަރުވެސް ހޭދަވާނެ ތިޔަބުނާ ބުރިޖު ފެންނާނެ ކަމުގެ އުންމީދު ކުރުން ބުއްދިވެރިބާ؟\nފެބުރުއަރީ 14, 2021 13:21\nއެހެން ގޮތަކަށް ބުނާނަމަ އިތުރު ދައުރެއް ދީގެން ނޫނީ މިކަމެއް ނުވާނެޔޭ. ފުރަތަމަ މާލެއާ ވިލިގިއްޔާ ގުޅާލެވޭނެ ތާރީޙެއް ދެއްވަބައްލަވާ.\nފެބުރުއަރީ 14, 2021 13:25\nތިޔައީ އިންޑިއާ ކުންފުންޏަށް ބަދަލު ދޭން ޖެހޭގޮތަށް ހިންގާ ޖަރީމާ ވިޔަފާރި. ކަޑަ ޖަހާނީ އެކަނި، މަސައްކަތް ކުރިޔަށް ނުގެންދާނެ، ވެރިކަން ބަދަލުވޭތޯ ބަލަބަލާ ތިބޭނީ. އެންމެ ފަހުން އެންވަޔަރމަންޓަލް ޑިޒާސްޓާރ އަކަށް ތިކަން ވާނީ. ބުރިޖު ނޭޅި،ބުރިޖަކަށް ލާރި ދައްކަންޖެހި،މަސައްކަތް ފެށިފަ،ދުވަކުވެސް ނިމޭ ތަނެއް ނައިސް.\nފެބުރުއަރީ 14, 2021 13:39\nލަލަލާ! ދެން ލަލަލާ ލަލަލާ!\nފެބުރުއަރީ 14, 2021 13:53\nގައުމު ސަލާމަތް ކުރޭ ލާދީނީ ގައުމު ވިއްކާ ބައިގަނޑު ކިބައިން\nދުވަހަކު ވޯޓު ނުދޭތި\nފެބުރުއަރީ 14, 2021 13:57\nއާދަނު މިހާރު މިދަނީ ތިޔަތަނަށް ފީނަން މަ ގޮއްސަ ކަނޑުރަސްގެފާނުން އަރިހުން އެދޭނަން ތިޔަމަސައްކަތް އަވަސް ކުރުވަން، އޭރަށް ހީވަނީ ތިކަން ނިމިދާނެހެން3އަހަރުގެ މުއްދަތެއްގަ.\nފެބުރުއަރީ 14, 2021 14:10\nއިންޑިއާ މީހުން ލައިގެން އަންނި އާއި އިބްރާހީމް ދަނޑިހަލަންވީނުންތޯ؟\nފެބުރުއަރީ 14, 2021 14:29\nއޭރުން ދޯ އިންޑިޔާ ގެ ކޮލޮނީއެއް ރާޢްޖޭގައި ގާއިމުކުރެވޭނީ..\nއަސްލު ފޮރުވިފައިވާ މަގްސަދަކީ އިންޑިޔާ މީހުން ގިނަކުރުންވިއްޔާ..\nތީ ބޮޑުވެގެންވާ ޕްރޮޕަގަނޑާއެއް..\nފެބުރުއަރީ 14, 2021 14:31\nޓިބައިގަޑަށް 12 އަހަރަކުންވެސް ނުނިންމޭނެ.\nފެބުރުއަރީ 14, 2021 14:47\nމަގޭ ކައިރިޔަށް މިިޚަބަރު ފެނިފައައީއަމަށަކުހިއްޏެއްނޫ ހަމަ ކީކޭބުނާނީ ހީހީބަލި އަޅެދެން ކީކޭބުނާނީ ވެސްދޯ ތިވަރުގެބަޔަތިއުޅެނީ މަމީ ރައީސޭކިޔާފަ ހައްހާމިފަސްއަހަރުނުވައްޏާ ރައީސްޔާމީންއާއި ހަވާލުކުރަންވީނު މިފަސްއަހަރުގެ ބާކީއޮތްބައިގަ ތިކަންތައްކޮށްނިމާލަފާނެ ރައީސްޔާމީން ފެންފޮދެއްބޮފަ ވައެއްލާހާއަވަހަށް ސައްކެއްވެސް ނުކުރަން ހަމަޔަޤީން ވާނެ ކުރަށްވާނެ ދެންއިތުރަަށް ބުރިޖް ހަދާށޭކިޔާފަަ ތިބައިގަނޑަކަށް ވޯޓުދޭނެދިވރއްސަކުނެތޭ!\nފެބުރުއަރީ 14, 2021 15:02\nކުރުކޮށް ފޮނިކޮށް ލޮލް\nފެބުރުއަރީ 14, 2021 15:20\nކުރިއަށް އޮތް ރިޔާސީ ދައުރު ތަކުގެ ވޯޓު ހޯދުމުގެ ސްޓެރެޓެޖީ...!! ހިނގާނެ ބާ؟\nފެބުރުއަރީ 14, 2021 15:52\nތަގަރިއަށް ކޮންކްރީޓް އަޅައިގެން ބޯމަތީގަ އުފުލައިގެން މަސައްކަތްކުރުމުގަ މަޝްހޫރުބައެއް އިންޑިޔާ މީހުން އެއީ.ރާއްޖޭގެ ޕޮލިޓެކްނިކް އަދި ފެކަލްޓީ އޮފް ޓޫރިޒަމް ސްޓަޑީޒްގެ އިމާރާތް އެއީ މިބުނި ބަހުގެ ފުރިހަމަ މިސާލެއް.މިއަދު ޒުވާނުންނަށް މިބުނާއެއްޗެއް ގެޓްނުވިއަސް 40 އަހަރުންމަތީގެ މީހުންނަށް މީތި ގެޓްވާނެ.ވ.ވެދުން\nސާބަހޭ ރައީސް ޔާމިންއަށް\n"ފުރަތަމަ ރާއްޖޭގައި ބުރިޖަކުން ދެރަށް ގުޅުވާލުމުގެ މަޝްރޫއެއް ކުރިއަށް ގެންދިޔައީ ކުރީގެ ރައީސް ޔާމީންގެ ވެރިކަމުގައެވެ. 2015 ވަނަ އަހަރުގެ ޑިސެމްބަރ 30 ވަނަ ދުވަހު ފެށި ސިނަމާލެ ބުރިޖުގެ މަސައްކަތް ނިންމާލީ 2018 އޮގަސްޓް 30 ވަނަ ދުވަހު އެވެ. އެމަޝްރޫއު ނިންމީ 32 މަސް ދުވަހުންނެވެ."\n"ސިނަމާލެ ބުރިޖު މަޝްރޫއަށް ހޭދަވީ 210 މިލިއަން ޑޮލަރެވެ. އޭގެތެރެއިން 126 މިލިއަން ޑޮލަރަކީ ޗައިނާ ސަރުކާރުގެ ހިލޭ އެހީއެވެ."\nމާޗް 24, 2021 15:48\nޓާޓާ ފްލެޓް ނޭޅުނުބަޔަކަށް ކޮން ބުރިޖެއް އެޅޭނީ\nމާޗް 28, 2021 09:32\nރައީސް ޔާމީނުވެސް ރައީސް ސޯލިހްވެސް ކަމުނުދަނީ ބޮޑެތި ލޯނުނަގައިގެން ތަރައްގީ ކުރަން އުޅޭތީ. ބޭރުމީހުނަށް ލިބޭ ފައިސާކޮޅުދީފަ ދިވެހިން މިތިބެން ޖެހެނީ އަގަޔާ އަތާ ދިމާނުވެ.


vnews - Prayut boduvazeerakah gennan MPs ah million in faisaa husha helhi kamah bunefi\nއަސްކަރީ ވެރިޔާ ޕްރަޔުޓް ބޮޑުވަޒީރަކަށް ގެންނަން ޕާލަމެންޓް މެމްބަރުންނަށް މިލިއަނުން ފައިސާ ހުށަހެޅިކަމަށް ބުނެފި\nތައިލެންޑްގެ އަސްކަރީ ބޮޑުވަޒީރު ޖެނެރަލް ޕްރަޔުޓް ޗަން އޮ ޗާ: ވެރިކަމުގެ ދެވަނަ ދައުރަކަށް ޕާލަމެންޓުން އިއްޔެވަނީ އޭނާ އިންތިޚާބު ކޮށްފައި\nތައިލެންޑްގެ ބޮޑުވަޒީރަށް ޖެނެރަލް ޕްރަޔުޓް ޗަން އޮ ޗާ އިންތިޚާބު ކުރަން ވޯޓްދިނުމަށް ޕާލަމެންޓް މެމްބަރުންނަށް މިލިއަނުން ފައިސާ ހުށަހެޅި ކަމަށް އިދިކޮޅު ސިޔާސީ ޕާޓީތަކުން ބުނެފިއެވެ.\nފިއުޗަރ ފޯވަރޑް ޕާޓީގެ ތަރުޖަމާނު ޕަނިކާ ވަނިޗް އަދި އެހެން ސިޔާސީ 13 ޕާޓީއަކުން ބުނެފައިވަނީ، ޕްރަޔުޓަށް ވޯޓްދިނުމަށް އެ ޕާޓީތަކުގެ މެމްބަރުންނަށް މިލިއަނުން ފައިސާ ދިނުމަށް ހުށަހެޅި ކަމަށެވެ. ނަމަވެސް، ފައިސާ ހުށަހެޅި ފަރާތުގެ ނަމެއް ހާމަކޮށްފައެއް ނުވެއެވެ.\nމިލިއަނުން ފައިސާ ދިނުމަށް ހުށަހެޅުނު ކަމަށް ވިދާޅުވާ ޕާލަމެންޓް މެމްބަރުންގެ ތެރޭގައި، އަނާވިން ރަޓަނަސަޓަޕޯން، ޓައުފިޕޮބް ލިމިޗިޓްރެކޯން، ތިޓިނަން ސައެންގްނާކް، ތޮންގްޑަންގް ބެންޖަޕަކް އަދި ތީރަޗައި ޕަންތަމަންޓްވެސް ހިމެނިވަޑައި ގަންނަވައެވެ.\nފިއުޗަރ ފޯރވަޑް ޕާޓީގެ ތަރުޖަމާނު ޕަނިކް ވިދާޅުވީ، އަސްކަރީންނަށް ތާއީދުކުރާ ޕަލަންގް ޕްރަޗަރަޓް ޕާޓީއަށް ޕާލަމެންޓް ދަށުގެއިން ލިބިފައިވަނީ އެންމެ 150 ގޮނޑި ކަމަށް ވާއިރު، އެ ޕާޓީއަށް ހަރުދަނާ ސަރުކާރެއް ގާއިމް ކުރެވުމަކީ ނާދިރު ކަމެއް ކަމަށެވެ. އެހެން ޕާޓީތަކުގެ މެމްބަރުންނަށް މިލިއަނުން ފައިސާ ހުށަހަޅައިގެން މެމްބަރުންގެ ވޯޓް ގަތުމަށް އެ ޕާޓީން މަސައްކަތް ކުރަނީ އެހެންވެގެން ކަމަށްވެސް ޕަނިކް ވިދާޅުވިއެވެ.\nޕާލަމެންޓް މެމްބަރު އަނަވިން ވިދާޅުވީ، އޭނާއަށް ފައިސާ ދިނުމަށް ދެފަހަރަށް ހުށަހަޅާފައިވާ ކަމަށެވެ. އަނެއް މެމްބަރު ޓާއޮޕިފޮބް ވިދާޅުވީ، އޭނާއަށް 120 މިލިއަން ބާތު ހުށަހެޅި ކަމަށެވެ. ނަމަވެސް ޑިމޮކްރަސީއެއް ނުގަނެނެވޭނެ ކަމަށް ވިދާޅުވެ އެ ހުށަހެޅުމަށް އިންކާރު ކުރެއްވީ ކަމަށް އޭނާ ވިދާޅުވިއެވެ.\nޕާލަމެންޓް މެމްބަރެއް ކަމަށްވާ ތިޓިނަން ވިދާޅުވީ، އޭނާއަށް ގާތްގަނޑަކަށް 50 މިލިއަން ބާތު ހުށަހެޅި ކަމަށެވެ. އޭގެ އިތުރުން، ކޮންމެ މަހަކު ކޮންމެވެސް ވަރެއްގެ ފައިސާގެ އަދަދެއް ދިނުމަށްވެސް ހުށަހެޅި ކަމަށެވެ. ޕާލަމެންޓް މެމްބަރު ތޮންގްޑަންގް ވިދާޅުވީ، އޭނާއަށް 75 މިލިއަން ބާތު ހުށަހެޅި ކަމަށާއި، އޭނާ އެކަމަށް އިންކާރު ކުރެއްވީ ކަމަށެވެ.\nމިއީ، މުޅިންވެސް ފިއުޗަރ ފޯރވާޑް ޕާޓީގެ މެމްބަރުންނެވެ.\nތަރުޖަމާނު ޕަނިކް ވިދާޅުވީ، ފައިސާގެ އަދަދުތައް ހުށަހެޅުމުގެ އިތުރުން، ބޮޑުވަޒީރަކަށް ޕްރަޔުޓް ގެންނަން ވޯޓް ދިނުމަށް ބައެއް މެމްބަރުންނަށް ބިރުދައްކައި އިންޒާރުވެސް ދީފައިވާ ކަމަށެވެ.\nޕަނިކް ވިދާޅުވީ، ތައިލެންޑްގެ ވެރިކަމުގައި އަސްކަރީން ޖުންތާއިން ބައިތިއްބަން މަސައްކަތްކުރާ ގިނަ ބަޔަކު ޕާލަމެންޓްގައި އެބަތިބި ކަމަށެވެ. ނަމަވެސް، އެފަރާތްތަކުގެ ނަންތައް ހާމަކުރައްވަން ވަނީ ދެކޮޅު ހައްދަވާފައެވެ. ވިދާޅުވީ، ޕާޓީގެ ޕާލަމެންޓް މެމްބަރުންގެ ފުރާނައަށް ނުރައްކާ ވެދާނެ ކަމަށްޓަކައި ނަންތައް ހާމަކުރައްވަން ބޭނުން ނުވާ ކަމަށެވެ.\n"ޕާލަމެންޓް މެމްބަރެއްގެ ޒިންމާގެ ތެރޭގައި ހިމެނޭ ރައްޔިތުންގެ މަސްލަހަތު ހިމާޔަތްކުރުން. މެމްބަރުންގެ ވަޒީފާއަކީ ފައިސާގެ ބޭނުމުގައި އެހެން މެމްބަރުންނާ ގުޅުމެއްނޫން. އަޅުގަނޑުމެން ފިއުޗަރ ފޯވާރޑް ޕާޓީ އަދިވެސް މިއޮތީ އެކަތިގަނޑެއްގެ ގޮތުގައި، ސަބަބަކީ ޕާޓީ މެމްބަރުން އެއް ވިސްނުމެއްގައި މަސައްކަތް ކުރާތީ" ތަރުޖަމާނު ޕަނިކް ވިދާޅުވިއެވެ.\nތައިލެންޑްގައި ބޭއްވި އާންމު އިންތިޚާބަށްފަހު، ބޮޑުވަޒީރަކު އިންތިޚާބު ކުރުމަށް ޕާލަމެންޓްގައި އިއްޔެ ނެގި ވޯޓްގައި، އަސްކަރީ ސަރުކާރުގެ ވެރިޔަކަށް ޕްރަޔުޓް އަލުން ގެނައުމަށް ޕާލަމެންޓް ދެ ގެއިން އޭނާއަށް 375 ވޯޓް ލިބިވަޑައި ގެންނެވިއިރު، މަދަނީ ވެރިކަމެއް ގާއިމްކުރަން މަސައްކަތް ކުރާ ފިއުޗަރ ޕާޓީގެ ލީޑަރު ތަނަތޯން ޖުއާންގްރޯންގްރުއަންކިޓަށް ލިބިވަޑައި ގެންނެވީ 244 ވޯޓެވެ.\nތައިލެންޑްގައި ބޭއްވުނު އިންތިޚާބުގައި ޕްރަޔުޓްގެ ޕާޓީ ދިޔައީ ދެވަނައަށެވެ. އެހެންވެ، އޭނާ ބޮޑުވަޒީރުކަމަށް ވަޑައިގަތުމުގައި ޕާލަމެންޓް މަތިގޭގައި ތިއްބަވާ އަސްކަރީން އައްޔަންކުރާ 250 މެމްބަރުންގެ ވޯޓްވެސް މުހިންމު ދައުރެއް އަދާކުރިއެވެ.\nތިން ރަށެއްގެ ފުޓްބޯޅަ ދަނޑުގެ ސަބްބޭސް މަސައްކަތް އެމްޓީސީސީއާ ހަވާލުކޮށްފި


vnews - 50000 rupee in feshi viyafaarin India ge mashooru brand eh ufedhunu goiy\n50،000 ރުޕީއިން ފެށި ވިޔަފާރިން އިންޑިއާގެ މަޝްހޫރު ބްރޭންޑެއް އުފެދުނު ގޮތް\nވަޒީފާއެއް ނެތި އެތައް އަހަރެއް އުޅުމަށްފަހު މިލިއަން ޑޮލަރުގެ އަގުބޮޑު ކުންފުންޏެއްގެ ވެރިއަކަށްވީ ނީރާޖް ގުޕްތާގެ ވާހަކައަކީ އާދަޔާ ޚިލާފު ވާހަކައެކެވެ.\nގުޕްތާއަކީ އިންޑިއާގެ މެދުފަންތީގެ އާއިލާއަކަށް ނިސްބަތްވާ މީހެކެވެ. އޭނާ ތައުލީމް ހާސިލްކޮށްފައިވަނީ މުމްބާއީގެ މިތިބާއީ ކޮލެޖުންނެވެ. އޭނާއަށް ތައުލީމީ ދާއިރާއިން ބޮޑު ކާމިޔާބީއެއް ލިބިފައެއް ނުވެ އެވެ. އަދި ކިޔަވާ ނިމުމަށްފަހު ވަޒީފާއެއް ހޯދުމުގައި އޭނާއަށް ބޮޑެތި ދަތިތަކަކާއި ކުރިމަތިވި އެވެ. އެހެންކަމުން އޭނާގެ ބައްޕަ ވަނީ އޭނާއަށް ވަޒީފާއެއް ހޯދައިދީފަ އެވެ. އޭނާގެ ބައްޕަގެ ރަހުމަތްތެރިއެއްގެ ފޮތި ފިހާރައަކުންނެވެ.\nޒުވާން އުމުރުގައި އޭނާ ކައިވެނި ކުރި އެވެ. އަދި ކައިވެނި ކުރުމަށްފަހު ވަޒީފާ ދޫކޮށްލާ ގޭގައި މަޑުކުރަން ނިންމި އެވެ. ސަބަބަކީ އޭނާގެ އަނބިމީހާއަކީ ޖެޓް އެއާވޭސްގައި ރަނގަޅު ވަޒީފާއެއް އަދާކުރާ މީހަކަށް ވުމެވެ. ކައިވެންޏަށްފަހު ފަސް އަހަރު އޭނާ މިގޮތަށް ހޭދަކުރި އެވެ. އޭނާއަށް ކުރަން ޖެހޭހާވެސް ކަމަކީ އޭނާގެ އަންހެނުން އެއާޕޯޓަށް ގެންދިއުމާއި، މަސައްކަތްތައް ނިމުމުން އަނބުރާ ގެއަށް ގެނައުމެވެ.\nމިގޮތުގައި ފަސް އަހަރު ވޭތުވުމުން އޭނާގެ އަމިއްލަ ނަފްސާއި މެދު އޭނާއަށް ވިސްނަން ފެށުނެވެ. އަދި ކޮންމެވެސް މަސައްކަތެއްކޮށް ކާމިޔާބު މީހަކަށްވުމަށް އަޒުމް ކަނޑައެޅި އެވެ. މިކަމުގައި އޭނާއަށް އެހީތެރިވެދިނީ އޭނާގެ އަނބިމީހާ އެވެ. ކުޑަ ވިޔަފާރިއެއް ފެށުމަށް ގުޕްތާގެ އަނބިމީހާ އޭނާއަށް 50،000 އިންޑިއާ ރުޕީގެ ލޯނެއް ދިނެވެ. މި ފައިސާ ބޭނުންކޮށްގެން އޭނާ ވަނީ އަންދޭރީގައި ކުޑަ ގަރާޖެއް ހުޅުވާ، މަސައްކަތް ފަށާފަ އެވެ.\nޖަރާޖުގައި މަސައްކަތް ކުރަމުން އޭނާއަށް ލިބުނު ފައިސާއިން އޭނާ ދެންކުރި ކަމަކީ އޭނާގެ ރަހުމަތްތެރިއަކާއި ގުޅިގެން ކުންފުންޏެއް ހުޅުވުމެވެ. "އެލީޓް ކްލާސް" ގެ ނަމުގައި ހުޅުވި މި ކުންފުންޏަކީވެސް ކާރު ފަދަ ދުއްވާ އުޅަނދުތަކުގެ މެއިންޓެނެންސް ބަލަހައްޓާ، މަރާމާތުގެ ޚިދުމަތްދޭ ކުންފުންޏެކެވެ.\n1999 ވަނަ އަހަރު ކުންފުނި ހުޅުވުމަށްފަހު ނުވަ ވަރަކަށް މަހުގެ ތެރޭގައި ކުންފުނިން ވަނީ ބޮޑެތި ކާމިޔާބީތަކެއް ހޯދާފަ އެވެ. އެ ގޮތުން ބްލޫޑާޓް އަދި ސޮނީ ފަދަ ބޮޑެތި ކުންފުނިތަކުން ބޭނުންކުރާ ދުއްވާ އުޅަނދުތައް މަރާމާތުކުރުމާއި ބެލެހެއްޓުމުގެ ކޮންޓްރެކްޓުތަކެއްގައި ގުޕްތާ ވަނީ ސޮއިކޮށްފަ އެވެ. 2001 ވަނަ އަހަރު އޭނާ ވަނީ ކުންފުނި އިތުރަށް ފުޅާ ކުރުމަށް ނިންމާފަ އެވެ. ކުންފުނި ފުޅާކުރުމުގެ ގޮތުން ބަހުގެ ހިދުމަތުގެ ތެރެއަށް ވަދެ ބަހެއް ގަނެ ބަސް ދަތުރުތަކުގެ ހިދުމަތް ދޭން ފެށި އެވެ. އެންމެ ފުރަތަމަވެސް ކޮންޓްރެކްޓް ހަދާފައިވަނީ އޭނާ ދިރިއުޅޭ ސަރަހައްދުގައި ހުންނަ ޓާޓާ ކުންފުނީގެ އޮފީހާ އެވެ. ޓާޓާ ކުންފުނީގެ ފަސް އޮފީހެއް އެ ސަރަހައްދުގައި ހުންނައިރު ގުޕްތާގެ ބަސް ބޭނުންކޮށްގެން އޭނާ ދިޔައީ އޮފީސްތަކުގެ މެދުގައި ބަހުގެ ހިދުމަތް ފޯރުކޮށްދެމުންނެވެ.\nއޭގެ ހަ އަހަރު ފަހެވެ. ގުޕްތާ އޭނާގެ ވިޔަފާރި އިތުރަށް ފުޅާކުރަން އަނެއްކާވެސް ނިންމި އެވެ. ތިންވަނައަށް އޭނާ ފެށީ ޓެކްސީ ސެންޓަރެއްގެ ހިދުމަތެވެ. އަދި، "މޭރޫ ކެބްސް" ގެ ނަމުގައި އާ ހިދުމަތް ތައާރުފުކުރި އެވެ. ނަމަވެސް މިކަމަށް ގިނަ އަދަދެއްގެ ފައިސާ ހަރަދުވާތީ، އިތުރު ފައިސާ ހޯދުމަށް އޭނާ އެހެން މަސައްކަތްތަކެއްވެސް ކުރަން ފެށި އެވެ. އެއް ޚިދުމަތަކީ އޮންލައިން ވިޔަފާރީކުރާ ކުންފުނިތަކަށް ޑެލިވަރީކޮށްދިނުމުގެ ހިދުމަތެވެ. އަދި ދެވަނަ ހިދުމަތަކީ އެއާކޮންޑިޝަން ޓެކްސީގެ ހިދުމަތެވެ.\nމޭރޫ ކެބްސް މިހާރު ވަނީ އިންޑިއާގެ ހަ ސިޓީއަކަށް ފުޅާކޮށްފަ އެވެ. ކުންފުނީގެ ދަށުގައި 9000 ޓެކްސީ އޮވެ އެވެ. އަދި ދުވާލެއްގެ މައްޗަށް 30،000 އަށް ވުރެ ގިނަ ދަތުރު ގުޕްތާގެ ކުންފުނީގެ ކާރުތަކުން ކުރެ އެވެ. އެންމެ 50،000 އިންޑިއާ ރުޕީގެ ލޯނަކުން ފެށި މި ވިޔަފާރިއަށް މިހާރު އަހަރެއްގެ މައްޗަށް 800 މިލިއަން އިންޑިއާ ރުޕީ ލިބެ އެވެ. އެއީ ގާތްގަނޑަކަށް 148.1 މިލިއަން އެމެރިކާ ޑޮލަރެވެ.


Gaakoshi flatah HDC in 177 million rufiyaa dhakkaifi | Mihaaru\nގާކޮށި ފްލެޓަށް އެޗްޑީސީން 177 މިލިއަން ރުފިޔާ ދައްކައިފި\n28 ސެޕްޓެމްބަރ 2016 - 11:384comments\nއެޗްޑީސީގެ އިސް އޮފިޝަލަކު "މިހާރު"އާ ވާހަކަދައްކަވަމުން މިއަދު ވިދާޅުވީ އެޕެކްސް ރިއަލިޓީ އަށް ދައްކަން ޖެހޭ ދެވަނަ ޕޭމަންޓް މިދިޔަ އާދީއްތަ ދުވަހު ދައްކާފައިވާ ކަމަށެވެ. ނަމަވެސް ފަހު ޕޭމަންޓްގެ ގޮތުގައި ދެއްކީ ކިހާ މިންވަރެއް ކަމެއް އޭނާ ވިދާޅެއްނުވެ އެވެ.\n"މިހާރު އެ ކުންފުންޏަށް ދައްކަން ޖެހޭ އެއްވެސް ޕޭމަންޓެއް ނޯންނާނެ. އަރަބިއްޔާ ހުރި ތަނުގައި ހެދި ފްލެޓްތަކަށް ދައްކަން ޖެހޭ ހުރިހާ ފައިސާ ވެސް ދައްކާފައިވާނެ،" އެ އޮޮފިޝަލް ވިދާޅުވި އެވެ.\nމާލޭގައި މިހާތަނަށް ހެދި އެންމެ ބިޔަ ހައުސިން ފްލެޓް ހެދުމަށް ސަރުކާރުން ހަވާލު ކުރީ އިންޑިއާގެ އެންމެ ބޮޑު އެއް ކުންފުނި ކަމަށްވާ ޓާޓާ އާއި އެސްޖީ 18 ޑިވެލޮޕާސް ކުންފުނީގެ ހިއްސާއާ އެކު އުފައްދާފައިވާ "އެޕެކްސް ރިއަލްޓީ" ކުންފުންޏާ އެވެ.\nއެޕެކްސް ރިއަލިޓީގެ އޮފިޝަލަކު މިއަދު ވިދާޅުވީ ސަރުކާރުން ދައްކަން ޖެހޭ ދެވަނަ ޕޭމަންޓްގެ ގޮތުގައި 177 މިލިއަން ރުފިޔާ މިދިޔަ އާދީއްތަ ދުވަހު ދައްކާފައިވާ ކަމަށެވެ. އަދި އެ ދެ އިމާރާތް ވެސް މިހާރު އެޗްޑީސީއާ ހަވާލުކޮށްފައިވާ ކަމަށް ވެސް އޭނާ ވިދާޅުވި އެވެ.\nއަމީނީމަގުގައި ހަދާފައިވާ މާލޭ ސްކްއާ ފްލެޓްތައް: މިތަނުގައި 190 ފްލެޓް ހަދާފައިވޭ. ފޮޓޯ: ނިޝާން އަލީ /މިހާރު\nއެޗްޑީސީގެ އޮފިޝަލް ވިދާޅުވީ އެޕެކްސް އަށް ދައްކަން ޖެހޭ ފައިސާ ދައްކާ ނިމިފައިވާތީ ފްލެޓްތައް ލިބުނު މީހުންނާ އެތަންތަން ހަވާލުކުރުމުގެ މަސައްކަތް ވަރަށް އަވަހަށް ފެށޭނެ ކަމަށެވެ.\n"އަޅުގަނޑުމެން މިދަނީ ފްލެޓްތައް ލިބުނު މީހުންނަށް ބޭންކުތަކާއި ޕެންޝަން ފަންޑު މެދުވެރިކޮށް ފައިނޭންސް ކުރެވޭނެ ގޮތްތައް ހަމަޖައްސައިދެވޭ ވާހަކަ ދައްކަމުން. އޭރުން ފްލެޓް ލިބުނު މީހުންނާއި ފައިނޭންސް ކޮށްދޭ ފަރާތާ ދެމެދު ހަދާ އެއްބަސްވުމެއްގެ ދަށުން ފައިސާ ދައްކާނީ،" އޭނާ ވިދާޅުވި އެވެ.\nއެ އޮފިޝަލް ވިދާޅުވީ އެ ފްލެޓްތަކަށް ފައިނޭންސް ކޮށްދޭން ބޭންކުތަކުން އޮތީ ތައްޔާރަށް ކަމަށެވެ. އެހެން ކަމުން އެތަން ލިބުނު މީހުންނަށް ފައިސާ ހޯދުމަށް އެއްވެސް ދަތިކަމެއް ކުރިމަތިނުވާނެ ކަމަށް ވެސް އޭނާ ވިދާޅުވި އެވެ.\nފްލެޓް ލިބުނު މީހުންނަށް ފްލެޓްތައް ދޭން ސަރުކާރުން ވަނީ ފަސް އަހަރު ތެރޭ ދެ މިލިއަން ރުފިޔާ އެ ފަރާތްތަކަށް އަންގާފައިވެ އެވެ. އެއީ މަހަކަށް 33،000ރ.ގެ ޖެހޭ މިންވަރެކެވެ. ފްލެޓްތައް ލިބޭ މީހުންނަށް ކުރިން އަންގާފައި އޮތީ މަހަކު ދައްކަން ޖެހޭ އަދަދު އުޅޭނީ ގާތްގަނޑަކަށް 9،000ރ. ގައި ކަމަށެވެ.\nއެޗްޑީސީގެ އޮފިޝަލް ވިދާޅުވީ ކުރިން ދައްކަން އަންގާފައިވާ މިންވަރަށް ފައިސާ ދައްކަން ދެން ނުޖެހޭނެ ކަމަށެވެ. އަދި އެ ދައްކާނެ މިންވަރެއް ކަނޑައަޅާނީ ފްލެޓް ލިބޭ ފަރާތާއި ބޭންކާ ދެމެދު ހަދާ އެއްބަސްވުމެއްގެ ދަށުން ކަމަށް ވެސް އޭނާ ވިދާޅުވި އެވެ.\n"ފްލެޓް ހަވާލުކުރުމުގެ އުސޫލުތަކާއި ފައިސާ ދެއްކުމުގެ އިންތިޒާމް ހަމަޖެހިފައިވާ ގޮތްތައް ވަރަށް އަވަހަށް އަޅުގަނޑުމެން އިއުލާންކުރާނަން. އެ އިންތިޒާމްތައް ހަމަޖެއްސުމުގެ ކަންތައް މިހާރު ކުރަމުން މިދަނީ،" އެ އޮފިޝަލް ވިދާޅުވި އެވެ.\nރާއްޖޭގައި ރިއަލް އެސްޓޭޓް އުސޫލުން ތަރައްގީކުރާ ތަންތަނަށް ފައިސާ ދިގު މުއްދަތުން ދައްކާ ހަލާސްކުރެވޭ ގޮތަށް ބޭންކުތަކާއި އެޗްޑީއެފްސީން ފައިނޭންސްކޮށްދެ އެވެ. އެގޮތުން 15 އަހަރާއި 20 އަހަރާ ދެމެދުގެ މުއްދަތަކަށް ބައެއް ތަންތަނުން ފައިނޭންސްކޮށްދެ އެވެ.\nއިތުރު ލިޔުންތައް ބޯހިޔާވަހިކަން ފްލެޓް ބޭންކިން ހައުސިން ޔުނިޓް ގާކޮށި ޕެންޝަން ފަންޑު އެޗްޑީސީ\nދެ ދުވަހަށް ވީއިރު ވެސް ގިނަ ބަޔަކަށް ލޯނެއް ނުލިބޭ